
Lucrarea prezintă la un nivel de largă 
informare geografică principalele caracte- 
ristici fizico- şi economico-geografice ale 
JUDEȚULUI BRĂILA. 

Desi este situat în întregime în zona de 
cimpie, teritoriul acestui județ prezintă 
diferențieri sub raport fizico-geografic. 
Astfel, pe unitatea de cîmpie, acoperită de 
loess si pe alocuri cu nisipuri eoliene 
fixate, solurile au un ridicat grad de ferti- 
litate, permitind dezvoltarea agriculturii în 
bune condiții. A doua unitate, reprezentată 
prin lunca Dunării, cunoscută sub numele de 
Balta Brăilei, este astăzi complet îndiguită, 
constituind o importantă regiune agricolă. 
Tot aici se mai adaugă luncile Siretului, 
Buzăului si Călmățuiului. Aceste unităţi 
de relief sînt tratate din punct de vedere 
geologic, geomorfologic, climatic, hidro- 
grafic, pedologic şi biogeografic. 

Sint analizate în continuare problemele 
geografice ale populației si așezărilor. 

Un loc important în economia județului îl 
deține industria cu ramurile construcţii 
de mașini, chimică, celuloză și hirtie, ali- 
mentară etc. Separat sînt menționate 
obiectivele turistice şi potenţialul de care 
dispune judeţul în acest sens. 

Socotim această carte drept o invitaţie 
adresată cititorilor de a cunoaște geografia 
județului, bogăţiile si frumuseţile sale, 
precum şi realizările repurtate de oamenii 
muncii pe aceste meleaguri. 

PREFAŢĂ 


Brăila — străveche așezare pe malul bătrînului Danubiu —, 
parte componentă a județului așezat ‘în întinsa si mánoasa câmpie . 
a Bărăganului, s-a înscris pe coordonatele istoriei noastre multi- 
seculare ca un puternic centru economic, social şi politic al 
tării. | 

Atestarea sa ca unitate teritorial-administrativá încă de la 
întemeierea statului Tara Românească demonstrează că locuitorii 
acestor meleaguri au găsit condiţii geografice corespunzătoare 
pentru o viaţă și muncă plină de satisfacţii, cunoscând, în același 
timp vremuri grele de restristi, timp de aproape trei secole sub 
dominaţia otomană, precum și jugul nemilos al exploatării bur- 
ahezo-mogieresti. În acest context de puternice contradictii s-au 
desfășurat evenimente cu adânci rezonanțe și semnificatii in 
epopeea noastră naţională, s-au înscris fapte de seamă și s-a 
purtat o continuă luptă pentru înfăptuirea idealurilor de dreptate 
și libertate socială. 

Sub conducerea încercată a partidului comuniștilor, Brăila 
și-a integrat forțele în ansamblul marilor bătălii imsurectionale 
declanşate în august 1944, eveniment crucial în istoria Romá- 
niei, care a marcat începutul făuririi noului destin al natiunii 
noastre. 

Înmoirile socialismului au schimbat din temelii înfățișarea 
municipiului, comunelor şi satelor județului Brăila. El se pre- 
zintă astăzi ca o unitate administrativ-teritorialá armonios echi- 
librată, cu o industrie dezvoltată, cu o agricultură în vlin progres, 
cu o viaţă spirituală înfloritoare. 

Cunoscută altădată, îndeosebi prin activitatea sa comercială, 
ca poartă a [ării pentru exportul de cereale, Brăila a devenit 
astăzi o puternică cetate a industriei metalurgice, construcțiilor 
de mașini şi chimiei, ale căror produse sînt folosite atît pe marile 
şantiere ale României, cât şi dincolo de graniţele ei. Această va- 
riată gamă de produse atestă saltul cantitativ si calitativ pe care 
l-a înfăptuit politica ştiinţifică, marxist-leninistá a partidului, 
de industrializare socialistă, de amplasare armonioasă a forțelor 
de productie pe teritoriul tării, ridicând astfel Brăila în rîndul 
marilor orașe ale țării. 

Astăzi, mecanizatorii, țăranii cooperatori, toți Tucrátorii 
ogoarelor, liberi si stápini pe propriul lor destin, sînt an gajati 
cu toate forțele în procesul dezvoltării intensive a agriculturii pe 
baza mecanizării, chimizării si extinderii irigatiilor, factori esen- 
tiali în obținerea unor producţii agricole vegetale şi animale tot 
mai mari. 

Ca urmare a transformărilor petrecute în industrie şi agri- 
cultură, în celelalte domenii de activitate a crescut continuu 
nivelul de trai al celor ce muncesc, s-au produs profunde mutații 
în profilul lor spiritual, cultura și civilizația găsind teren mai 
fertil în fiecare casă. 

Toate acestea fac ca oamenii de pe meleagurile Brăilei să 
urmeze cu entuziasm și deplină încredere politica justă, inteleaptá 
a partidului comuniștilor, să aducă o contribuţie tot mai valoroasă 
în procesul edificării socialismului si comunismului pe pámintul 
patriei noastre. 

Înfăptuirile de pînă acum sînt certitudini care deschid noi 
şi luminoase perspective de dezvoltare economică și socială a 
judeţului Brăila. Harta sa își va îmbogăţi zestrea în actualul 
cincinal şi în perspectivă cu marea termocentrală electrică de la 
Chiscani, cu o nouă fabrică de excavatoare hidraulice la uzina 
„ Progresul” si prin extinderea considerabilă a Santierului naval 
care va realiza cargouri maritime de 4 500 și 7 500 tone. Impor- 
tante creșteri vor cunoaște industria chimică a lemnului, celulozei 
şi hârtiei, industria uşoară şi alimentară. În Bărăganul Brăilei, 
oamenii muncii din agricultură vor înscrie noi pagini de activi- 

4 tate rodnică, de belșug si bunăstare. 

Minunatele perspective deschise de Congresul al X-lea si 
Conferinţa Naţională a partidului din iulie 1972 procesului de 
edificare multilaterală a socialismului în patria noastră anga- 
jează cu tot mai multă fermitate oamenii muncii de pe aceste 
meleaguri, care sînt hotáriti sá nu precupeteascá nici un efort 
în realizarea politicii interne şi externe a partidului şi statului 
nostru, contribuind, într-o măsură tot mai mare la ridicarea na- 
tiunii noastre socialiste pe culmi mai înalte ale progresului si 
civilizaţiei. 

Lucrarea de prezentare fizico-economico-geograficá a județului 
Brăila pe care o prefatám reprezintă o încercare izbutitá de a 
creiona trecutul, prezentul și viitorul acestor locuri de străbună 
vatră românească, surprinzind cele mai sugestive aspecte ale 
transformărilor înnoitoare pe care oamenii muncii, în frunte 
cu comuniștii, le înscriu în paginile istoriei zilelor noastre. 


DUMITRU BĂLAN, 


prim-secretar al Comitetului județean 
„Brăila al P.C.R., 
președintele Consiliului popular județean 

Judeţul Brăila, situat în partea sud-estică a Republicii 
Socialiste România, 'cu o suprafață de numai 4 724 km? (2% 
din suprafaţa ţării), este unul din judeţele mici ca extindere 
teritorială. 

În est se învecinează cu judeţele Tulcea şi Constanţa, 
în nord cu Vrancea şi Galaţi, în vest cu Buzău și în sud cu 
Ialomiţa. 


Teritoriul județului Brăila se axează în cea mai mare 
parte pe unitatea de cîmpie — Bărăganul central şi nordic — 
si pe lunca Dunării — cunoscută sub denumirea de Balta Brăilei. 
La acestea se mai adaugă lufcile Siretului, Bázáului gi Călmă- 
tuiului, adică sectoarele inferioare ale acestor cursuri de apă. 

Deşi monoton la prima vedere, relieful teritoriului judeţului 
Brăila prezintă unele variaţii care au atras şi o diferenţiere a 
celorlalte condiţii fizico-geografice — ape, soluri, vegetaţie, şi 
în mai mică măsură — clima. 

Condiţiile naturale şi poziţia geografică a acestui județ au 
contribuit încă de mult la dezvoltarea unor anumite ramuri 
ale economiei, şi anume agricultura şi comerțul. 

Judeţul Brăila reprezintă una dintre cele mai vechi uni- 
táti administrativ-teritoriale ale ţării, el datînd de la înteme- 
ierea Țării Românești, cînd au și fost înființate aceste unităţi . 
administrative. Dar ca realitate geografică şi economică, el a 
existat, alături de alte unităţi, şi înainte de anul 1300. De 
remarcat, însă, că prima atestare documentară a judeţului 
Brăila datează de prin 1481, dar și mai clar din 1487, dintr-un 
act din 31 iulie, prin care voievodul Vlad Călugărul dăruieşte 
egumenului gi călugărilor mănăstirii Snagov „să le fie în județul 

Brăila gáletile de grîu domnești ahabnice și dijma domnească 
şi vămeșşitul, zeciuiala care este domnească de la stupi gi cu 
perperii cu tot în întreg judeţul Brăila... Si încă am dăruit 
domnia mea gi caii de la cnezii din acel județ al Brăilei, care 
se cad să fie domnești, de la cnezii care mor, să-i ducă la 
sfinta minástire, ca să fie de slujbă sfintului lor” (Documente 
privind istoria României. B. Tara Românească, 1950, vol. I, 
pag. 329—330). 

După anul 1542, cînd a luat fiinţă raiaua Brăilei, raia 
care includea o bună parte şi cea mai bogată a teritoriului, 
inclusiv capitala sa, judeţul a continuat să existe şi să figureze 
în actele cancelariei domneşti. Prima menţiune în acest sens se 
află într-un document din 17 septembrie 1543, judeţul apárind 
ca atare şi după 60 de ani de la constituirea raialei. Mai tîrziu 
însă, pe la 1646, apare contopit cu judeţul Rîmnicu Sărat, 
pentrufa se reinfiinta temporar în perioada războiului ruso- 
ture din 1806 —1812, şi apoi definitiv, după tratatul dela Adria- 
nopol din 1829, avînd două plăşi: Vădenii, cu 20 de sate, 
şi Balta, cu 38 de sate (C. Filitti, 1930), instituindu-se 
de asemenea domeniul Brăilei, care cuprindea teritoriul fostei 
raiale, teritoriu mai mic decît al judeţului. 

Sub această formă şi incluzînd teritoriile amintite, judeţul 
Brăila a continuat sá existe pînă în 1950, an cînd are loc prima 
împărțire administrativ teritorială a ţării efectuată în anii de 
democraţie populară. Ca urmare a acestei împărțiri, teritoriul 
judeţului Brăila a fost inclus regiunii Galaţi, cuprinzînd fostele 
raioane Brăila, Făurei şi Însurăţei. 

Odată cu efectuarea, în anul 1965, a îmbunătăţirii organi- 
zării administrativ-teritoriale a ţării, urmare firească a puternicii 
dezvoltări a forțelor de producţie, a perfecţionării relaţiilor 
socialiste, a întregii vieţi economice şi social-culturale, a luat 
ființă actualul județ Brăila, care cuprinde o populaţie de 
362 000 de locuitori (1,8% din totalul pe ţară în anul 1970), din 
care 45%, trăiesc în mediul urban (Brăila şi Făurei) şi 55% 
în mediul rural (repartizaţi în 41 de comune cu 142 de sate). 

Așezarea geografică deosebit de favorabilă a teritoriului 

8 judeţului Brăila, lipsa unor bariere naturale spre majoritatea 

regiunilor ţării şi existența unor drumuri lesnicioase care au 
favorizat multiplele sale legături cu acestea, ca şi prezența 
Dunării, ca mare şi însemnată arteră de circulaţie fluvio-mari- 
timă, şi a portului Brăila cu traficul său intens etc. au reprezen- 
tat şi reprezintă tot atitea aspecte pozitive care explică via- 
bilitatea şi importanţa sa actuală în cadrul economiei unitare 
a României. Spre acest ţinut şi port la Dunăre convergeau 
şi converg numeroase drumuri rutiere şi căi ferate. Spre portul 
Brăila, de exemplu, se îndreptau în trecut, pe uscat şi pe apă, 
bogăţiile întregii Ţări Româneşti, ca gi o parte din cele ale 
Transilvaniei, mai ales cele din sud-estul acesteia, din zona 
Braşovului, care luau apoi drumul mării, pe vase mai mari, 
maritime, funcţie păstrată şi mult amplificată în zilele noastre. 
Este vorba deci de o aşezare economico-geografică deosebit de 
favorabilă a județului Brăila în cadrul ţării, care a evo- 
luat foarte mult si s-a îmbunătăţit considerabil în anii construc- 
tiei socialismului, cînd caracterului său agrar de mare furni- 
zor de cereale, plante tehnice, legume şi animale i s-a adău- 
gat şi un puternic caracter industrial, bazat mai ales pe materii 
prime şi materiale aduse în special din afara limitelor sale. 


Un loc important în economia județului îl deţine industria 
cu ramurile construcţii de maşini (excavatoare, rulouri! compre- 
soare etc.), chimică, celulozei şi hírtiei, prefabricatelor, alimen- 
tară etc. Volumul producţiei industriale reprezintă 2,1% din 
producţia globală a ţării. 

Datorită condiţiilor pedogeografice şi a vastelor lucrări de 
îndiguire (zonele inundabile) şi irigare (îndeosebi zonele de cîm- 
pie cu deficit de umiditate), agricultura s-a extins mult, ocu- 
pînd 83% din suprafaţa teritoriului. Dintre culturile cu mare 
pondere, menționăm porumbul, griîul, floarea-soarelui, orezul, 
legumele şi plantele furajere. | 

Toate acestea, ca și alte elemente de ordin social-economie 
au dus la consolidarea gi îmbunătăţirea poziţiei economico- 
geografice a judeţului Brăilei pe harta României socialiste. 

n acelaşi sens pledează gi largile perspective ce se deschid 

economiei acestui județ în anii următori, potrivit documentelor 
de partid gi de stat de edificare în România a societăţii socia- 
liste multilateral dezvoltate. 9 

Teritoriul judeţului Brăila, ca și cele ale judeţelor din sud 
şi sud-vest (Ialomiţa şi Ilfov), aparţine în cea mai mare parte 
unităţii de cîmpie, şi anume părţii estice a Cimpiei Române. 
Spunem în cea mai mare parte, deoarece în est circa 96 000 ha 
se găsesc în lunca Dunării altădată inundabilă, cunoscută sub 
numele de Balta Brăilei. Dacă la porţiunea dintre braţele prin- 
cipale ale Dunării se mai adaugă lunca exterioară şi cea a 
Siretului, Buzăului și Călmățuiului, suprafața ocupată de această 
unitate joasă de relief (luncă) depăşeşte 200 000 ha, ceea ce 
reprezintă 42% din suprafaţa judeţului. 

Sub raport genetic, teritoriul judeţului Brăila, ca portinñe 
a Cimpiei Románe, poartá amprenta evolutiei acesteia. Cimpia 
Románá reprezintá o zoná largá depresionará cu caracter sub- 
sident (ín special partea esticá), situatá la contactul dintre 
geosinclinalul carpatic, Platforma Moesică (Prebalcanicá), Po- 
digul Moldovenesc şi Horstul dobrogean, denumită în literatura 
geologică şi Depresiunea Valahă. Sectorul oriental al Depresi- 
unii Valahe, delimitat prin rîurile Argeş, Dunăre şi Siret, pre- 
zintă numerose complicaţii tectonice date de întîlnirea celor 
patru unităţi structurale amintite. 

Analizind coloana stratigrafică a fundamentului pe linia 
de profil Brăila — Mártácegti — Romanu — Mihail Kogál- 
niceanu — Racoviţa — Balta Albă, constatăm că formațiunile 
precambriene, reprezentate prin şisturile verzi, gi cele paleo- 
zoice se afundă din ce în ce mai mult spre vest. Dacă pe |malul 
dobrogean al Dunării acestea şi întîlnesc la suprafață, la Mär- 
tăcești ajung la 1 500 m, iar sub albia Buzăului la 3 500 m. 
Peste aceste formaţiuni urmează succesiunea depozitelor -neo- 
gene : tortonian (marne calcaroase, nisipuri grezoase şi calcare 
organogene), sarmatian, la circa 3 000 m adîncime (marne, 
nisipuri, gresii), meotian la 2 400 m (nisipuri), dacian la 1 500 m 

(nisipuri, marne, argile), levantin de la 1 5001a 500 m, deci cu 
o grosime de circa 1 000 m (argile, marne, nisipuri), gi cuaternar 
pe aproximativ 400 m grosime (argile, nisipuri, pietrișuri și 
depozite loessoide) (fig. 1). 

Această stivă de depozite s-a depus într-un mediu marin 
şi denotă o continuitate de sedimentare din tortonian, mai 
exact din sarmaftian, şi pînă în cuaternarul inferior (pleistocen), 
cînd arealul oriental al Cîmpiei Române mai era încă ocupat 
de un lac relict. 

Sub depozitele loessoide, fluviatile şi eoliene care alcătuiesc 
primul orizont de la suprafață, cuaternarul mai este reprezen- 
tat si prin: stratele de Cîndești, constituite din nisipuri şi 
pietrișuri cu intercalatii argiloase (pleistocen inferior), stratele 
de Frátesti cu nisipuri şi pietrișuri (pleistocen inferior), un complex 
marnos (pleistocen mediu), nisipurile de Mostiştea (pleistocen 
superior) — nisipuri şi nisipuri argiloase care conțin, printre 
alte fosile, gi resturi de Mammuthus primigenius. 

Depozitele loessoide din judeţul Brăila, cu grosimi de 
10—20 m, se deosebesc din punct de vedere granulometric gi 
al compoziţiei chimice de cele din zonele limitrofe — Bără- 
ganul de sud, Cîmpia Rîmnicului etc. Astfel, în Cîmpia Brăilei 
şi Călmățuiului acestea se încadrează în depozite loessoide 
fin nisipoase, cu fractiunile 0,2—0,02 între 25 şi 50% şi cele 
de 0,2 între 10 şi 20%. Din punct de vedere chimic, SiO, repre- 
zintá 82,54—84,14%, iar CO¿Ca doar 5,09—5,27%. 

Compoziţia chimică şi granulometria depozitelor loessoide, 
cît şi prezenţa nisipurilor eoliene sub formă de dune fixate pe 
malul drept al Călmățuiului şi în mai mică măsură pe cel al 
Buzăului, între Şuţești şi Siliște, scot în evidenţă rolul vîntului 
în geneza acestora. Aceste nisipuri fine antrenate de vînt pro- 
vin din albiile Buzăului, Călmățuiului şi Dunării. 

Trebuie sá precizăm că, spre deosebire de depozitele loes- 
soide din partea vestică a Cimpiei Române sau din Bărăganul 
sudic, care au o culoare galben-rogcatá, cele din judeţul Brăila 
au o culoare galben-albicioasă. 

Fenomenul tectonic ce a acţionat și mai acţionează gi 
în prezent în vestul judeţului Brăila este mișcarea de subsi- 
dentá, fenomen care influenţează fizionomia actuală a reliefului. 

Mişcarea de subsidentá care cuprinde zona Urziceni — Făurei 
— cursul inferior al Buzăului şi Siretului are drept consecinţă 
aluvionarea luncilor, înecarea teraselor fluviatile inferioare prin 
aluviuni, schimbarea cursurilor riurilor în cadrul luncii, colma- 
tarea gurilor unor mici afluenţi şi transformarea lor în limane 
fluviatile. Cea mai tipică zonă în care se pun în evidenţă 
majoritatea proceselor menţionate este cea cuprinsă între văile 
Călmățuiului şi Buzăului în dreptul localităţii Făurei, unde nu- 
meroase cursuri părăsite, numite buzoele, fac legătura între 
cele două artere hidrografice, functionind în timpul inun- 
datiilor. 

În ansamblu, relieful judeţului Brăila aparţine unităţii de 
cîmpie, constituită din spaţii interfluviale netede gi întinse, din 
terase fluviatile şi lunci cu o mare dezvoltare. În sens mai 
larg, toată suprafaţa judeţului (exceptind lunea Dunării) intră 
în cunoscuta cîmpie a Bărăganului. Iniţial, prin Bărăgan se 
înţelegea cîmpia dintre Dunăre, Ialomiţa şi Mostiştea, dar 
ulterior denumirea a fost extinsă pînă la lunca Siretului, această 
vastă cîmpie împărțindu-se în Bărăganul de sud (Báráganul 
propriu-zis), Bărăganul central (între Ialomiţa şi Călmățui) 
si Báráganul de nord (între Călmățui, Buzău şi Siret) cunoscut 
în literatura geografică şi sub denumirea de Cîmpia Brăilei. 

În cazul nostru, judeţul Brăila cuprinde o porţiune din 
Bărăganul central sau de mijloc şi Bărăganul de nord, ambele 
separate de lunca Călmățuiului şi delimitate de luncile Dunării, 
Siretului şi Buzăului. 

Tinind seama de principalele elemente ale reliefului gi cons- 
titutiei litologice şi morfografice, distingem în cadrul judeţului 
următoarele unități de relief: Báráganul central (Câmpia Căl- 
mátuiului), Bărăganul de nord (Cimpia Brăilei), Balta Brăilei, 
lunea Siretului, lunca Buzăului şi lunca Călmățuiului. 


Bărăganul central (Cimpia Călmățuiului). Este delimitat 
de Călmățui în nord, Ialomiţa în sud, Sărata la vest şi Dunărea, 
la est. 
În judeţul Brăila intră partea nord-estică, caracterizată 
prin prezenţa nisipurilor eoliene de pe malul drept al Călmă- 
puiului, a depresiunilor de tasare (crovuri) în zona centrală 13 

Dudeşti — Roșiori — Ciocile și a terasei Dunării (terasa Călă- 
ragi) în est. Această porțiune are o înclinare de la nord-vest 
spre sud-est. Altitudinile cele mai mari de pe teritoriul judeţului 
se întîlnesc în această zonă (51 m între Bumbăcari gi Závoaia) 
şi sînt date de nisipurile de dune care acoperă depozitele loes- 
soide. Cea mai mare extindere a nisipurilor eoliene se întilneşte 
în zona Jugureanu — Scărlăteşti — Pribeagu — Dudești — Ză- 
voaia — Însurăţei și Lacu Rezii — Victoria. 

În prezent, aceste nisipuri, dispuse sub formă de dune, 
sînt fixate, avînd si un sol în fază incipientă de formare, fapt 
ce permite practicarea culturilor. Pe alocuri se conturează de- 
presiuni alungite între aliniamentele de dune, care în perioadele 
ploioase sînt acoperite de ape (spaţiul dintre Jugureanu, Vul- 
tureni și Pribeagu). 

Prezenţa dunelor pe malul drept al Călmățuiului, ca dealt- 
fel şi pe cel al Ialomiţei şi chiar al Buzăului (dar în mai mică 
măsură), cit şi orientarea lor spre nord-est şi sud-vest sînt o 
dovadă elocventă a influenței vinturilor dominante de nord 
şi nord-est. Aceste nisipuri au fost luate din lunca Călmățuiului, 
deci de la o distanţă foarte mică. 

Rolul vîntului în modificarea trăsăturilor iniţiale ale relie- 
fului sînt foarte evidente în această zonă. Astfel, muchia cîm- 
pului a fost estompată prin depunerea nisipurilor, pe unele 
porţiuni trecerea de la luncă la cîmpie făcîndu-se pe nesimţite. 
Nivelul superior al cîmpului a fost ondulat şi înălțat cu un 
strat neuniform care variază de la 0,5 — 1 m pînă la 10—15 m 
grosime. Acelaşi lucru s-a întîmplat şi cu podul terasei fluviatile 
din partea estică (49 m la Lacul Rezii unde sînt nisipuri eoliene 
şi 22—29 m în partea sudică, între localităţile Victoria şi Mihai 
Bravu, unde acestea lipsesc). 

Între fişia de nisipuri şi valea Strachina (Lata), mai exact 
în partea centrală - a Bărăganului de mijloc, se găsește o zonă 
în care procesele de tasare şi probabil în asociere cu deflatia 
au dus la formarea a numeroase depresiuni numite frecvent 
crovuri. Multe dintre acestea sînt ocupate în cea mai mare 
parte a anului cu apă, formînd grupa lacurilor de stepă cu ca- 
racter salmastru sau sărat. Cele mai importante depresiuni şi 
lacuri în acelaşi timp sînt Plașcu, Chichinetu, Colțea, Tătaru 

şi Unturos. Asupra modului cum s-au format aceste depresiuni 
şi a principalelor lor caracteristici vom reveni la capitolul de 


hidrografie. 


Báráganul de nord (Cimpia Brăilei). Este delimitat în sud 
de lunca Călmățuiului, la vest, între Ulmu şi Făurei, de zona 
joasă de divagare presărată cu braţele părăsite ale Buzăului, 
în nord-vest şi nord de lunca Buzăului gi a Siretului, iar în est 
de lunca Dunării. Această unitate corespunde în proporție de 
80% terasei inferioare a Dunării, denumită în literatura geo- 
grafică terasa Călăraşi (Geografia văii Dunării românești, 1969). 
Limita dintre terasa Călăraşi şi cîmpul propriu-zis se înscrie 
aproximativ pe aliniamentul localităţilor Ionești, Berleşti, Ianca 
şi Constantineşti, pe malul Buzăului. Această limită se pune 
în evidență printr-o creştere a înălțimilor spre vest cu circa 
10 m. Înălţimea cea mai mare este dată şi aici de nisipurile 
spulberate din lunca Buzăului şi depuse sub formă de dune 
între Şuţeşti — Mihail Kogălniceanu și Constantinești (50 m). 
Trecerea de la Cimpia Brăilei la lunca Călmățuiului se face pe 
nesimţite, şi numai lipsa cursurilor părăsite marchează intrarea 
în cîmpie. Către luncile Dunării, Siretului şi Buzăului limita 
este mai clară, marcată de abrupturi care variază între 5 şi 
15 m şi chiar mai mult în zona dunelor dintre Sutegti şi Cons- 
tantineşti. Limita vestică este de asemenea evidentă prin cursul 
părăsit Buzoel ce leagă Buzăul cu Călmăţuiul între Ciregu și 
Surdila- Găiseanca. 

Altitudinea este mai mare în partea vestică (între 35 şi 40 
m) şi mai mică în est (între 20 şi 25 m). 

Relieful este relativ uniform, reprezentat prin cîmpuri ne- 
tede, întinse, nedrenate superficial. Singurele accidente morfo- 
logice le formează depresiunile de tasare, care ating cea mai 
mare dezvoltare din toată Cimpia Română, gi cîteva văi largi, 
fără scurgere. 

Depresiunile sînt transformate în lacuri şi se întîlnesc în 
partea centrală a cîmpiei — între Ianca gi Cománeasca (Ianca, 
Plopu, Esna, Lutu Alb, Secu, lazu etc.). În ceea ce priveşte 
văile, acestea, după părerile emise de G. Murgoci și G. 
Válsan,arfi sectoare de cursuri părăsite ale Dunării. Dintre 15 

acestea, valea Tencii, cea mai mare, cu o direcție sud — nord, 
împarte Cimpia Brăilei în două părți aproape egale. Valea 
Tencii sau Burduful Iencii are o lățime exagerat; de mare (uneori 
2 km) în raport cu lungimea (30—40 km). Adîncimea ei este 
doar de 7—8 m şi are mai degrabă aspectul unui lac, deoarece 
datorită pantei mici a profilului longitudinal apa stagnează 
temporar, permitind dezvoltarea unei vegetatii acvatice. 

După părerea lui G. Vâlsan, în timpul acumulării 
depozitelor fluviatile la nivelul terasei Călărași, valea Iencii 
funcţiona ca un braţ al Dunării. Aceeaşi funcţie este atribuită 
şi vilcelelor uscate — acoperite cu depozite loessoide — de forma 
unor arcuri de cere care se deschid între Gropeni şi Brăila. 
Lacul Sărat, din apropierea Brăilei, este situat pe un astiel de 
braţ al Dunării sculptat în terasa inferioară. 

Şi aici, ca şi în Cîmpia Călmățuiului, nisipurile spulberate 
din lunca Buzăului şi a Siretului de către vînturile dominante 
de nord-est acoperă marginea nordică a cimpiei de la Sutesti 
şi pînă la Baldovinești, lîngă Brăila. Dunele de aici au o extin- 
dere mai mică faţă de cele de pe malul drept al Călmățuiului. 

După natura depozitelor constituente şi a formelor de 
relief minore, Cîmpia Brăilei se poate împărți în cîteva compar- 
timente, şi anume: Cîmpul Viziru, Cîmpul Movila Miresii, 
Cimpul Mircea Vodă şi cîmpia ondulată Rîmnicelu — Romanu. 

Cîmpul Viziru cuprinde spaţiul dintre valea Iencii în vest 
şi Dunărea în est, sub forma unei benzi de la lunca Călmă- 
tuiului în sud (Cuza Vodă) şi pînă la cea a Siretului în nord 
(Baldovinești). Este zona în care Cimpia Brăilei are cele mai 
mici înălţimi (20—21 m în sud la Viziru şi 13—16 m în nord 
la Brăila), exceptînd muchia nordică de la contactul cu lunca 
Siretului unde dunele de nisip care se astern peste depozitul 
loessoid au altitudini ceva mai ridicate (28 — 31 m). 

În afară de cursurile părăsite la nivelul terasei dintre Gro- 
peni şi Brăila, Cîmpul Viziru este neted, neafectat de procese 

de tasare evidente. 

Cîmpul Movila Miresii, situat între valea Tencii în est şi 
contactul dintre nivelul de cîmpie propriu-zis şi terasa Călăraşi 
în vest, prezintă numeroase forme de relief negative, de tipul 
văilor largi și puţin adínci şi al crovurilor. 

În partea centrală a cimpului se întilneşte cea mai mare 
frecvenţă a crovurilor, adevărate depresiuni — Ianca, Plopu, 
Lutu Alb, Esna, Movila Miresii (Comâneasca), Secu etc. Aceste 
depresiuni au formă ovală sau alungită, prezintă versanţi con- 
vecgi cu inclinári mici (10—15*) şi un fund neted constituit 
din argile şi míluri. Aceste depozite, impermeabilizind fundul 
crovurilor, permit formarea lacurilor permanente sau temporare. 

Câmpul Mircea Vodă, situat în partea vestică, este porți- 
unea din Cimpia Brăilei unde se găsesc înălțimi mai mari 
(35—40 m). Limita vestică este dată de zona joasă cu cursuri 
părăsite dintre Ciregu şi Făurei, iar mai spre nord de contactul 
cu lunca Buzăului care se face printr-un abrupt de 5—10 m. 
Suprafaţa cîmpului este netedă, fără depresiuni de tasare 
sau văi largi, cum este valea Tencii. 

Câmpia ondulată Râmnicelu — Romanu este de fapt por- 
tiunea nordică a celor trei cîmpuri, acoperită de nisipurile spul- 
berate din lunca Buzăului şi a Siretului şi depuse sub formă 
de dune. Această zonă este întreruptă de gura largă a văii 
Iencii din dreptul localităţii Romanu. Nisipurile ating grosimi 
mari în raza localităţilor Şuţești şi Constantinești, unde şi alti- 
tudinea este de 50 m. Aceste nisipuri sînt în cea mai mare parte 
fixate, pe ele dezvoltindu-se culturi agricole. 


Balta Brăilei!. Este partea de luncă cuprinsă între braţele 
principale ale Dunării (Măcin sau Dunărea Veche gi Cremenea) ; 


1 În ceea ce privește denumirea acestei regiuni, trebuie să subliniem faptul 
că, odată cu îndiguirea, desecarea si scoaterea ei de sub inundaţii, multi tehni- 
cieni și în special ingineri agronomi și hidroamelioratori folosesc termenul de 
Insula mare a Brăilei, pentru a arăta schimbarea survenită aici. Mai mult, ziariștii 
încearcă să aducă în relatările lor din presă și radioteleviziune anumite argu- 
mente științifice care să justifice denumirea de Insula mare a Brăilei. Geografii, 
conservatori în menţinerea vechii denumiri — de Balta Brăilei — , au fost 
consideraţi ca neactuali, ca necunoscători ai transformărilor ce s-au produs în 
această regiune. 

Geografii cunosc foarte bine toate schimbările ce au avut loc în această 
regiune, ca dealtfel în toată ţara, dar păstrarea vechii denumiri are o explicaţie 
științifică si istorică. 

În primul rind, termenul de insulă atribuit acestei regiuni joase este impro- 
priu. Se știe că prin insulă se înţelege porţiunea de uscat înconjurată din toate 
părţile de apă (ocean, mare sau lac) și unde suprafața acesteia din urmă este 17 

incepind din avale de ostrovul Gîsca, din dreptul Hirşovei 
gi piná la Bráila. Aceastá unitate de relief se incadreazá intre 
Podișul Dobrogean în est şi Cimpia Brăilei în vest. În cc de 
cele trei brate principale (Cremenea, Mácin gi Vílciu), din 
Cremenea se bifurcă succesiv, de la sud la nord, alte brațe se- 
cundare (Mánusoaia, Pasca, Calia, Arapu), inchizind ostroave 
mai mici (Vársátura, Chiciu, Ostrovul Orbului, Ostrovul Lu- 
pului, Arapu etc.), care în ultimă instanţă se ataşează la ostrovul 
mare, care este Balta Brăilei. 

La exteriorul braţelor principale lunca este fragmentată 
sub forma unor golfuri, datorită pintenilor Podişului Dobrogean 
şi ai Cimpiei Saale, care vin în contact cu albia minoră a 
fluviului. 

Între limitele menţionate, Balta Brăilei are 60 km lun- 
gime, 20 km lăţime şi o suprafaţă de circa 96 000 ha (numai 
spaţiul dintre braţele principale, Cremenea şi Măcin, fără lunca 
externă). Altitudinea acestei zone scade de la sud (12 m) spre 
nord (6 m), fiind cea mai joasă unitate de relief din judeţul 
Brăila. 


incomparabil mai mare decit cea a insulei, ceea ce nu este cazul la Balta Brăilei. 
Pentru porțiunile de uscat în formare din cuprinsul unei albii de riu este consacrat 
termenul de ostrov. 

În al doilea rînd, termenul de Balta Brăilei constituie o denumire proprie 
care a intrat în limbă în decursul istoriei ca o creaţie a poporului 10mán, așa cum 
spunem Cimpia Română, Depresiunea Transilvaniei, Depresiunea Maramureșului 
etc. Desigur că termenul de Balta Brăilei exprimă un anumit conţinut — o re- 
giune joasă, presărată cu lacuri de luncă, cu girle și brațe de riu, cu suprafeţe 
joase mlăștinoase care erau inundate în perioada apelor mari. Dacă astăzi acest 
teritoriu a fost scos de sub influența regimului Dunării și modul de utilizare s-a 
schimbat, aceasta nu înseamnă să-i schimbăm denumirea atribuită de localnici, 
înlocuind-o cu un termen impropriu ca sens științific și care nici acesta nu conţine 
în semantica lui realitatea actuală (insula poate fi joasă, cu mlastini, lacuri, poate 
fi înaltă etc.). 

Dealtfel, denumirea de Balta Bráilei a fost consemnatá si pe hártile Atla- 
sului geografic al Republicii Socialiste România (care se tipărește în cadrul Aca- 
demiei R. S. România), ca urmare a aprobării ei de către Comisia pentru păstrarea 
și cultivarea limbii române. Denumirea de Balta Brăilei reprezintă o moștenire 
a tezaurului toponimic al României și ea trebuie menţinută, scotind în evidenţă 
că aici am avut de-a face cu o regiune care era sub imperiul apei, iar astăzi, prin 
efortul poporului constructor al societăţii socialiste multilateral dezvoltate, este 
dirijată de el și in folosul lui. 

Înainte de îndiguire şi desecare, Balta Brăilei era un com- 
plex de lacuri, gîrle şi braţe părăsite, grinduri fluviatile în lungul 
braţelor principale gi al privalelor (fig. 2). 

Datoritá proceselor de aluvionare intensá, ín partea infe- 
rioară, la bifurcația Dunării în braţele principale — Măcin, 
Cremenea şi Vilciu —, Balta Brăilei prezintă cote mai ridicate, 
grindurile fluviatile sînt mai late şi bine consolidate, adevărate 
şesuri fluviatile, cu lățimi de 3—4 km, iar depresiunile lacustre 
mult mai reduse. Aceste caractere morfografice au favorizat 
practicarea agriculturii pe o scară mai mare, chiar în condiţii 
naturale deosebite, şi dezvoltarea așezărilor permanente — Mára- 
gu, Nedeicu, Plopi, Mágureni, Cistia, Stoieneşti, Bándoiu, Țăcău, 
Frecăţei, Agaua etc. În jumătatea nordică, grindurile fluvia- 
tile sînt mai înguste (pînă la 500 m), iar numărul braţelor párá- 
site şi al lacurilor mai mare. În perioada apelor mari de primă- 
vară această zonă era inundată aproape în întregime. Doar 
aliniamentele de sălcii erau singurele semne distincte după care 
se puteau delimita braţele principale sau cele din interiorul 
bălții în acea perioadă. 

Spre deosebire de alte sectoare ale luncii Dunării (Balta 
Ialomiţei), aici martorii de eroziune, detaşaţi din nivelul tera- 
selor dunărene, sînt aproape inexistenti. Numai în partea nord- 
estică, în dreptul localităţii Turcoaia, se găseşte popina Blasova 
cu 45 m înălțime, constituită din formaţiuni vechi identice cu 
cele ale Dobrogei de nord (formațiunea de Carapelit — carbonifer 
inferior). l 

În interiorul Bălții Brăilei se găseau numeroase privaluri, 
o adevărată rețea, asemenea nervurilor, între brațele principale 
$1 zona axialá mai joasă, cu numeroase depresiuni lacustre. 
Multe dintre privaluri făceau legătura între braţele principale 
$1 zona centrală (Scoicuta, Noroioasa, Armineasa, Tilcov, Zatna, 
Berezoiasca) numai la cote ridicate ale apelor. Legátura dintre 
complexele lacustre și Dunăre se făcea prin intermediul unor 
privaluri mai mari, adevărate artere hidrografice, care drenau 
apele interioare sau erau căi de pătrundere ale apelor de inun- 
datie (Bándoiu, Dimuleasa, Pantea, Veriga, Camnita, Ozinca, 
Boul, Armanul, Sápata, Zátonul etc.). Detașindu-se prin di- 19 

Fig. 2. — Pădure de sălcii pe grindul Dimuleasa — Balta Brăilei, august 1961 
(toto P. Gástescu). 


mensiuni si prin functia de colector principal al apelor din 
baltă, privalul Filipoiu putea fi asemuit, înainte de îndiguire, 
cu un braţ al Dunării. 

Zona centrală a Bălții Brăilei, cu lățimi de 4—6 km, era 
ocupată de numeroase lacuri. După Delta Dunării, Balta Brá- 
ilei, în regim natural, avea înainte de îndiguire coeficientul la- 
custru cel mai mare (0,17). Numărul lacurilor din interiorul 
bălții era de circa 200, totalizînd aproximativ 16 750 ha. Cele 
mai importante lacuri din Balta Brăilei au fost: Serbanul 
(2 568 ha), Ulmul (1 000 ha), Lupoiul (900 ha), Zagna (575 ha), 
Lunguletul (500 ha), Noroaele (375 ha), Dunárea Veche (375 ha), 
Rotundul ((325 ha) ete. Prin privalul Filipoiu care lega direct 
lacul Serbanul cu braţul Măcin, apoi prin intermediul altor 
privaluri și lacuri se putea ajunge pe calea apelor din portul 
Brăila pînă la Zagna, cel mai sudice lac din complex. 

Din numărul mare de lacuri, în urma acţiunii de îndiguire 
şi desecare, au rămas astăzi doar Dunărea Veche şi Japşa Plo- 
pilor (Zăton), lacuri de braţ părăsit cu adincimi de peste 5 m. 

În acţiunea generală de îndiguire şi desecare, lunca Dunării 
a reprezentat obiectivul cel mai important. Prin particularitátile 
morfohidrografice, Balta Brăilei se înscria în suita regiunilor 
care trebuiau ameliorate. Anul 1964 poate fi considerat ca 
începutul unei etape noi în acţiunea de îndiguire şi recuperare 
a terenurilor din lunca Dunării. Dacă înainte de 1964 în Balta 
Brăilei exista numai o porțiune mică indiguitá (Stoienegti — 
Frecăţei), după acest an frontul de lucrări s-a extins pe 
întreaga suprafaţă a bălții. Balta propriu-zisă a Brăilei a fost 
îndiguită între 1964 şi 1970. 

Digurile, în lungime de 151 km, au scos de sub inundaţii 
o suprafaţă de 72 382 ha. Diferenţa dintre suprafaţa îndiguită 
şi cea totală a bălții (96 000 ha) este dată de numeroasele os- 
troave pe care le formează braţul Cremenea, cel mai mare fiind 
între Cremenea gi Vilciu, şi de zona de siguranţă dintre braţele 
propriu-zise gi diguri. Această zonă, supusă inundaţiilor, este 
plantată de regulă cu plop. 

Pentru evitarea excesului de umiditate determinat de 
prezenţa nivelului hidrostatic al apelor freatice aproape de 
suprafaţa terenului, în Balta Brăilei s-au construit canale de 
drenare prevăzute cu pompe în punctele terminale. 

Scoaterea, acestei suprafeţe de sub inundaţii este o acţiune 
necesară în etapa actuală, dar utilizarea unilaterală, numai în 
agricultură, impune o valorificare complexă a acestui teritoriu, 
prin folosirea zonelor mai joase ca bazine piscicole. 


Lunea Siretului. În nord, o bună parte din teritoriul 
judeţului Brăila o formează lunca Siretului. Datorită abaterii 
albiei minore a Siretului către nord, la limita cu Cîmpia Covur- 
luiului, lunca Siretului are o extindere mai mare pe partea 
dreaptă a rîului. 

Între confluenftele Rimnicului Sărat gi Buzăului cu Siretul, 
lunea are cea mai mare lăţime (25—30 km), depăşind chiar 


lunca Dunării, fapt datorat zonei de subsidentá din cursul 
inferior al Siretului. 21 

Subsidenta se reflectă în această regiune prin convergenta 
riurilor (piaţa de adunare a apelor), aluvionarea intensă a al- 
biilor, meandrarea puternică, abaterea Siretului spre nord şi 
rămînerea cursurilor părăsite pe partea dreaptă. 

Lunca Siretului prezintă o înclinare din amunte spre avale 
şi dinspre contactul cu Cimpia Brăilei spre albia Siretului. 
Altitudinea cea mai mică, în jur de 5—6 m, este în porţiunea 
de vărsare în Dunăre (Vădeni), ajungînd la 13—15 m către 
Máxineni — Oláneasca. 

Limita sudicá si sud-vesticá a luncii este datá de muchia 
Cimpiei Brăilei şi de cea a Cimpiei Rîmnicului, care se remarcă în 
relief prin denivelări dela 5—6 m pinála 20 m, întreruptă de debu- 
şarea văilor Buzăului şi Iencii sau estompatá de nisipurile spulbe- 
rate de vinturi gi depuse pe luncă gi cîmpie. Între Bráilifa 
(cartier al Brăilei) şi localitatea Muchea, limita dintre luncă şi 
cîmpie este marcată de un povirnig care atinge 20 m înălțime. 
De aici spre vest, şi în special la gura văii Tencii, povirnigul 
este foarte mult estompat, reconstituindu-se doar din creşterea, 

„lentă a valorii curbelor de nivel. Pe o mică porţiune, povirnigul 
se mai găseşte pe cîțiva kilomeri şi cu înălțimi mici (5—7 m) 
în dreptul localităţii Gemenele, la Movila Vierului. 

Limita devine destul de clară în dreptul cîmpiei piemon- 
tane a Rîmnicului, unde o veche faleză lacustră sau marină, 
astăzi modelată subaerian, se impune în relief. Acest povirnis 
constituie, între Grădiştea și Custura, limita luncii Buzăului ; 
de la ultima localitate, acesta are aproape o direcţie nordică, 
ajungînd în valea Rîmnicului Sărat la Ciorágti. Denivelarea 
maximă atinge 20—22 m în dreptul localităţii Salcia Tudor. 
Aici, trecerea de la cimpia înaltă a Rimnicului la cea .joasă, 
de subsidentá, se face printr-un abrupt constituit din depozite 
loessoide, cu numeroase Ogage, ravene şi procese de surpare. 

Lunca Siretului în acest sector este constituită din depo- 
zite aluvionare fine (nisipuri şi argile cu un grad redus de per- 
meabilitate), fapt ce permite stagnarea apelor din ploi şi pre- 
cipitatii. O astfel de zonă, favorabilă formării lacurilor de luncă, 
se găseşte între Máxineni şi Oláneasca, cu lacul Măxineni sau 

22 Balta lui Caná (Puturosul), cum este numit de localnici. 

În prezent, ca urmare a acţiunii de îndiguire, lunca Sire- 
tului a fost scoasă de sub inundaţiile obișnuite şi suprafeţe mari 
au intrat în circuitul agricol. Cu toate acestea, în anul 1970, 
datorită apelor mari de pe Dunăre, apele Siretului au depăşit 
digurile, inundînd suprafeţe întinse şi localităţi din luncă. 

Multe din privalurile luncii au intrat în reţeaua de canale 
pentru drenarea apelor în exces. Astfel, privalul Zagnei, prin 
intermediul unor canale artificiale, drenează toată porțiunea 
joasă dintre localităţile Latinu — Voineşti — Vameşu — Oan- 
cea. 


Lunea Buzăului. În cadrul judeţului Brăila, această uni- 
tate se desfăşoară în partea nord-vestică, între localităţile Făurei, 
în amunte, si Racoviţa, în avale. În acest; sector, lunca Buză- 
ului se suprapune pe zona de subsidentá a Cimpiei Române, 
care începe din lunca Argeșului la Titu gi se termină în cea a 
Siretului la Námoloasa. 

Sub aspectul evoluţiei traseului, Buzăul, în cursul său 
inferior, a constituit subiectul multor discuţii ştiinţifice. Acestea 
s-au referit în: special la traseul pe care l-ar fi urmat Buzăul 
la ieşirea sa din zona subcarpatică. Astfel, G. Vâlsan (1971, 
pag. 284) presupune că Buzăul ar fi avut un traseu iniţial către 
Ialomiţa pe direcţia rîului Sărata, apoi pe cea a Călmățuiului 
şi, în sfîrşit, cel actual, pe direcţia Făurei — Racoviţa — Voi- 
nești. 

În perimetrul judeţului Brăila, lunca și albia minoră a 
Buzăului prezintă două arii de difluentá. Prima este cea din 
apropierea localității Făurei, mai exact între Cilibia şi Făurei, 
unde Buzăul gi Călmăţuiul folosesc aceeaşi luncă joasă, iar 
între ele se găsesc numeroase cursuri părăsite care în perioada 
inundaţiilor sînt active, apele trecînd dintr-un rîu în altul (de 
regulă, din Buzău spre Călmățui). Buzoelul dintre Surdila- 
Găiseanca și Cireşu este artera de legătură cea mai importantă 
dintre Buzău și Călmățui. A doua arie de difluentá este cea de 
la intrarea Buzăului în lunca Siretului, din avale de localitatea 
Racoviţa, marcată prin cîteva cursuri părăsite ale Buzăului, 
denumite de asemenea Buzoelul şi Buzoelul Mare. Aceste două 23 

cursuri părăsite, împreună cu albia actuală a Buzăului indică 
o deplasare succesivă de la vest spre est a acestuia din urmă. 
Între aceste două arii de difluentá, lunca Buzăului, cu: o 


lăţime de 2—3 km, are aspectul unui „,culoar” între cimpia 
piemontană a Rîmnicului gi Cîmpia Bărăganului de nord. 
În această porțiune, albia Buzăului se caracterizează printr-o 
mare mobilitate, schimbindu-si traseul foarte frecvent. Nu este 
exclus ca această instabilitate a albiei să se datorească faptului 
că Buzăul s-a instalat recent pe acest traseu. În acest sector, 
pe partea stingă, primeşte cîțiva afluenţi : Valea Boului, Buzoelul 
şi Boldul; în apropierea confluentelor lor cu Buzăul sînt insta- 
late limanele fluviatile Jirlău, Amara şi Balta Albă. Profilul 
transversal foarte dezvoltat şi evoluat al văilor şi obirgia larg 
deschisă către valea Rimnicului Sărat au sugerat geografului 
G. Vâlsan ideea unor cursuri succesive ale Rîmnicului 
Sărat pe traseele acestora. 


În acest context nu este exclus ca Buzăul, în sectorul ana- 
lizat, să folosească vechi trasee ale Rimnicului Sărat, fiind diri- 
jate spre nord-est, către zona de subsidentá din cursul inferior 
al Siretului. 


Lunca actuală a Buzăului în sectorul amintit este delimi- 
tată în est de muchea Cimpiei Brăilei care începe să se contureze 
în avale de Mircea Vodă avînd 3—4 m înălțime, ajungînd pînă 
la 15—18 m între localităţile Sutesti și Constantinești. În vest, 
limita este marcată tot de un povîrniş care uneori atinge 
20 m, întrerupt de cuvetele lacustre largi ale limanelor fluvia- 
tile Jirlău, Amara şi Balta Albă. Lunca este presărată cu nume- 
roase cursuri părăsite ale Buzăului, dar pe alocuri si cu grădiști 
sau martori de eroziune detaşaţi din nivelul cîmpului. Albia 
activă a Buzăului pendulează în luncă preluînd spontan (în 
urma inundaţiilor ) traseele cursurilor părăsite. Astfel, în 1969, 
an cînd pe riul Buzău au avut loc mari inundaţii din zona 
muntoasă (Întorsura Buzăului) și pînă la vărsare în Siret, acesta, 
şi-a părăsit cursul din apropierea limanelor Jirláu, Cîineni si 
Amara, instalindu-se în partea estică a luncii, între Dedulegti 
şi Ibrianu. În urma acestei deplasări spre est a Buzăului, 
limanele Jirlău gi Amara, care primeau apă din rîu, pe canalele 
de legătură, au rămas izolate. BA 

Nisipurile fluviatile din albiile părăsite şi de pe grindurile 
din luncă sînt spulberate de vînturile de nord-est și chiar de 
vest gi depuse în zonele marginale. Tipică-sub acest aspect 
este suprafața dintre limanele fluviatile Costeu si Jirlău, din 
sudul localităţii Brădeanca, care se numeşte chiar Nisipurile. 


Pendularea albiei Buzăului în cadrul luncii, mobilitatea 
depozitelor nisipoase sub acţiunea vintului fac ca această uni- 
tate joasă de relief să fie folosită într-o proporţie redusă în 
agricultură. 


Lunca Călmăţu'ului. În raport cu bazinul hidrografic (820 
km2?), cu lungimea (145 km) şi cu debitul mediu multianual la 
vărsare (1,4 m*/s), lunca prin care curge Călmăţuiul şi formele 
fluviatile de eroziune şi acumulare sînt mult prea mari. Se 
poate uşor constata că lunca extrem de dezvoltată prin care 
curge Călmăţuiul nu este opera lui, ci a altui rîu, cu o capaci- 
tate de eroziune, transport şi aluvionare mult mai puternică. 

În lunca acestuia, procesele fluviatile de albie sînt mult 
diminuate în prezent, în raport cu procesele de giroire în supra- 
faţă (pe versanţi), de băltire a apelor, de deflatie etc., care sînt 
predominante. 

Lunca actuală a Călmățuiului este considerată o veche vale 
a Buzăului. După părerea geografului G. Vâlsan (1971, 
pag. 289), Buzăul a curs pe valea actuală a Călmățuiului după 
individualizarea terasei fluviatile de 6—7 m care constituie 
vatra orașului Buzău gi care se desfășoară sub forma unui evan- 
tai. Acest nivel de terasă, după G. Vâlsan, este de fapt 
conul de dejectie al Buzăului, la ieşirea din zona subcarpatică. 
Pe suprafaţa acestui con de dejectie se găsesc albia Buzăului, 
izvoarele Cálmátuiului gi ale afluentului acestuia — Negreasca. 
Începînd din raza localităţii Gálbinagi, avem de-a face cu o 
luncă comună a Buzăului și a Călmățuiului, cu numeroase 
braţe părăsite, dintre care cele mai importante sînt Strimbu 
şi Buzoelul. Această luncă comună, de incertitudine a apelor 
Buzăului şi Călmățuiului, tine pînă la cursul părăsit transversal 
al Buzoelului, care leagă cele două rîuri între Surdila-Găiseanca 
si Ciregu. 25 

Cunoscutul geolog G. Murgoci (1906—1907) a emis 
ipoteza prin care această regiune joasă — luncă comună — era 
o arie de difluentá a Buzăului. Apele ce ieşeau din valea Buzá- 
ului se răsfirau în mai multe braţe puternice, cuprinzînd între 
ele mari suprafeţe. Unul din braţe era Călmăţuiul, altul ar fi 
fost Buzoelul cu Ianca și altul Buzăul actual. Din cauza afun- 
dării regiunii dintre Siret gi zona de dealuri, braţul care curgea, 
spre nord-est a cîştigat mereu în debit şi importanţă, de la o 
vreme brațul de est fiind obturat. 

După părerea multor cercetători, Buzăul a curs numai 
prin valea Călmățuiului, iar schimbarea lui către nord-est s-a 
făcut integral datorită mişcărilor de subsidentá din cursul 
inferior al Siretului.! 

După aspect, valea Călmățuiului nu poate fi decît opera 
unui rîu puternic, cu un debit mare de apă şi acesta ar fi fost 
numai Buzăul, cu întreaga cantitate de apă, fără a fi împărţit 
simultan pe trei ramuri. 

Configuraţia şi dimensiunile văii Călmățuiului contras- 
tează cu potenţialul hidric actual al rîului. Astfel, lunca are 
în partea inferioară 5—7 km lăţime, malul drept înalt, abrupt, 
cu numeroase golfuri în nivelul cîmpiei. Diferenţa de altitudine 
dintre nivelul luncii şi al cîmpiei atinge uneori 25—30 m. 
Această diferenţă de altitudine a fost amplificată şi de acţiunea 
eoliană prin depunerea nisipului spulberat din albia Cálmátu- 
iului. 

În comparaţie cu malul drept, cel stîng este mai jos, ridi- 
cindu-se doar cu 4—5 m şi numai rareori cu 10 m (Lişcoteanca 
şi Cuza Vodă) deasupra luncii. 

Lunca Călmățuiului se deosebeşte de cele ale riurilor din 
jur — ale Ialomiţei, Buzăului, Siretului şi chiar a Dunării. 
Particularitatea morfograficá a luncii Călmățuiului constă în 
faptul că in profil longitudinal (de la vest la est) partea sudică, 
este joasă și presărată cu numeroase popine, matori de eroziune 
detaşaţi din nivelul cîmpiei, iar partea nordică cu numeroase 

cursuri părăsite, însoţite de grinduri longitudinale, modelate 
eolian. În partea sudică, la contactul cu muchia înaltă a cim- 
piei, constituită din depozite fine argilo-nisipoase, se formează 
lacuri temporare, unele chiar permanente. 

Printre cursurile părăsite menţionăm, din amunte spre 
avule, Strimbu, Buzoel, Batogu, Strimbeanu gi Puturosu. Tn 
cadrul judeţului Brăila, braţele părăsite cele mai lungi sînt 
Batogu, Strimbeanu gi Puturosu. 

Popinele sînt foarte numeroase în lunca Călmățuiului. Ele 
se găsesc și pe malul stîng, cît și pe cel drept. În partea sudică. 
şi în special între Cireşu şi Zăvoaia, doar pe 10 km lungime, 
se găsesc cele mai multe gi importante popine (Olea Mare, 
Olea Mică, Rusca Mare, Rusca Mică, Movila Popii, Balaban. 
Furnicelu, Cáteluga, Popina Turcului, Lata etc.), detasate, 
prin eroziunea fluviatilá, din Cimpia Báráganului de mijloc. 
rrocesul înaintat de meandrare a cursului Buzăului în trecerea 
sa pe valea Călmățuiului a lăsat în afară de popine şi numeroşi 
pinteni ai cîmpiei într-o fază avansată de strangulare. În a- 
ceastă fază se găseşte pintenul dintre Lacul lui Traian (cel mai 
tipic golf-meandru) şi localitatea Însurăţei şi pintenul de lîngă 
satul Vultureni. 

Datorită aspectelor morfografice şi litologice, lunca Căl- 
mátuiului se poate împărţi în două fîşii longitudinale, îndeosebi 
între Ulmu și Závoaia : figia nordică mai înaltă, ondulată, con- 
stituită din depozite nisipo-argiloase, cu brațe părăsite gi grin- 
duri fluviatile, folosită mai mult în agricultură, gi figia sudică, 
mai joasă gi netedă, alcătuită din depozite argilo-nisipoase 
bogate în sulfați gi carbonaţi de natriu și potasiu, cu caracter - 
„impermeabil, determinînd stagnarea apelor meteorice gi de inun- 
datie. Această parte sudică este folosită în págunat gi numai 
popinele şi porțiunile acoperite cu dune sînt utilizate în agricul- 
tură. 


De la Zăvoaia în avale, pînă la Cuza Vodă, lunca Cálmátu- 
iului este delimitată de albia propriu-zisă în nord si de cursul 
părăsit Puturosu, în sud. În acest sector, lunca are un caracter 
inundabil, fiind constituită din depozite fine argilo-nisipoase. 27 

La intrarea Călmățuiului în lunca Dunării (între Cuza Vodă 
si Spiru Haret) se găsește un con de dejectie care se ridică cu 
2—3 m deasupra acesteia. Pe acest con de dejectie se pun 
în evidenţă, în afară de albia actuală, patru cursuri părăsite 
ale Călmățuiului. 

Deşi lunca Călmățuiului ocupă o suprafaţă importantă în 
cadrul judeţului Brăila, totuşi este într-o proporţie mică 
amenajată pentru utilizare raţională şi intensivă în agricul- 
tură. 


Resursele subsolului. Sînt relativ sărace, ca urmare a con- 
stitutiei litologice a fundamentului Cîmpiei Brăilei şi a Cimpiei 
Călmățuiului de pe teritoriul judeţului Brăila. 

Dintre rocile sedimentare constituente se folosesc argilele 
din depozitele cuaternare pentru fabricarea cárámizilor, tiglelor, 
olanelor şi vaselor şi nisipurile, ca material de construcţie din 
numeroase cariere, dintre care ca mai importante menţionăm 
pe cele de la Brăila, Făurei si Ínsurátei. 

În anii construcţiei socialismului, ca urmare a intensificării 
explorărilor geologice, pe teritoriul judeţului Brăila au fost 
descoperite şi date în exploatare zăcăminte de țiței şi gaze na- 
turale. Exploatările de ţiţei sînt concentrate în partea vestică 
a judeţului, în jurul lacurilor Balta Albă si Ciulnita, în partea 
centrală, în jurul lacurilor Ianca şi Plopu, şi pe valea Călmă- 
tuiului, în perimetrul localităţii Ulmu. Gazele naturale se ex- 
ploatează, deocamdată, la Ulmu. 

Destul de recent, în 1972, au fost puse în evidenţă impor- 
tante resurse de ape minerale cu un debit de 250—280 m3/24 
de ore în raza comunei Însurăţei, ape ce vor putea fi folosite 
în tratamentul balnear. | 

Deşi nu intră în categoria resurselor de subsol, totuşi 
menţionăm apele sărate și nămolurile cu calităţi terapeutice 
din lacurile Sărat — Brăila, Cîineni, Movila Miresii, Batogu, 
Tătaru, Ianca şi Lacu lui Traian, folosite pe o seară restrinsá 
în prezent. 

Teritoriul judeţului Brăila, ca dealtfel întregul spaţiu al 
Cimpiei Române orientale, se caracterizează printr-un climat 
temperat; continental. Verile sînt călduroase şi uscate datorită 
maselor de aer continentalizate sub influenţa vak rilor mari ale 
radiaţiei solare totale (125 kcal/em?), precipitatiile reduse, 
cu caracter torențial şi inegal repartizate; iernile sînt reci, 
fără un strat de zăpadă stabil şi continuu, si influențate 
de anticiclonul siberian. Uniformitatea reliefului face ca trăsă- 
turile de bază ale climei să fie foarte puţin modificate pe cu- 
prinsul judeţului Brăila. Din această cauză, topcelimatele vor 
fi date de asociaţiile vegetale mai conturate si de unităţile 
acvatice extinse şi permanente. 

Pentru cunoaşterea caracteristicelor climatului s-au ana- 
lizat valorile parametrilor de bază de la staţiile climatice 
Ion Sion, Făurei, Viziru şi Brăila, de pe teritoriul judeţului 
Brăila, şi, în mod excepţional, şi de la staţia Griviţa, din ju- 
detul Ialomiţa, situată la circa 5 km depărtare de mita sudică. 
Aceasta din urmă a fost luată în analiză deoarece valorile înre- 
gistrate reflectă condiţiile climatice ale Bărăgarvlui de mijloc 
(Cîmpia Călmățuiului), din care o bună parte intră, după cum 
s-a văzut, în perimetrul judeţului Brăila. 

Perioada analizată este pentru regimul termic de 70 de 
ani (1896—1965), iar pentru precipitaţii de 55 de ani (1896— 
1915 şi 1921—1955). Datele privind precipitaţiile se referă 
la un număr mai mare de puncte. Astfel, pe lingă datele de la 
staţiile climatice menţionate (Viziru, Brăila gi Griviţa) s-au 
luat în consideraţie şi cele provenite de la posturile pluviome- 
trice Báráganu, Surdila-Găiseanca, Ianca, Urleasca, Ligco- 
teanca, Berteştii de Jos şi Stáncuta. 

Valoarea ridicată a radiaţiei solare (125 kcal/cm?) este 
în strinsá legătură cu durata de strălucire a soarelui care, în 
Cimpia Română, înregistrează un număr de 2 200 de ore an, 
fiind cu 200 de ore mai puţin decît pe litoralul Mării Negre. 
Perioada aprilie-septembrie totalizează circa 72% din numărul 
de ore (1 509 — 1 550), aceasta fiind o consecinţă a predomi- 
nării timpului senin datorită maselor de aer continental de pe 
teritoriile Ucrainei, Asiei Mici şi Africii de nord. 

Pentru a avea o imagine mai clară este suficient să amintim 
că din cele 365 de zile dintr-un an, doar 75 sînt fără soare. 

Regimul temperaturii aerului, prin valorile medii lunare şi 
în special prin amplitudinea absolută, reflectă cel mai clar 
caracteristicile climatului temperat continental. 

Temperatura medie anuală la toate staţiile climatice (cu 
excepţia celei din Brăila) variază între 10.3 şi 10.5* C. Numai 
în lungul Dunării temperatura este mai ridicată (Brăila 11.1*C). 

Temperaturile medii lunare variază pe un ecart destul de 
mare, de la luna cea mai rece (ianuarie) la luna cea mai caldă 
(iulie). Se remarcă aceleaşi valori apropiate la toate staţiile 
climatice, exceptind, şi de data aceasta, cea de la Brăila. Cau- 
zele constau în rolul de moderator al apei, pe de o parte, şi în 
creșterea gradului de continentalism, pe de alta. Pentru luna 
ianuarie, temperaturile sînt între —2.1*0 la Brăila şi —3.2*C la 
Griviţa. Celelalte luni reci (decembrie şi februarie) au valori 
apropiate de 0° (frecvent sub 0°). Luna cea mai caldă — iulie — 
se diferențiază foarte puţin de luna august, temperaturile variind 
între 22.1*C la Ion Sion şi 23.1*C la Brăila. | 

Amplitudinea temperaturilor medii lunare variază între 
24 si 26%. 

Fatá de temperaturile medii lunare, cele extreme absolute 
sînt mult mai distantate, în sens pozitiv gi negativ. Tempera- 
tura maximă absolută de + 44.5*C, omologată ca record pe 
țară, s-a înregistrat la staţia Ion Sion la 10 august 1951. În 
acea perioadă partea sud-estică a țării a fost sub influența 
unor mase de aer cald tropical, venite din nordul Italiei (Cimpia 
Padului). În aceeaşi perioadă, la staţia Griviţa, din Cimpia 
Călmățuiului, s-au înregistrat 40.90, deci cu 3.6 mai puţin 

decit maximul ţării noastre şi în acelaşi timp al judeţului 
Biăila. Temperaturile maxime înregistrate la celelalte staţii cli- 
matice se situează în jurul a 40°C, deşi s-au produs în perioade 
diferite. 

Temperatura minimă absolută, la staţiile luate în analiză, 
este de —30.0%0, înregistrată la Griviţa la 25 ianuarie 1942, 
sub influenţa maselor de aer arctic. La aceeaşi dată, la stația 
Ion Sion s-au înregistrat —29.0*C. Trebuie să menţionăm că 
şi temperatura minimă absolută din ţară (—38.5%0) înregistrată 
la Bod (judeţul Braşov) a fost dată tot de aceleași mase de aer 
arctic care au pătruns şi în depresiunile intracarpatice. Pentru 
celelalte staţii climatice, temperaturile minime absolute au 
valori cuprinse între —25 şi —29%C. 

Amplitudinea maximă a temperaturilor extreme absolute 
pentru teritoriul județului Brăila este de 73.5*C (între valorile 
extreme de la staţia Ion Sion), dar dacă luăm în consideraţie 
valoarea de —30.0%C de la stația Griviţa, atunci amplitudinea 
maximă este de 74.5%. 


Atit temperatura maximă, cit şi celelalte amplitudini de 
la stațiile Brăila, Făurei şi Viziru, cu valori între 66 şi 70° C, 
scot în evidenţă caracterul continental al climei temperate de 
pe teritoriul judeţului Brăila şi chiar din ţara noastră. Ampli- 
tudinea de 74.5%C este printre cele mai mari de pe teritoriul Ro- 
mâniei (tabelul nr. 1). 

O importanță deosebită pentru agricultură prezintă cu- 
noagterea cîtorva caracteristici ale temperaturii, şi anume da- 
tele medii de trecere a temperaturii aerului prin: 0, 5, 15 şi 
20°C (aşa-numitele praguri de temperatură), durata intervalului 
în zile cu temperaturi mai mari decit aceste praguri şi sumele 
temperaturilor medii zilnice din intervalele respective. 

Pragul de 0°C este important pentru începerea activită- 
tilor agricole. În judeţul Brăila trecerea temperaturii medii 
zilnice peste 0° se face în general în a doua parte a lunii februarie 
(22.11 pentru staţiile Ion Sion, Făurei, Viziru și Griviţa şi ceva 
mai devreme, 17.11, pentru Brăila), iar scăderea sub 0°C se pro- 
duce în prima Jumătate a lunii decembrie (între 12 şi 17 de- 
cembrie). Intervalul cu temperaturi peste 0-6 este cuprins între 

Tabelul 


Valorile caracteristice ale temperaturii 


























Valori me 
Denumirea i | | 
Statiei I II III IV v | VI VII | VIII 
| 
Ion Sion —2.9 | —1.2 | 4.5 10.4 16.3 19.8 221 | 224 
Făurei —3.0 | —1.1 | 3.9 |! 105 16.2 20.1 22.5 | 21.7 
Viziru —2.9 | —0.9 | 4.0 10.5 16.2 20.1 22.5 | 21.9 
Brăila —2.1 | 20.5 | 4.8 11.1 17.1 20.8 23.1 | 22.6 
Grivita 278.9 =1,2 | 43 10.7 16.4 20.3 | 22.7 | 22.2 


294 şi 302 zile, iar suma temperaturilor realizată totalizează 
3 950—4 200 C. 

Trecerea temperaturilor prin pragul de 5*C (primăvara) 
se face cu aproximativ o lună mai tirziu (17—21.IIT.), iar 
toamna cu o lună mai devreme (15—18.XT.). Intervalul de zile 
între limitel> menţionate este de 240—247; corespunzător cu 
această perioadă suma temperaturilor totalizează între 3 835 


- gi 4 069°C. 


Trecerea temperaturii peste pragul de 10°C are loc în prima 
jumătate a lunii aprilie (10—13.111.), iar scăderea sub acest 
prag în ultima decadă a lunii octombrie (20—25.X.). În acest 
interval numărul zilelor este de 191—199, iar suma tempera- 
turilor între 2 450 şi 3 710°C. 

Intervalul cu temperaturi de peste 15°C se reduce la 140—151 
de zile, se desfăşoară aproximativ între 4 şi 9 mai şi 2y septem- 
brie şi-1 octombrie, însumînd 2 849—3 060°C. 


În sfirgit, intervalul cu temperaturi de peste 20°C cores- 
punde aproximativ anotimpului de vară, începînd la 7 iunie 
la Brăila și 16 iunie la Ion Sion şi terminîndu-se la 30 august 
la Făurei şi Viziru şi 6 septembrie la Brăila. Numărul zilelor 
este de 78—92, iar suma temperaturilor între 1 685 şi 2 048°0. 

La aceste praguri termice considerăm că este util să mai 
analizăm două temperaturi caracteristice, şi anume numărul 
zilelor cu temperatură maximă > 25°C (zile de vară) şi > 30°C 
(zile tropicale). Ca urmare a predominării în această parte a 

nr. 1 


aerului pe perioada 1896—1965 (în 0°C) 




















dii lunare a Valori extreme 

| 5 3 maxima minima 
IX X XI XII | & 3 — mnm 

| Sga | val. data val. data 

1 

17.2 | 11,3 4.9 —0,3| 10.4 | 44.5 10.8.1951 | —29.0 25.1.1942 
17.0 | 10.9 4.8 —0,3| 10.3 | 39.7 23.8.1958 | —25.9 6.2.1954 
172 | 11.2 5.2 0.1| 10.5 | 39.6 16.8.1963 | —28.6 18.1.1963 
17.9 | 12.0 | 5.7 0.4| 11.1 | 40.5 22.7.1943 | —26.5 8.1.1947 
17.6 | 11.5 5.0 —0,2| 10.5 | 40.9 | 10.8.1951 — 30,0 25.1.1942 


țării a timpului senin şi a invaziilor de aer cald tropical şi con- 
tinental, numărul zilelor cînd temperatūra maximă atinge şi 
depăşeşte 25” C este destul de mare (111 la Ion Sion şi Griviţa 
şi 112 la Brăila). Deşi frecvența maximă a producerii acestor 
temperaturi este în lunile iulie şi august (cu 25—28 de zile) 
totuşi intervalul maxim se desfăşoară din aprilie şi pînă în 
octombrie. 

Zilele tropicale (cînd temperatura maximă atinge şi depă- 
seste 30°C) sînt în număr de 42 la Brăila, 47 la Ion Sion şi 
51 la Griviţa. 


Trebuie să remarcăm de data aceasta, faptul c că numărul 
zilelor tropicale este mai mic la Brăila faţă de interiorul Cîm- 
piei Brăilei şi Cîmpiei Călmățuiului, fapt explicat prin rolul 
de moderator pe care îl joacă Dunărea asupra temperaturii 
aerului. 


Strîns” legat de regimul termic este fenomenul de îngheţ. 
Data medie de apariţie a primului îngheţ (toamna) se situează 
în ultima decadă a lunii octombrie, iar ultimul îngheţ (primă- 
vara) se produce în prima jumătate a lunii aprilie. Între aceste 
limite intervalul de zile fără îngheţ este de 194—209 zile. Faţă 
de datele medii, cazurile extreme de apariţie a îngheţului se 
situează cu circa o lună înainte şi după intervalul mediu. 
În ceea ce priveşte continuitatea acestui fenomen, subli- 
niem faptul că din cele aproximativ 110 zile de îngheţ, numai 
în 30—35 de zile temperatura aerului este sub 0°C noaptea şi 33 

ziua. În circa, 80 de zile din cele 110 zile cu îngheţ, temperatura 
aerului este negativă noaptea, producind îngheţul, gi pozitivă 
ziua, producind dezgheţul. 

Comparind cele două perechi de valori — intervalul de 
zile cînd temperatura medie zilnică trece peste 0” (294 —302 
zile) şi intervalul mediu de zile fără îngheţ (194—209 zile) — 
constatăm o diferență de 100 de zile. Această diferență rezultă 
din faptul că inghetul poate apărea şi după trecerea temperaturii 
medii zilnice peste 0°C, fără ca temperatura negativă înregis- 
trată timp de cîteva ore din zi să atragă scăderea valorii medii 
zilnice sub 0°. 

Un alt fapt care trebuie subliniat este acela că diferența 
de 100 de zile reflectă mult particularitátile climatului conti- 
nental cu nuanţă aridă. 

Precipitaţiile lichide şi solide totalizate în cursul unui an 
sînt sub 500 mm, cu excepţia stației Griviţa, unde sînt peste 
această cifră. Ca şi regimul termic, şi cel al precipitațiilor re- 
flectă caracterul continental al climei, în sensul că acestea cad 


Tabelul? 


Valorile caracteristice ale precipitațiilor pe 





Cantități me 

















Denumirea 
Statiei I II III | IV v VI | VII | VII | IX 
| 
Bărăganu 31.9 | 23.5 | 34.3 | 37.2 | 49.5 | 71.0 | 55.9 | 45.1 | 46.1 
Surdila- 

Găiseanca 24.9 | 21.5 | 29.2 | 34.8 | 45.2 | 62.4 | 49.0 | 40.0 | 36.1 
Ianca 27.3 | 24.5 | 32.6 | 39.4 | 50.4 | 69.6 | 54.7 | 43.7 | 39.8 
Urleasca 28.4 | 25.5 | 33.3 | 40.2 | 51.5 | 71.0 | 55.9 | 44.6 | 40.2 
Liscoteanca 25.8 | 21.1 | 30.5 | 34.4 | 43.9 | 62.4 | 49.4 | 40.0 | 37.0 
Bertestii de 

Jos 25.7 | 20.1 | 27.6 | 31.2 | 41.5 | 57.3 | 45.0 | 36.3 | 33.6 
Stáncuta 26.0 | 20.8 | 28.0 | 32.0 | 42.0 | 57.6 | 45.2 | 37.2 | 33.6 
Viziru 26.8 | 22.9 | 34.2 | 40.0 ¡ 48,8 | 72.7 | 58.5 | 45.4 | 45.4 
Grivita 34.2 | 25.6 | 35.8 | 37.8 | 51.6 | 72.6 | 58.2 | 47.0 | 48.0 
Bráila 30.3 | 24.6 | 26.1 | 37.4 | 49.6 | 63.2 | 46.4 | 39.7 | 25.1 

în cantităţi variabile de la un an la altul şi sînt repartizate 
inegal în timpul anului. 

Datele privind precipitaţiile pentru perioadele 1896 —1915 
şi 1921—1955 provin de la un număr mai mare de staţii pluvio- 
metrice, repartizate mai bine teritorial. Pentru a putea face 
o comparație cu valorile din ultimii ani, cantităţile medii 
anuale de pe perioada 1966—1970 de la staţiile Brăila, Viziru 
si Griviţa s-au dat într-un tabel separat (tabelul nr. 2). 

Teritorial, cantitatea medie multianuală a precipitațiilor 
prezintă unele variaţii. Astfel, la stația Griviţa, valoarea medie 
depăşeşte 500 mm (511.0 mm/an), ceea ce ne face să presupunem 
că această cantitate ar cădea în partea nordică a Bărăganului 


de mijloc, adică aceea care intră în judeţul Brăila. În Cimpia 


Brăilei (Báráganul de nord), precipitaţiile variază între 400 si 
490 mm/an. Cele mai mici cantităţi de precipitaţii (sub 400 
mm/an) se înregistrează în Balta Brăilei (tabelul nr. 2). 
Analizate lunar, se constată că lunile mai și iunie înregis- 
trează constant cele mai mari valori, după care urmează iulie 


nr. 2 


perioada 1896—1915 gi 1921—1955 (în mm) 











dii lunare Canti- Cantități extreme 
tatea Maxime Minime Maxima în 24 ore 
clalia S E 
anu- |Canti- Canti- Canti- 
j ală | tatea Data tatea Data | tatea Data 











| 


33.8 | 27.4 | 34.3 | 490.0| 102.4| 1912 131.6 | 1945 87.2 20.8.1922 


31.4 | 25.4 | 30.1 | 430.01 952.9! 1901 | 256.9| 1927 | 265.9 1901 ? 
35.1 | 28.8 | 34.1 | 480.0; 962.6| 1912 | 241.6| 1945 90.2 7.1943 
35.7 | 29.4 | 34.3 | 490.0| 918.9| 1901 | 213.2 | 1927 84.2 | 17.11.1904 ? 
30.5 | 24.9 | 30.1 | 430.0| 701.9| 1901 | 218.6| 1927 | 126.0 3.9.1910 


27.7 | 21.3 | 27.7 ! 395.0 
28.8 | 21.6 | 28.0 | 400.0 | 
34.2 | 24.9 | 34.2 | 488.0| 712.8 | 1897 | 277.5! 1948 | 117.7| 13.9. 
35.3 | 29.1 | 35.8 | 511.0| 947.4| 1938 | 249.5| 1945 | 115.9 3.2.1953 
33.5 | 33.6 | 30.5 | 440.0| 726.9; 1933 | 179.6| 1951 | 110.7 8.6 

şi aprilie. Din cantitatea totală anuală de precipitaţii, în luna 
iunie cad circa 14—15 %, iar în lunile mai şi iulie aproximativ 
109%. Deci se poate vorbi de un maxim al precipitațiilor în lunile 
mai-iunie, cînd cantitatea totală a acestora înregistrează, 
circa 24%. l 

Dacă ne referim la semestrele cald (1 aprilie — 30 septem- 
brie) şi rece (1 octombrie — 31 martie), se constată că circa 
59 —62 Y% din cantitatea de precipitații cade în perioada caldă, 


atunci cînd este nevoie mai mare de apă pentru plantele de 


cultură. Astfel, la Brăila, din cei 440.0 mm/an, în semestrul 
cald cad 259.2 mm (59%); la Viziru din 488.0 mm/an cad 
287.3 (61%) şi la Grivița din 511.0 mm/an cad 323.2 (62%). 

n majoritatea cazurilor, ploile din semestrul cald sînt de 
natură convectivă, ca rezultat a încălzirii puternice a uscatului, 
sau ploi frontale, cauzate de întîlnirea a două mase de aer cu 
particularităţi termice diferite. În ambele cazuri, ploile sînt 
repezi şi de scurtă durată, cu caracter de aversá, însoțite uneori 
de grindină. Numărul ploilor cu grindină estede 1—5 pe se- 
mestru şi produc importante pagube culturilor agricole. 

Din cantitatea de precipitaţii care cade în semestrul rece, 
o bună parte este în stare solidă, sub formă de zăpadă. Se 
apreciază că în cadrul Cîmpiei Brăilei, cantitatea de apă. re- 
zultată din zăpadă este de circa 100 mm, reprezentînd 20—23 Y, 
din totalul anual al precipitațiilor. 

În semestrul rece se produc ploi de lungă durată (noiem- 
brie), permitind acumularea apei în sol. În luna decembrie şi 
uneori în ianuarie cad lapovitá şi ninsoare. 

Faţă de valorile medii anuale, cele mai mari şi cele mai 
mici cantităţi anuale prezintă abateri destul de mari (+100 %). 
Astfel, valorile maxime înregistrate sînt 1 024.4 mm la Bără- 
ganu (Cioara Doiceşti în 1912), 962.6 mm la Ianca (1912), 
962.9 mm la Surdila-Găiseanca (1901), 918.9 mm la Urleasca 
(1901), 947.4 mm la Griviţa (1938), 712.8 mm la Viziru (1897) 
şi 726.9 mm la Brăila (1933). Dintre cantitățile anuale mai 
ridicate din perioada 1966—1970 menţionăm 691 mm la Brăila 
şi 664 mm la Viziru, ambele în 1966 (tabelul nr. 3). 

Cele mai mici cantităţi medii anuale de precipitaţii înregis- 
trate sînt : 131.6 mm la Bărăganu (Cioara Doiceşti în 1945), 

Tabelul nr. 3 


Precipitaţiile anuale pentru parioada 1966—1970 şi media pe 
perioadele 1393—1915 şi 1924—1970 (în mm) 




















Media pe Anii Media pe 
Denumirea perioadele  |___ perioadele 
staţiei 1896—1915 | 1896—1915 şi 
| si 1921—1965 | 1966 | 1967 | 1968 | 1969 | 1970 | 1921—1970 
| ! 
Viziru 471.2 542 425 |. 402 581 420 471.4 
Bráila 437.9 691 479 | 473 657 445 445.8 
Grivita 515.6 | 663 | 469| 341 | 645 | 637 514.9 




















256.9 mm la Surdila-Gáiseanca (1927), 241.6 mm la Ianca 
(1945), 213.2 mm la Urleasca (1927), 277.5 mm la Viziru (1948), 
179.6 mm la Brăila (1951). 

Din analiza datelor anuale, se poate preciza că anii 1897, 
1901, 1910, 1912, 1913, 1932, 1933, 1966 şi 1969 au fost ani 
ploioşi, iar 1896, 1908, .1927, 1934, 1938, 1946, 1951 
şi 1968 ani secetogi, evident pentru partea nord-estică, 
a Cîmpiei Române. 

Un alt aspect al regimului precipitațiilor şi care reflectă 
caracterul climatului, în cazul nostru temperat continental, 
este cantitatea maximă căzută în 24 de ore. Din analiza datelor 
rezultă că cea mai mare cantitate s-a înregistrat la Filiu-Lișco- 
teanca în 3 septembrie 1910, cînd au căzut 126 mm, adică 
aproape 30 % din valoarea medie multianuală. Cantități ridicate 
s-au mai înregistrat la Viziru în 13 septembrie 1899 (117.7 mm) 
şi la Brăila în 8 iunie 1926 (110.7 mm). De asemenea, merită 
să fie menţionată cantitatea maximă de 115.9 mm căzută în 
24 de ore la staţia Griviţa, în 3 februarie 1953. După cum se 
constată, această extremă a rezultat nu în urma ploilor toren- 
tiale, ci din zăpada abundentă căzută la acea dată. 

Stratul de zăpadă nu este continuu şi de lungă durată ca 
în alte regiuni ale țării. Din observaţiile făcute la staţiile clima- 
tice rezultă că stratul de zăpadă persistă, în medie, 40 de zile 
în cîmpie şi 30 de zile în Balta Brăilei. Numărul zilelor cu 
ninsoare este între 15 şi 20 în cîmpie şi 10—15 în Balta Brăilei. 
Prima ninsoare are loc între 1 şi 10 decembrie, iar ultima în a 
doua parte a lunii martie. 

Grosimea, medie decadică a stratului de zăpadă este destul 
de mică, sub 10 cm, iar grosimea maximă absolută decadică 
a fost de 82 cm în ultima decadă a lunii februarie (după datele 
de la stația Brăila). 

Datorită uniformităţii reliefului şi a vîntului puternice de 
nord-est gi nord, în timpul iernii zăpada este spulberată si troie- 
nită în jurul așezărilor sau a altor obstacole. Frecvent se poate 
observa în  Cîmpia Brăilei, în timpul iernii, cîmpul complet 
dezgolit, iar în apropierea satelor troieni de cîte 2—3 m înăl- 
time. Acest aspect climatic defavorizează mult culturile agricole 
de toamnă, nefiind protejate contra gerului. 

Iarna 1953—1954, şi în special luna februarie, a fost ca- 
racteristică sub acest aspect. Cantitátile enorme de zăpadă au 
fost; îngrămădite în localităţi, acoperind pe alocuri casele pînă 

acoperiş. 

Vântul constituie un element climatic e o mare influență 
în condiţiile morfografice ale Cimpiei Române orientale. Lipsa 
obstacolelor orografice şi forestiere face ca deplasarea maselor 
de aer sá se facă cu ușurință, iar influenţele asupra culturilor, 


- căilor de comunicaţie şi așezărilor să fie mari. 


Din analiza datelor de la staţiile Brăila şi Griviţa, pe peri- 
oada 1941—1955 se constată că frecvența cea mai mare o 
au vînturile de nord, după care urmează cele de nord-est și 
vest. Astfel, la Brăila, vîntul de nord are o frecvenţă anuală 
de 21,3%, cel de nord-est de 18,0%, cel de sud de 16,7% şi 
cel de sud-vest de 12,8%. La Griviţa, roza vînturilor se modi- 
fică în sensul că vintul de nord devine net predominant— 31,5 %, 
urmat de vîntul de vest cu 13,7 %. În ceea ce priveşte viteza medie, 
se constată aceeaşi ordine. La Brăila, viteza medie pe direcția nord 
este de 3.1 m/s, iar pe cea de nord-est de 2.9 m/s. În zona de cîmpie, 
valorile medii ale vitezei vîntului sînt ceva mai mari decît cele 
menţionate la Brăila. 

Numărul mediu anual al zilelor cu vînt tare (peste 11 m/s) 
este în zona de cîmpie de circa 70, iar în Balta Brăilei în jur de 10. 

Vitezele maxime se înregistrează în timpul iernii, deci la 
vinturile de nord şi nord-est, cînd acestea pot depăşi 100 km/ 
oră. În iarna anului 1954 (februarie) vîntul a atins 125 km/orá. 

Fig. 5. — Frecvența și viteza vintului pe direcţii. 

Fig. 4. — Climograma tip Péguy. 

Vinturile cele mai cunoscute in Báráganul de nord sint 
Crivátul, un vînt rece şi uscat, care bate în timpul iernii, deter- 
minat de anticiclonul siberian, cu o direcţie nord, nord-est (pe 
teritoriul judeţului Brăila), şi suhoveiul, vînt uscat şi cald 


care bate vara din partea estică cu o frecvență mai mică (fig. 3). . 


Din analiza datelor principalilor parametri climatici s-a 
constatat o diferenţiere netă a valorilor din regiunea de cîmpie 
şi cea a bălții. Balta are temperaturi mai ponderate, cu o ampli- 
tudine zilnică gi anuală mai mică, precipitaţii mai reduse, 
număr de zile cu ninsoare mai mic ete. Putem să spunem că 
Balta Brăilei are un climat mai moderat, continentalismul din 
cîmpie fiind mai estompat în această unitate joasă. La această 
situaţie a contribuit configuraţia reliefului — o zonă mai 
joasă delimitată de regiuni cu înălțimi mai mari —, prezența 
arterelor hidrografice majore ale Dunării, a apei freatice la 
mică adíncime, a vegetației forestiere de luncă extinsă etc. 

Toate aceste diferențieri climatice permit conturarea a 
două topoclimate majore, cel al câmpiei şi cel al bălții (fig. 4). 

Climatul temperat cu nuanţe semiaride, energia de relief 
redusă, dată de dezvoltarea mare a cîmpurilor nefragmentate, 
şi permeabilitatea depozitelor loessoide gi nisipoase sînt factori 
care au condus la lipsa unei reţele hidrografice autohtone. Din 
această cauză, în interiorul judeţului se pot delimita areale 
fără o scurgere superficială, numite zone semiendoreice. 

Pe teritoriul judeţului Brăila se găsesc cîteva artere hidro- 
grafice de maximă importanță pentru ţara noastră (Dunărea, 
Siret şi Buzău) şi alta mai mică (Călmățui), toate avînd caracter 
tranzitoriu (rîuri alohtone). 

Lipsa scurgerii superficiale pe spaţiile interfluviale cva- 
siorizontale gi prezenţa depozitelor loessoide, pe grosimi de 
10—30 m, au condus, prin procesul de tasare (sufoziune mecanică 
şi chimică), la formarea depresiunilor denumite crovuri sau 
padine. În aceste crovuri s-au format lacuri care în mod 
curent au caracter temporar. 

În subteran, teritoriul judeţului Brăila prezintă importante 
rezerve de apă freatice gi de adíncime cu diferite direcții de 
drenare. Așadar, principalele categorii ale resurselor de apă 
sînt apele subterane, ríurile și lacurile. 


Apele subterane. Sînt în strînsă legătură cu depozitele 
litologice în care sînt cantonate, cu sursele de alimentare şi cu 
condiţiile climatice ale teritoriului. După poziție, apele subte- 
rane se împart în: ape freatice, adică primul orizont de ape 
subterane cu nivel hidrostatic liber şi variabil, care au ca suport 
stratul impermeabil din apropierea suprafeţei terestre, şi ape 
de adîncime, cantonate în depozite friabile dar intercalate 
între strate impermeabile, fapt ce face ca acestea să se mai 
numească şi captive. Apele de adincime pot fi sub forma 
mai multor orizonturi pînă la adincimi de sute si mii de metri. 

Apele freatice din judeţul Brăila se găsesc cantonate în 
depozitele loessoide şi nisipurile eoliene de pe interfluvii şi în 


„aluviunile fluviatile din luncile largi ale rîurilor Dunărea, Siret, 


Buzău şi Călmățui. 
Adincimea apelor freatice variază de la 0 m, în luncile 
joase, pînă la peste 20 m, pe cîmpurile acoperite cu nisipuri. 
Apej freatice cu adîncimi între 0 şi 2 m se găsesc în 
Balta Brăilei (zona centrală), în lunca externă a Dunării (între 
Stáncuta şi Tichilești), în lunca Buzăului (între Făurei şi Raco- 
vita) şi în cea a Călmățuiului (între Ulmu si Závoaia). Pe 

grindurile din lungul braţelor Dunării şi pe conurile de dejectie 
ale Călmățuiului şi Buzăului, apele freatice au adîncimi cuprinse 
între 2 şi 5 m. Aceleaşi adîncimi se înregistrează şi în crovurile 
din partea centrală a cîmpurilor (Ianca — Movila Miresii, Ciocile 
— Roşiori — Tătaru). Ape freatice cu adîncimea între 5 gi 
10 m-se întîlnesc în mod frecvent pe interfluvii, unde depozitele 
loessoide nu sînt afectate de procesele de tasare sau sînt acoperite 
cu nisipuri eoliene. Cea mai mare adincime a apelor freatice 
(peste 10 m, ajungînd și pînă la 25 —30 m) se găsește pe marginile 
interfluviilor care sînt acoperite cu un strat eros de nisipuri. 
Astfel de zone sînt cele dintre Brăila şi Siliştea, Rimnicelu 
şi Şuţeşti, Ulmu şi Zăvoaia, Insurátei şi Berteştii de Sus şi cele 
de la Tufeşti, Gropeni, Tichileşti. 

Datorită variației mari a cantităţii de precipitaţii în cursul 
anului — principala sursă de alimentare a apelor freatice de 
pe cîmpuri şi a nivelului apei din rîuri —, sursa de alimentare 
a apelor freatice din lunci, nivelul hidrostatic înregistrează 
variaţii de 1—2 m. Unele orizonturi locale de ape freatice sînt 
epuizate complet în timpul verii (secete prelungite), ca urmare 
a exploatării intense şi a pierderilor prin evaporatie la supra- 
fața solului. j 

Din punct de vedere hidrochimic, apele freatice se în- 
cadrează în tipul bicarbonat calcic şi sodic, în mai mică măsură, 
şi în sulfatate şi clorurate calcice şi sodice, în cea mai mare 
parte, cu mineralizări care depăşesc uneori 5 g/l. Apele freatice 
cu calități potabile normale (mineralizare < 0,5 g/l şi duritate 
totală < 20 grade germane) și admisibile (mineralizare 
<1,0 g/l şi duritate totală < 30 grade germane) se întîlnesc 
în Cimpia Călmățuiului, în jurul localităţilor Ciocile, Colțea, 
Tătaru, Bărăganu gi Mihai Bravu. 

„Apele freatice din lunca Călmățuiului se încadrează în 
categoria apelor nepotabile de gradul I (mineralizare < 3,0 g/l, 
clorură de natriu < 0,5 g/l gi sulfat de natriu < 0,2 g/l). 
Apele freatice cu un grad avansat de nepotabilitate (gradele II 
gi III) se întîlnesc în luncile Siretului şi Dunării, în zona 

centrală a Bărăganului de nord, de la Făurei gi pînă la 
Chiscani. Aceste ape se caracterizează printr-o mineralizare 
în jurul a 5 g/l şi mai mare, tipul hidrochimic fiind sulfatat și 
clorurat. 

Apele freatice din lunca Dunáriise incadreazá in categoria 
apelor nepotabile de gradul I. 

După cum se constată, apele freatice din judeţul Brăila 
nu constituie o sursă importantă pentru alimentarea cu apă 
a populaţiei, pentru industrie sau pentru irigaţii, atît sub as- 
pectul variaţiei cantitative, în timpul anului, cît si sub cel al 
gradului de potabilitate. 

Apele de adâncime se găsesc cantonate în pietrigurile de 
Frátesti (arealul Bălții Brăila şi cursul inferior al Călmățuiului) 
şi în depozitele nisipoase cu o granulaţie mijlocie şi fină de vîrstă 
cuaternară (Cimpia Brăilei și Cîmpia Călmățuiului). În luncile 
Călmățuiului şi Buzăului, la adincimi de 20—50 m, se găsesc 
depozite argilo-nisipoase care reprezintă aluviuni vechi si în 
care sînt cantonate ape de adincime. 

Apele de adincime din depozitele cuaternare apar în 
2—3 orizonturi pînă la adîncimea de 200 m. În pietrigurile 
de Frăteşti, apele de adincime se găsesc între 20—50 m si 
50—100 m. 

Din punct de vedere hidrochimic, apele de adincime din 
depozitele nisipoase cu granulaţie fină sînt în general nepota- 
bile, cu mineralizaţii între 3 şi 8 g/l. Cele din pietrişurile de Frá- 
teşti prezintă calităţi potabile mai bune. 

În cursul inferior al Buzăului se individualizează o zonă 
cu ape arteziene, care corespunde arealului de subsidentá dintre 
Argeş si Siretul inferior. Apele subterane din conurile de: de- 
jectie subcarpatice gi din cimpia piemontană migrează către 
sud-est şi, intrînd sub presiune în zona de subsidentá, devin 
arteziene. 

Apele de adincime din perimetrul judeţului Brăila repre- 

44 zintă o sursă mai importantă în alimentarea cu apă a centrelor 

urbane şi în alimentarea cu apă a obiectivelor industriale în 
raport cu apele freatice. 


Riurile. Prin volumul care se scurge în cursul unui an, 
ríurile reprezintă resursele de apă cele mai importante ale 
judeţului Brăila. Arterele hidrografice sînt Dunărea, Siret, 
Buzău si Călmățui. 

Dunărea, în cadrul judeţului, este reprezentată prin bra- 
tele principale—Cremenea si Măcin (Dunărea Veche) — și al- 
tele secundare—Vilciu, Mănușoaia, Pasca, Calia, Arapu — în 
arealul Bălții Brăilei —și prin Dunărea propriu-zisă din dreptul 
municipiului Brăila şi pînă la confluența cu Siretul. 

Dunărea Veche sau braţul Măcin, care formează şi limita 
estică a judeţului, are 96 km lungime, un coeficient mare de 
meandrare (1,24) şi o lăţime medie de 250 m. Panta mică, 
ca urmare a gradului mare de meandrare, face ca acest brat, 
să transporte o cantitate mică! de apă (13%) din debitul total 
de la Hirgova (5 949 m3/s). 

Bratul Cromenca, cel mai important, are o lungime mai mică 
(70 km), o pertá ce scurgere wai mare și o lățime medie de 
500 m. Dacă caracteristica braţului Măcin este gradul de mean- 
drare, cea a braţului Cremenea este gradul de despletire (2,70). 

Din braţul Măcin (numai la 2 km de la bifurcatie) se des- 
prinde brațul Vílciu care se varsă apoi în Cremenea. Acesta 
are o lungime de 40 km, o|lăţime ce variază între 100 gi 140 m 
şi transportă 20% cin debitul de la Vadu Oii. Alte braţe cu 
lungimi mai mici sînt Mánugoaia cu 9,3 km şi Pasca cu 17 km 
(fig. 5). in 

Braţul Cremenea împreună cu Vilciu, prin cantitatea mare 
de apă (67%) şi de aluviuni, au un rol important în procesul 
de aluvionare a Bălții Brăilei. Bratul Măcin, datorită adincimilor 
mici gia bancurilor submerse, este folosit pentru navigaţie nu- 
mai în perioada apelor mari şi medii gi numai între. Brăila gi 
Frecăţei. De obicei, navigația fluviatilá se efectuează pe braţul 
Cremenea gi Vilciu. 

Fig. 5. — Tacire în malul drept al braţului Vilciu, august 1961 
(foto P. Gástescu). 


Deși Dunărea în perimetrul judeţului Brăila se găseşte 
în partea sa terminală, în apropiere de vărsare, totuşi, datorită, 
condiţiilor climatice temperat-continentale în cea mai mare 
parte a bazinului hidrografic, regimul hidric prezintă variaţii 
importante în cursul anului. Din analiza nivelurilor  înregis- 
trate la Hirgova şi Brăila se constată că cele minime apar 
frecvent în lunile septembrie—noiembrie, totalizind 72,5% din 
numărul de cazuri. Anii în care s-au înregistrat cele mai scăzute 
niveluri, din perioada observaţiilor, au fost 1921, 1947 şi 1954. 

Nivelurile maxime se produc primăvara (aprilie—iunie), ca 
urmare a suprapunerii ploilor cu topirea zăpezilor. Creşterea 
nivelului are drept consecinţă inundarea zonelor joase de luncă. 
Balta Brăilei şi lunca externă erau zonele supuse frecvent inun- 
datiilor înainte de îndiguire. Astfel, la niveluri foarte ridicate 

în întreaga Baltă a Brăilei se acumulau temporar 1 miliard 
metri cubi de apă. Din perioada de 40 de ani (1921—1960), 
care este analizată de obicei, în prezent, în 33 de ani (82% 
din cazuri) a fost depăşită cota de revărsare peste maluri (442 
em la staţia hidrometrică Brăila). Anii în care au avut loc 
inundaţii foarte mari sînt 1897, 1907, 1924, 1937, 1962 şi 1970. 

Amplitudinea de variație a nivelurilor pe Dunăre în extre- 
„mităţile Bălții Brăila este de 754—803 em, adică 803 cm la 
Hirgova gi 754 cm la Brăila. Acestui ecart mare a nivelului îi 
corespunde şi o variaţie a debitului de apă. Astfel, în aceeaşi 
perioadă, debitul mediu multianual a fost de 5 949 m*/s la 
Hirgova şi 5 989 m3/s la Brăila. 

Debitul maxim la asigurarea de 1% a fost estimat pentru 
Hirşova la 15 080 m?/s şi pentru Brăila la 14 620 m3/s. Debitul 
minim se înregistrează în două perioade (toamna și iarna), 
cel de iarnă fiind mai scăzut faţă de cel din toamnă. La asigu- 
rarea de 99,9%, la staţiile hidrometrice Vadu Oii şi Brăila de- 
bitul minim a fost apreciat la 1 000 m3/s. 

Acţiunea, de îndiguire desfăşurată pe scară mare în lunca 
Dunării a avut drept consecință restrîngerea zonelor de debu- 
şare a apelor în perioada debitelor maxime (perioadele de inun- 
daţii) şi deci o accentuare a creşterii nivelurilor în secțiunea 
de scurgere la ape mari. Datorită acestui fapt, în sectorul 
brăilean al Dunării nivelurile sînt mult mai mari pentru aceleași 
debite înregistrate după îndiguire. 

Un aspect care reflectă regimul climatic temperat conti- 
nental şi care perturbează desfăşurarea navigaţiei în timpul 
iernii este cel al fenomenelor de iarnă. Durata podului de gheaţă 
este in medie 45—50 de zile (lunile ianuarie—februarie) între 
Birgova şi Brăila. În iarna anului 1953—1954, durata podului 
de gheaţă a atins 85 de zile la Hirgova. Dacă la această perioadă 
se mai adaugă gi zilele dinaintea gi după formarea podului de 
gheaţă în care curg sloiuri, ne dăm seama că, în medie, trei 
luni pe an Dunărea este afectată de fenomenul de iarnă gi deci 
de suspendarea sau reducerea traficului fluviatil. 

Siretul formează limita dintre judeţele Brăila şi Galaţi, 
între localitatea Corbu Vechi şi confluenţa cu Dunărea, pe 
47,4 km lungime. În acest sector, pe partea dreaptă, la Voi- 

neşti, Siretul primeşte Buzăul, iar pe partea stingă cîteva, 
piraie de mică importanţă : Suhu, Lozova şi Mălina. 

Datorită diferenței mici (în m faţă de nivelul mării) a ni- 
velului mediu, 10 m la Corbu Vechi şi 2 m la confluența cu 
Dunărea, panta profilului longitudinal este destul de mică, 
fapt ce determină o meandrare puternică a rîului în cadrul 
luncii gi o acţiune intensă de aluvionare (1,6 coeficient de mean- 
drare). 

Siretul prezintă un ecart mare de variaţie a debitului lichid, 
deşi se găsește în cursul inferior, reflectînd climatul continental 
temperat al bazinului hidrografic. 


Faţă de debitul mediu multianual (153 m3/s), analizat la 
staţia hidrometricá Lungoci, situată în amunte cu cîțiva kilo- 
metri, pe teritoriul judeţului Galaţi, debitul maxim este de 
4 500 m/s (asigurarea de 1%), iar cel minim de 26 m3/s (asi- 
gurarea de 95%). Dacă la debitul mediu de la staţia Lungoci 
se mai adaugă debitul mediu adus de Buzău (25,4 m3/s la staţia 
Săgeata — Banita) si al altor afluenți, ca Rimnicul Sărat, 
Gerul, Suhul, Siretul la vărsare în Dunăre totalizează circa 
210 m?/s, cel mai mare volum de apă transportat de către ríurile 
interioare din ţară. 

Mineralizatia apei redusă (375 mg/l) şi tipul hidrochimic 
(bicarbonatat şi clorurat-calcic) fac ca apa din Siret să fie folo- 
sită în bune condiţii în irigaţii. O parte din apele Siretului vor 
fi deviate, într-un viitor apropiat, în zona centrală a cîmpiei 
Bărăganului de nord şi de sud, prin realizarea canalului magis- 
tral Siret — Ialomiţa. 

Datorită friabilitátii depozitelor din bazinul de recepţie 
al Siretului, turbiditatea apei jeste destul de ridicată — 3 500 
g/m3, ceea ce reprezintă un debit mediu de aluviuni în suspensie 
de 665 kg/s, sau 21 000 000 tone/an. Dacă raportăm cele 21 mil. 
tone de aluviuni aduse de Siret la cantitatea totală de 67,5 mil. 
tone pe care o are Dunărea la vîrful deltei, constatăm că Siretul 
participă cu 29%. Această cantitate enormă de aluviuni pro- 
vine în primul rînd din zonele subcarpatice de la curbură (Slănic, 
Rimnic, Milcov, Putna), unde turbiditatea atinge cele mai 
mari valori din ţară (25 000 g/m3). Sînt uşor de dedus în astfel 

de condiţii procesul intens de aluvionare în cursul inferior al 
Siretului şi extensiunea mare a luncii. 

Buzăul, pe teritorul judeţului, se desfășoară pe o lungime de 
141 km, între Făurei gi confluenţa cu Siretul, la Voinești. Dacă ra- 
portăm distanţa reală a albiei Buzăului (141km) la distanţa în linie 
dreaptă dintre cele două extremităţi (56 km) rezultă un coeficient 


L 141 
de sinuozitate (meandrare) foarte mare ( p =— = — = 25) > 


1 56 

mult mai ridicat decit cel al Siretului (1,6). Degi coeficientul 
de sinuozitate este mare, totuşi panta profilului longitudinal 
nu este redusá, ci aproape dublá fatá de cea a Siretului. Com- 
pararea acestor elemente morfometrice de albie —coeficient de 
sinuozitate si panta profilului longitudinal —permite explicarea 
instabilității Buzăului în cadrul luncii. Această mobilitate poate 
fi luată şi ca un argument în susținerea ipotezei că Buzăul s-a 
instalat recent pe actualul traseu. 

Buzăul transportă o cantitate redusă de apă la niveluri 
medii multianuale — 25,4 m3/s (valoare dată la staţia hidro- 
metrică Baniţa, cu 10 km amunte de limita judeţului). Faţă 
de debitul mediu multianual, valorile extreme (maxime şi mi- 
nime) sînt foarte distantate. Astfel, debitul maxim la asigurarea 
de 19% este apreciat la 1 800 m3/s, iar cel minim de vară doar 
la 0,200 m3/s (valoare înregistrată în august 1965 la staţia hidro- 
metrică Săgeata, ceva mai în amunte de Banita). Amplitudinea 
mare de variaţie a debitului conduce şi la o mobilitate mare a 
albiei minore, fapt remarcat prin schimbările recente ale cursu- 
lui (între Deduleşti şi Ibrianu). 


Cantitatea de aluviuni în suspensie este destul de ridicată 


fapt ce conduce la aluvionarea rapidă a albiei. Astfel, la stația 
hidrometrică Racoviţa, situată în perimetrul judeţului, turbidi- 
tatea medie anuală este estimată la 6 470 g/m3, reprezentînd 
un debit solid de 190 kg/s sau aproximativ 6 mil. tone/an aluviuni. 

În comparaţie cu Siretul, Buzăul transportă, raportat; la 
debitul lichid, o cantitate mult mai mare de aluviuni în cursul 
unui an. Aluviunile transportate de Buzău, faţă de cele ale 
Dunării şi Siretului, sînt constituite din fracțiuni cu o granulo- 
metrie mai mare (nisipuri fine şi medii). 

Buzăul, în afară de mobilitatea albiei sub influența aluvi- 
unilor, mai prezintă o altă particularitate — aceea a pierderii 
unei cantități de apă, la niveluri mari, pe braţele părăsite dintre 
Gălbinaşi și Făurei. O parte din aceste ape trec în Călmățui 
prin Buzoel. 

În prezent, apele din Buzău sînt folosite într-o proporție 
redusă, am putea spune cu totul local, în irigaţii. Faţă de apele 
Dunării şi Siretului, cele ale Buzăului prezintă. calităţi pota- 
bile mai reduse. Mineralizatia mai ridicată (900—1 000 mg/l) 
şi tipul hidrochimie—elorurat sodie— datorită clorurii de natriu 
din zona subcarpatică adusă de Slănic şi Sárátel, fac ca apele 
Buzăului să fie mai puţin utilizate în irigaţii. 

Cálmátuiul pe teritoriul județului Brăila are aproximativ 
jumătate din lungimea totală (70 km din 145 km total) şi se 
desfăşoară între localităţile Jugureanu şi Gura Călmățuiului. 
Reprezentind un vechi traseu al Buzăului, Călmăţuiul nu are 
un bazin hidrografic prea dezvoltat (820 km?), acesta fiind 
reprezentat, de fapt, printr-o serie de cursuri laterale părăsite. 
În cadrul judeţului Brăila nu are nici un afluent. Albia Călmă- 
puiului, îngustă, este adincitá cu 2—3 m în aluviunile din luncă. 
Din observaţiile hidrometrice efectuate la Cireşu, reiese 
că debitul mediu multianual este de 1,20 m3/s, iar la vărsare 
se apreciază la 1,4 m3/s. În raport cu debitul mediu, cel minim 
este destul de ridicat — 0,200 m3/s (asigurarea de 95%), şi 
aceasta datorită alimentării din pinza freatică. Debitul maxim 
calculat la asigurarea de 1% este de 50 m3/s, iar cel observat 
direct de 32,2 m*/s (în anul 1965). La ape mari, după cum am 
menţionat anterior, Cálmátuiul primeşte ape din Buzău prin 
Buzoel şi alte artere de legătură. 

Panta mică de scurgere şi caracterul impermeabil al alu- 
viunilor din lunca Călmățuiului fac ca apele revársate şi cele 
din ploi să stagneze o bună parte în porțiunile mai joase, 
depresionare, formînd lacuri. 

Dacă tw biditatea apelor Călmățuiului este redusă în com- 
par aţie cu cea a Buzăului (575 g/m), în schimb mineralizarea 
este ridicată (1,5 — 2 g/l), iar tipul hidrochimic sulfatat sodice. 
Atît mineralizarea, cit gi duritatea ridicată (31 grade germane) 
fac ca apa din Călmățui să fie folosită destul de puţin în irigaţii. 

Într-o perspectivă apropiată, Cálmáfuiul poate deveni o 
arteră importantă în devierea apelor din Buzău gi Siret, in 
vederea, extinderii irigatiilor în lunca gi zona de cîmpie limitrofă. 


Lacurile. Avînd în vedere condiţiile climatice semiaride 
şi lipsa unei rețele secundare autohtone, lacurile constituie 
singurele elemente hidrografice care se întîlnesc pe cimpuri. 
Aceste lacuri sînt în strinsá legătură cu procesele de tasare 
în depozitele loessoide şi se numesc lacuri de crov. 

În apropierea luncilor, în zona de confluență a văilor se- 
cundare cu ríurile principale, s-au format limanele fluviatile. 

Pe podul teraselor fluviatile sau în luncile riîurilor pe 
cursurile părăsite s-au format lacurile de meandru și de braţ, 
iar în lunca propriu-zisă se găsesc lacurile de luncă. 

Lacurile de crov sînt cele mai numerose pe teritoriul jude- 
tului. Sînt grupate în două zone distincte: prima, în Cîmpia 
Brăilei, cu lacurile Ianca, Plopu, Iazu— Movila Miresii, Secu— 
Movila Miresii, Lutu Alb, Esna şi valea Esnei ; a doua, în Cîmpia 
Călmățuiului cu lacurile Plaşcu, Colțea, 'Chichineţu, Tătaru si 
Unturos (fig. 6, 7 şi 8). 





Fig. 6. — Iazu — Movila Miresii (foto P. Gástescu). 

Fig. 8. — Lacul Chichinetu — Cimpia Călmățuiului (foto P. Gástescu). 

Forma acestor depresiuni este circulară, ovală sau nere- 
gulată, cu fundul plat, cu adincimi obişnuite de 2,5 m gi 
maxime de 5—10 m (Ianca 9 m, Plopu 10 m, Iazu — Movila 
Miresii 11 m, Lutu Alb11m, Tătaru 12 m, Plaşcu 7 m, Chichi- 
netu 8 m, Colțea 6 m). Suprafața depresiunilor de tip crov 
variază de la cîteva zeci de metrii pătraţi pînă la 8—10 km? 
(Ianca 3,32 km?, Iazu — Movila Miresii 1,8 km?, Plopu 1,80 
km?, Tătaru 3 28 km2, Plaşcu 1,88 km?). 


Depresiunile lacustre din această categorie sînt formate 
pe depozite loessoide în condițiile lipsei drenajului superficial 
al apelor meteorice şi în prezența drenajului vertical. Compo- 
zitia chimică a depozitului loessoid (CaCO, între 12 gi 17%) 
şi porozitatea mare (58—629%) fac ca prin infiltrarea apei si 
levigare (sufoziune chimică gi mecanică) sá se formeze depre- 
siuni de tasare (crovuri). 

Cunoscutul geograf G. Vâlsan şi geologul Em. Pro- 
topopescu-Pache au emis ipoteza că la formarea acestor 
depresiuni a contribuit si deflatia (acțiunea mecanică a vintului). 

Caracteristicile hidrografice ale acestor depresiuni — bazin 
de recepţie redus, lipsa unei alimentări subterane şi a scurgerii 
superficiale, evaporatie puternică — fac ca lacurile să aibă un 
caracter temporar şi să constituie zone de concentrare a săru- 
rilor minerale. Datorită acestor particularităţi, lacurile sînt sal- 
mastre şi sărate, atingînd în perioadele cu apă puţină concen- 
tratii foarte ridicate. 

În privinţa originii sărurilor din lacuri, ipotezele emise se 
pot grupa în trei categorii, şi anume : 

— Prima constă în aceea că sărurile ar proveni din zona 
masivelor salitere carpatice, fiind transportate prin intermediul 
apelor subterane care apar în depresiunile lacurilor sub forma 
izvoarelor sărate ascensionale (Gr. Ștefănescu şi C. 
Istrate). Geologul L. Mrazec combate această ipoteză 
prin existenţa faliilor în zona subcarpatică gi deci imposibilitatea 
continuității traseului apelor subterane. De asemenea, din punct 
de vedere chimic, multe lacuri sînt sulfatate, în timp ce apele 
din salifer sînt clorurate. 

— A doua ipoteză,.emisă de T. Porucic gi P. Poni, 
constă în aceea că depresiunile gi sărurile din apa lacurilor provin 

din vechea mare sarmaticá care a persistat pînă la începutul 
cuaternarului (pleistocen). P. Poni s-a bazat pe asemă- 
narea particularitátilor hidrochimice ale lacului Ianca şi ale 
Mării Negre. Geograful C.. Brătescu explica tot în acest 
mod proveniența sărurilor, argumentind paleogeografic conti- 
nuitatea acestor depresiuni din cuaternar gi pînă astăzi, izolarea 
lor datorîndu-se mișcărilor de ridicare epirogeneticá. 

— În a treia ipoteză, emisă de G. Murgoci şi susținută, 
de P. Petrescu, E. Liteanu şi P. Gâşt escu, 
se arată că sărurile din aceste lacuri provin din apele freatice 
şi subterane ajunse la suprafața solului prin evaporaţie şi an- 
trenarea lor ulterioară în cuvetele lacustre, prin spălare super- 
ficială de către apele din ploi gi din topirea zăpezilor. 

Dintre lacurile menţionate în prima zonă (Cimpia Brăilei), 
salinitatea cea mai mare o are lacul Iazu — Movila Miresii, 
al cărui nămol cu calități terapeutice (438 000 tone rezervă) se 
foloseşte pentru băi pe scară locală. În acest lac salinitatea a 
fost de 49,9 g/l (în noiembrie 1972, P. Gâştescu), 137,9g/1 
(în vara anului 1933, P. Petrescu) şi 300,1 g/l (în vara 
anului 1960). După lazu — Movila Miresii, alt lac cu o salini- 
tate constant mai ridicată este Ianca (65,5 g/l în 1900, după 


E. Edeleanu, 34,4 g/l în 1933, după P. Petrescu, 


233,7 g/l în 1960, după I. Pandele şi 37,7 g/l în 1971 
după P. Gâştescu). Tipul hidrochimic la lacurile din 
această zonă este clorurat sodic pur. 

În a doua zonă (Cîmpia Călmățuiului), lacurile au o salini- 
tate mai redusă. Din analizele efectuate de P. Petrescu 
în 1933 şi de P. Gâştescu în 1971 rezultă că acestea nu 
depăşesc 15 g/l (Plaşcu 8,5 g/l, Chichinetu 9,0 g/l, şi Tătaru 12,5 
g/l, după P. Petrescu; Plascu 7,9 g/l, Chichinetu 6,9 g/l 
şi Tătaru 9,3 g/1, după P. Gástescu). În schimb, tipul 
hidrochimic sulfatat sodic este net diferit de cel al lacurilor 
din Cimpia Brăilei. Lacul Tătaru, cel mai mare în suprafaţă 
(3,28 km2), este folosit de către populaţia locală pentru băi de 
nămol şi apă. 

Datorită faptului că aceste lacuri au un regim hidric tem- 
porar (secînd în perioadele secetoase de vară), nu sînt folosite 
nici în tratamentul balnear gi nici ca bazine piscicole sau pentru 

irigații. Asigurarea unui volum de apă mare şi constant şi a 
unei primeniri periodice ar fi calea cea mai indicată de valori- 
ficare în condițiile climatice semiaride ale județului Brăila, ca 
acumulări de apă dulce pentru irigații şi crescătorii piscicole. 
Dealtfel au gi început a fi amenajate lacurile Lutu Alb (350 ha) 
si Seaca (100 ha). 

Limanele fluviatile sînt reprezentate prin suita lacurilor 
din cursul inferior al Buzăului — Costeiu, Jirláu, Ciineni, 
Amara, Balta Albă gi Ciulniţa. Deși dintre lacurile menţionate 
în cadrul judeţului Brăila intră numai Jirlău, Ciineni şi Ciulnita, 
vom face cîteva consideraţii genetice asupra întregului grup. 

Depresiunile lacustre şi bazinele hidrografice ale acestora 
se înscriu în întregime pe cîmpia piemontană a Rîmnicului 
Sărat, acoperită cu depozite loessoide care au grosimi între 
10 gi 20 m. Cuvetele lacurilor şi afluenții principali (Valea Boului 
care se varsă în Jirlău, valea Buzoel în Amara şi valea Boldul 
în Balta Albă) sînt foarte mult lărgite şi adincite. Bazinele 
hidrografice gi cuvetele lacustre ale lacurilor Costeiu, Ciineni 
şi Ciulnita sînt sculptate superficial în orizontul loessoid. 

Dezvoltarea mare a văilor menţionate (Boului, Buzoelul 
şi Boldul a determinat pe G. Murgoci, A. Pană şi 
G. Vâlsan să le considere niște vechi terase ale rîului Rim- 
nicul Sărat, în retragerea sa de la sud-vest către nord-est, 
ca urmare a mişcărilor de subsidentá din zona Siretului inferior. 

Instalarea ulterioară în părțile terminale ale acestor văi 
a lacurilor de tip liman şi abraziunea lacustră desfășurată 
îndeosebi pe malurile sud-sud-vestice, sub influenţa vînturilor 
de nord și nord-est, au condus la lărgirea exagerat. de mare a 
acestor depresiuni lacustre (3—4 km) şi la existenţa unor faleze 
lacustre de 10—20 m înălţime. 

Condiţiile hidrografice diferite ale lacurilor (bazine de re- 
ceptie, legătura cu Buzăul, alimentarea subterană) fac ca parti- 
cularitátile hidrochimice să difere foarte mult de la un lac la 
altul. Astfel, în lacurile Jirlău şi Ciulniţa, care au un bazin 
de recepție mai mare în raport cu suprafaţa lacului și o alimen- 
tare subterană mai bogată, mineralizarea apei este mai mică, 
spre deosebire de lacurile Costeiu, Ciineni, Balta Albă gi Amara, 
predispuse salinizării. 

Lacul Jirlău are circa 962 ha suprafață şi. un 
bazin hidrografic de 390 km? şi primeşte prin afluentul principal 
— Valea Boului 29 l/s, din izvoarele subterane circa 18 1/s, 
iar din precipitațiile care cad pe suprafața lacului 34 1/s. 
În aceste condiții medii de alimentare, lacul manifestă o ten- 
dintá de secare, fapt pentru care s-a făcut un canal de legătură 
cu Buzăul, prevăzut cu stăvilar, din care să se aducă apă dulce. 

Rambleul căii ferate Urziceni — Făurei — Tecuci a 
separat lacul în două compartimente, acestea comunicînd între 
ele pe sub un pod de cirea 20 m lungime. Prin această separare, 
cele două compartimente au evoluat diferit — cel din avale fiind 
invadat; de vegetaţie acvatică (stuf, papură şi rogoz) în întregime. 

Din numeroasele analize chimice efectuate, se constată 
că mineralizatia nu a depăşit 6—7 g/l. Tipul hidrochimic este 
clorurat sodic, dar în perioadele sau anii cu aport mare de ape 
continentale acesta trece în bicarbonatat sodic. 

Lacul Jirlău a fost amenajat în scopuri piscicole începînd 
din anul 1960, cînd s-a construit şi canalul de legătură cu rîul 
Buzău. În compartimentul dintre calea ferată şi Buzău s-au 
construit cîteva bazine pentru iernarea si reproducerea peştelui. 

Lacul Ciineni, prin particularitátile hidrochimice, 
este folosit pe scară largă în balneoterapie. Are o suprafaţă 
de 96 ha şi un bazin hidrografic de 14,65 km?. Datorită lipsei 
unui aport superficial permanent din bazinul de recepţie şi a 
unei legături cu rîul Buzău, lacul Cîineni a urmat un proces de 
intensă salinizare în raport cu celelalte limane fluviatile din 
cursul inferior al Buzăului. Concentrația în săruri a atins gi 
46,6 g/l după G.Pitulescu (în 1960), iar tipul hidro- 
chimic este constant clorurat sodice. Datorită înălțimii mici a 
grindului fluviatil care desparte lacul de rîul Buzău, apele 
de inundație ale acestuia au pătruns în lac în cîteva rînduri 
(1962, 1967, 1968 şi 1969), reducînd concentraţia în săruri pînă la 
2 g/l, fapt ce a permis dezvoltarea faunei piscicole de apă dulce. 

În urma inundaţiilor din 1969, Buzăul şi-a schimbat cursul 
între Deduleşti şi Ibrianu, depărtîndu-se astfel cu 4 km de 
lacul Ciineni. E 

Depărtarea Buzăului şi construirea unui dig cu înălțime 
de 2 m între vechea albie a rîului şi lac au condus la revenirea 

Fig. 9. — Lacul Ciineni (schiță morfobatimetricá). 


procesului de salinizare a apei. O analiză chimică efectuată 
de noi în iulie 1970 indică deja un grad de mineralizare de 9,3 g/l. 

Rezerva de nămol din lac apreciabilă (234 693 tone) şi 
calitățile lui balneoterapeutice au determinat construirea unor 
stabilimente de băi încă de acum 60: de ani. Staţiunea Ciineni- 
Băi funcţionează numai în sezonul cald, dar prin construirea 
unor băi calde s-ar putea folosi nămolul şi apa din lac şi în 
anotimpul rece (fig. 9). ' : 

Lacul Ciulnita are o suprafatá de 69 ha gi un 
bazin hidrografic de 30,5 km?. Forma cuvetei lacustre (ingustá 
si alungitá) gi raportul dintre suprafata lacului gi cea a bazi- 
nului de recepţie (0,03) sînt caracteristice pentru tipul genetic 
al limanelor fluviatile. Mineralizarea apei redusă, aportul su- 
perficial gi cel subteran de apă dulce au făcut ca acest lac sá 
fie transformat în prezent în crescătorie piscicolă. 


“Lacurile de meandru și de braţ părăsit se găsesc îndeosebi 
în lunca Dunării (Balta Brăilei — Dunărea Veche şi Japşa 

Plopilor), pe terasa Călmățuiului (Batogu) gi pe terasa Călă- 
rași în apropiere de Brăila (Lacu Sărat). 

Lacu Sárat—Bráila se găseşte într-un vechi 
curs părăsit al Dunării la nivelul terasei fluviatile, care a fost 
acoperit cu depozite loessoide. Depresiunea lacustră propriu 
-zisă, deşi se găseşte pe un fost curs al Dunării, este totuşi 
rezultatul proceselor de tasare în loess. Lacul este complet 
izolat de Dunăre şi lipsit de afluenţi, fapt ce a determinat ca 
în depresiune să se acumuleze săruri minerale, iar apa prove- 
nită din ploi şi din izvoare subterane să se salinizeze puternic. 

Lacu Sărat Brăila este separat de şoseaua dintre locali- 
tatea Lacu Sărat şi stațiunea balneoclimatericá cu acelaşi nume 
în două compartimente. Suprafaţa totală este de 172 ha, la 
niveluri medii ale apei, deoarece în perioadele de secetă se 
reduce mult. În timpul perioadelor secetoase rămîne un ochi 
restrîns de apă lîngă stabilimentul băilor (fig. 10). 

urma, numeroaselor analize efectuate asupra apei lacului 
(începînd de la sfîrşitul secolului al XIX-lea şi pînă astăzi) 
se constată că tipul hidrochimic a rămas constant — sulfatat 
sodic cu trecere spre clorurat sodic, deşi gradul de mineralizare 
a variat în limite largi (50—220 g/l). Salinitatea cea m ai frec- 
vent întîlnită la Lacu Sărat este în jurul a 80 g/l. 


Caracteristicile fizico-chimice şi biotice ale apei au condus 
la formarea nămolului de şlic mineralizat, mai abundent 
în compartimentul nordic. Rezerva importantă de nămol şi 
calitățile apei sărate au atras dezvoltarea unei importante 
stațiuni balneare. În prezent aici se fac băi calde si reci pentru 
boli cronice inflamatorii şi funcţionale, ginecologice, boli or- 


_topedice, boli de piele şi tulburări endocrine. Alături de 


Techirghiol, Amara-Slobozia, Lacu Sărat se înscrie printre 
cele mai importante obiective balneoterapeutice a căror faimă 
a depăşit granițele ţării. 

Lacu Sárat—Batogu se găsește lîngă locali- 
tatea cu același nume, ocupind un vechi curs al Călmățuiului 
pe terasa acestuia. Extremităţile acestui lac au fost puternic 
aluvionate, încît astăzi este izolat complet. 

Abraziunea lacustră, activă pe ţărmul sudic, a creat o 
faleză lacustră de 3—4 m în depozitul loessoid. 

Fig. 10. — Lacu Sărat — Brăila (schiță morfologică). 





Cu toată izolarea, apele mari ale Buzăului din 1940 au 
ajuns prin Buzoel și brațul părăsit Batogu în lac, acoperind cu 
aluviuni nămolul cu calități terapeutice. Adîncimea lacului 
variază mult, în funcție de caracterul, mai ploios sau secetos, 

Fig. 11. — Lacu Sărat — Batogu (schiţă morfologică). 


al anului. În urma unor investigaţii făcute de noi, aceasta era 
de 30—40 cm în 1957 şi de 2,5 m în 1971. Corespunzător varia- 
tiei volumului, oscilează gi salinitatea (59,0 g/l în 1957 şi 15,9 g/l 
în 1971, după P. Gâștesecu, 1971). Lacul, deși conţine 
nămol cu calităţi terapeutice bune, totuşi este folosit pe o 
scară redusă, şi numai de către populaţia locală (fig. 11). 

Lacurile de luncă au tost extinse în Balta, Brăilei, lunca 
externă a Dunării și în cea a Siretului, dar prin îndiguirea acestor 
zone inundabile ele au fost desecate. 

În lunca Siretului a mai rămas un singur lac — Máxineni 
— cu o suprafață de 541 ha, care va fi amenajat corespunză- 
tor în vederea obţinerii unor producţii ridicate de peşte. 

În lunca Călmățuiului, unde acţiunea de recuperare a 
terenurilor pentru agricultură este încă în urmă, lacurile de 
luncă cu caracter temporar sînt foarte multe. Majoritatea 
suprafețelor joase din lunca din apropierea versantului Cimpiei 
Călmățuiului sînt acoperite cu apă în timpul primăverii sau în 
anii ploiogi. În urma unor cercetări întreprinse în 1970, s-au 
identificat lacurile Balaban (12,5 ha), lingă Dudescu, şi 
Fleaşca (34,5 ha), lîngă Vulturesti. Ca lacuri permanente 
şi rămase în regim natural menționăm Lacu lui Traian 
(81 ha), cu apă salmastrá (11,8 g/l), si Bátrina (62,5 ha), 
izolat de lunca Călmățuiului prin dune de nisip. Printre lacurile 
amenajate în scopuri piscicole amintim pecel dela Jugu- 
reanu (25 ha) (fig. 12). ; 

Din această succintă trecere în revistă a principalelor lacuri 
se poate constata că pe teritoriul județului Brăila sînt multe 
posibilități de amenajare diferențiată (balneoterapeutic, pis- 
cicol, de irigație şi agrement) a unor depresiuni lacustre lăsate 
în regim natural în prezent. 

Solurile. Prezenţa pe suprafeţe întinse foarte slab în- 
clinate sau orizontale a depozitelor loessoide, lipsite în cea 
mai mare parte de un drenaj superficial, condiţiile climatice 
semiaride, cu o umiditate deficitară, şi existența asociaţiilor 
vegetale ierboase de stepă au determinat formarea solurilor 
cernoziomice în diferite faze de evoluţie, pe cea mai mare parte 
a teritoriului județului Brăila. Pe fondul general al cernozio- 
murilor, în condiţiile unor stagnări de ape, ca urmare a ridicării 
nivelului hidrostatic, s-au format lăcoviști, iar în acele depre- 
siuni de tasare sau lunci unde evaporatia apei este puternică 
au apărut solonceacurile şi soloneturile. 

În afara spaţiilor interfluviale, în luncile rîurilor, ca 
urmare a procesului de aluvionare recentă si actuală, se găsesc 
solurile azonale de tipul solurilor aluviale gleizate, lácovistilor 
aluviale şi aluviunilor gleizate (fig. 13). 

Cernoziomurile ocupă 70 — 75% din suprafaţa județului şi 
cuprind o gamă foarte variată— cernoziomuri castanii şi ciocolatii, 
cernoziomuri carbonatice, cernoziomuri levigate argiloase compacie, 
cernoziomuri levigate nisipoase, cernoziomuri aluviale etc. 

Profilul de sol al cernoziomurilor este bine dezvoltat, 
reflectînd o evoluţie îndelungată. Orizonturile cele mai conturate 
sînt A, A/C, C şi D. În orizontul superior A, cu o textură ușor 
lutoasă se găsesc urmele activităţii biologice (galerii de roză- 
toare, canale de rîme, cuiburi de insecte, crotovine). Toate 
orizonturile sînt afinate, ceea ce le conferă un grad mare de 
vorozitate (53%) şi deci infiltratia pe verticală. Conţinutul în 
humus, acumulat îndeosebi în orizontul A, variază între 2,8 
si 5,7%, iar carbonatul de calciu ajunge în orizontul © pînă 
la 14—23%. 

13. — Schița principalelor tipuri de soluri. 

Cernoziomurile au un potenţial de fertilitate ridicat, fapt 
ce determină folosirea lor la numeroase culturi, dintre care gríul 
şi porumbul ocupă procentul cel mai mare. 

Pentru creşterea fertilității acestor soluri este necesară 
aplicarea îngrăşămintelor azotoase şi fosfatice. Cernoziomurile 
castanii şi cele carbonatice, extinse pe mari suprafeţe în cadrul 
judeţului, reclamă astfel de amendamente. 

n afară de îngrășăminte, datorită deficitului de umidi- 
tate din Cimpia Română, aceste soluri trebuie irigate în lunile 
iunie—iulie şi august. În cazul celei de-a doua recolte (furaje 
de toamnă), irigarea trebuie să se facă şi în luna septembrie. 

Dintre cernoziomurile menționate, mai ráspindite sînt cele 
castanii şi ciocolatii, carbonatice şi levigate. Acestea au pro- 
filul de sol mai conturat, fertilitatea mai mare si sînt ráspin- 
dite în toată Cimpia Brăilei și în Cîmpia Călmățuiului — partea 
centrală. 

În zona nisipurilor de pe malul drept al Călmățuiului se 
găsesc cernoziomurile levigate nisipoase şi nisipurile slab soli- 
ficate, reflectind un proces incipient; de pedogeneză, ca urmare 
a fixării recente a nisipurilor de dune. Fertilitatea acestor so- 
luri este mai scăzută, datorită cantităților reduse de substanţe 
nutritive și a capacității mici de reținere a apei. Aplicarea în- 
grăşămintelor minerale (azot, fosfor şi potasiu), a celor orga- 
nice şi a irigaţiilor duce la asigurarea unei productivitáti ridi- 
cate. Culturile care se practică pe aceste soluri sînt porumbul, 
tutunul, pepenii, vita de vie şi, în mai mică măsură, gríul. 

Solurile aluviale si aluviunile sînt ráspindite în Hunca 
Dunării (inclusiv Balta Brăilei), a Siretului şi a Buzăului. 
Solurile aluviale se caracterizează printr-un stadiu incipient 
de solificare care are loc pe cele mai recente depozite fluviatile 
depuse în timpul revărsărilor. În lunca Dunării, solurile aluviale 
ocupă grindurile longitudinale care sînt ieşite de sub influența 
inundaţiilor anuale. 

Datorită stadiului incipient de solificare, profilul acestor 
soluri este reprezentat printr-un orizont superior de 20 —35 cm 
grosime unde se acumulează humusul care atinge 5—6%. 

Fertilitatea solurilor aluviale este ridicată datorită con- 
ținutului bogat de substanțe nutritive, texturei şi regimului 63 

hidric sub influenţa apelor freatice din luncă. Pe aceste soluri 
se cultivă în bune condiții porumbul, floarea-soarelui, sfecla 
de zahăr, legumele şi zarzavaturile. 

În timp ce solurile aluviale nisipoase (cum sînt cele din 
lunca Buzău'ui) nu sînt atît de favorabile culturilor, lăcoviş- 
tile aluviale (intílnite in Balta Brăilei), datorită rezervelor 
importante de humus (432—634 t/ha) gi azot (30 t/ha), sînt 
destul de productive. 

Pentru folosirea în condiţii optime a solurilor aluviale, 
cea mai mare parte a luncilor din județul Brăila a fost scoasă 
de sub influența inundaţiilor prin îndiguire. -De asemenea, 
pentru menținerea fertilităţii ridicate, este necesar ca pe aceste 
soluri să se aplice îngrăşăminte organice şi minerale cu fosfor 
şi azot. 

Gleizarea solurilor aluviale din Balta Brăilei și lunca Sire- 
tului duce la reducerea drenajului pe verticală a apei şi la 
stagnarea ei la suprafaţă în perioadele cu exces de umiditate. 
Pentru evitarea stagnării apei si a inmlágtinirii zonelor joase 
din luncă, s-a construit o reţea de canale de drenaje. 

Solurile halomorfe, cunoscute sub denumirea populară de 
sărături, reprezentate prin solonceacuri şi soloneturi, sînt 
ráspindite insular în județul Brăila, îndeosebi în arealul crovuri- 
lor, către care se produce o spălare superficială, convergentă 
şi deci o acumulare de săruri de la suprafața solurilor. 

Tot în aceste depresiuni de tip crov, datorită drenajului 
subterân al apelor freatice redus, procesul de evaporare a 
apelor aduse la suprafață prin capilaritate este intensificat. 
Prin evaporarea apei, sărurile conținute rămîn sub forma de 
eflorescente la suprafață, contribuind la sărăturarea solurilor. 

Solonceacurile sînt cele mai răspîndite soluri halomor- 
fe în judeţul Brăila. Se găsesc pe suprafeţe mari în lunca Călmă- 
fuiului între Ulmu și Însuăţei, apoi în toate depresiunile de tip 
crov, mai exact în jurul lacurilor sărate şi salmastre, în valea 
Iencii şi în lunca Siretului între Gulianca şi Máxineni. 

Solonceacurile se caracterizează printr-un proces de sali- 
nizare de lungă durată, ceea ce a dus la acumularea unui pro- 
cent ridicat de săruri (1—1,5%) care uneori formează o crustă 
albă la suprafaţă. Sărurile acumulate sînt uşor solubile şi aparţin 

natriului, în primul rînd, apoi calciului gi magneziului (cloruri, 
sulfați, carbonati). 

Din cauza conţinutului ridicat în săruri, solonceacurile 
sînt folosite doar ca pajiști şi acestea de slabă calitate. Pentru 
redarea lor agriculturii este necesară realizarea unui drenaj al 
apelor freatice, pentru coborirea nivelului hidrostatic, pe de 
o parte, şi spălarea sărurilor uşor solubile din orizontul superior 
al solului, pe de altă parte. 

Soloneturile sînt mult mai restrînse în comparaţie cu 
solonceacurile (în jurul lacului Batogu, al localităţilor Surdila- 
Greci şi Romanu). Acestea se caracterizează prin prezența în 
orizontul superior a unei cantități reduse de săruri ușor solubile, 
dar cu un conţinut bogat (17—20%) de ioni de natriu schim- 
babili, fapt ce conferă o reacţie puternic alcalină. 

Soloneturile reprezintă un stadiu de desalinizare a so- 
lonceacurilor. Deşi fertilitatea este scăzută, ele totuşi sînt mai 
mult folosite pentru păşuni si uneori în agricultură, în compa- 
ratie cu solonceacurile. 

Solurile .halomorfe din arealul județului Brăila sînt re- 
zultatul condiţiilor fizico-geografice — de stepă aridă — din 
Cimpia Română orientală, 


Vegetaţia si fauna. Se grupează în două mari areale 
biogeografice : arealul de stepă, reprezentat prin spatiiile inter- 
fluviale (Cîmpia Călmățuiului gi Cimpia Brăilei), şi arealul de 
luncă, bine reprezentat prin luncile Dunării, Siretului şi Buzá- 
ului. Prin particularităţile bioclimatice, cele două mari areale 
corespund de fapt asociaţiilor vegetale şi faunistice zonale 
(stepa) şi azonale (lunca). 

Stepa, în adevăratul înţeles al cuvîntului, a fost înlocuită 
în proporţie de 90—95% cu plante de cultură. 

Vegetaţia de stepă naturală se mai găseşte în prezent pe 
versanţii depresiunilor de tasare, în spaţiile dintre parcelele 
agricole, pe marginile drumurilor, în zonele necultivate 
temporar. Asociațiile vegetale de bază erau cele de pajiști 
xerofile presărate din loc în loc cu tufáriguri constituite din 
arbuști de stepă. 65 

Pajiştile sînt formate din graminee, cu colilia (Stipa joan- 
mis, Stipa pulcherrima, Stipa lessingiana, Stipa stenophyla), 
negara (Stipa capillata), păiuşurile stepice (Festuca valesiaca, 
Fesjuca sulcata, Festuca pseudovina), pirul crestat (Agropyrum 
cristatum), din compozite, cu mături (Centaurea) şi pelin (Arte- 
misia), din leguminoase, cu specii de lucernă (Medicago), 
cosaci (Astragalus), măzăriche (Vicia), molotru (Trigonella), 
din labiate, cu jaleş (Salvia), cimbrişor (Thymus), govirlitá 
(Plomis), din ranunculacee, cu deditei (Pulsatilla) şi ruscute 
(Adonis), din liliacee, cu specii de ceapă (Allium) şi ceapa 
ciorii (Muscari), din iridacee, cu stînjenei (Iris) etc. : 

Tufigurile sînt reprezentate prin porumbar (Prunus spi- 
nosa), migdalul pitic (Amygdalus nana), vişin pitic (Cerasus 
fruticosa), specii de máces (Rosa) etc. 

În spaţiile interfluviale se mai găsesc asociaţiile de nisip 
(psamofile), pe dunele semifixate şi fixate din Cimpia Călmă- 
puiului, şi asociațiile de sărătură (halofile) în depresiunile. de 
tasare. Vegetaţia de nisip este reprezentată prin ciulei (Cera- 
tocarpus arenarius), romanita de cîmp (Anthemis ruthenica), 
laptele ciinelui (Euphorbia gerardiana), salcia de nisip (Salix 
rosmarinifolia). 

Vegetatia de sáráturá ráspinditá pe solonceacuri si solo- 
neturi este constituită din sărăcică (Salsola soda), brincá (Sali- 
cornia herbacea), Bassia hirsuta, toate aceste dispunindu-se in 
benzi concentrice în culori de la verde plin către rogu-grena 
în jurul lacurilor sărate şi salmastre. 

Fauna de stepă este destul de săracă, în comparaţie cu 
cea a pădurilor. Dintre mamifere, rozătoarele ocupă un loc 
important, fiind reprezentate prin: popindáu (Citellus citel- 
lus) care este dăunător pentru agricultură, hirciogul (Oricetus cri- 
cetus) la fel de dăunător, soarecele de cîmp (Microtus arvalis), că- 
țelul pămîntului sau orbetele (Spalax leucodon), şoarecele 
de stepă (Sicista subtilis), şobolanul de cîmp (Apodemus agra- 
rius), iepurele de cîmp (Lepus europaeus). 

Deşi au un areal mai mare de ráspindire, apar şi în această 
zonă unele carnivore, ca : lupul (Canis lupus), vulpea, A d aia 
vulpes), viezurele ( Meles meles) etc. 

Păsările proprii zonei de stepă de asemenea sînt puţine. 
De un interes deosebit cinegetic este dropia sedentará (Otis 
tarda), monument al naturii, dar care a dispărut din Bărăganul 
central gi nordic (deci şi din județul Brăila). | 

O altă pasăre declarată monument al naturii, înrudită cu 
dropia, este spircaciul (Otis tetrax), o specie migratoare, care 
după unii cercetători nici n-ar mai cloci în stepele noastre. 

Printre alte specii de păsări amintim pasărea ogorului 
(Burhinus oedicnemus), prepelita sau pitpalacul (Coturnix 
coturnix), pasăre migratoare, potirnichea (Perdix perdix), seden- 
tară, graurul (Sturnus vulgaris), care trăieşte în colonii, 
ciocirlia de Bărăgan (Melanocorypha calandra), fisa de cîmp 
(Anthus campestris), prigoria multicoloră (Merops apiaster), 
dumbrăveanca (Coracias garrulus). Se întîlnesc temporar şi 
cîteva, specii de păsări răpitoare : heretele alb (Circus macrourus), 
şorecarul mare (Buteo rufinus), acvila sudică (Aguila rapas 
orientalis), şorecarul incáltat ( Buteo lagopus). 

Reptilele sînt reprezentate prin cîteva specii de sopirle 
(Lacerta taurica, Lacerta agilis chersonensis), şerpi (Coluber 
jugularis caspius) etc. 

Şi insectele sînt restrînse ca familii — ortoptere cu lă- 
custe, cosagi, greieri şi călugărițe, coleoptere cu scarabeu (Sca- 
rabeu affinis), miriapode cu circiiacul (Scolopendra cingulata) etc. 

Lunca din punct de vedere floristic gi faunistic este mult 
mai bogatá. 

Datorită umidității mari a solului, aici se dezvoltă o vege- 
tatie arborescentă de esență moale gi ierboasă cu adaptări la 
condiţiile ecologice. În condiţii naturale, în luncă se dezvoltă 
sălciile, răchitele (Salix alba, S. fragilis, S. triandra, S. cine- 
rea), plopul (Populus alba, P. nigra, P. canes-canes). În urma 
desecării zonelor inundabile (Balta Brăilei, lunca Siretului), 
au fost defrișate pădurile de sălcii gi răchite care formau desi- 
şuri greu de pătruns (descrise foarte frumos de M. Sado- 
veanu în ,,Tara de dincolo de neguri” și în „Împărăţia apelor”). 
În prezent, în luncile menţionate se întîlnesc frecvent planta- 
tiile de plop negru canadian care, pe lingă lemnul folosit în 
industria celulozei, au și rol de protecţie a digurilor împotriva 
inundaţiilor. 67 

Flora ierboasă de luncă se dispune în benzi longitudinale 
sau concentrice, în cazul depresiunilor lacustre, în funcţie de 
gradul de umiditate: rogozul (Carex gracilis, ©. acutiformis, 
C. riparia), stînjenelul de baltă (Iris pseudocarus), limbarita 
(Alisma plantago), dentita (Bidens tripartita), joianul (Oenanthe 
acvatica), laptele ciinelui (Euphorbia palustris) etc. 

Flora acvaticá propriu-zisá reprezentatá prin macrofite 
a fost mult redusá prin disparitia lacurilor. Macrofitele sint 
dispuse de la țărmul lacului spre centru, astfel: stuful (.Phrag- 
mites communis), papura (Typha angustifolia), fixate de fund, 
nufărul galben (Nuphar luteum), nufárul alb (Nymphaea alba), 
ciulini ( Trapa natans), iarba broaştei (Hydrocharis morsus ranae), 
lintita (Lemna minor, L. trisulca), broscarita (Potamogeton 
natans), specii plutitoare, şi brădiş (Myriophyllum verticillatum, 
M. spicatum), pasă (Potamogeton crispus), mot (Potamogeton 
perfoliatus, Ceratophyllum submersum), otrátel ( Utricularia vul- 
garis), sirmulitá (Vallisneria spiralis), characee, toate sub- 
merse, alcătuind adevărate pajisti. 

Fauna se grupează şi ea în specii care preferă umiditatea 
dar sînt tericole şi specii pur acvatice. 

În zăvoaiele de luncă, în plantațiile de plopi se pot intilni 
lupi, vulpi, mistreți şi iepuri, iar la malurile rîurilor îşi duc 
viața, vidra (Lutra lutra) şi nurca (Lutreola lutreola). 

Păsările sînt şi acum bine reprezentate, deşi prin dese- 
carea lacurilor din Balta Brăilei acestea au pierdut biotopuri 
deosebit de valoroase. Majoritatea speciilor de păsări sînt mi- 
gratoare. Cele mai frecvent întîlnite (şi pe lacurile din cîmpie) 
sînt rațele şi gîştele sălbatice. Dintre acestea menționăm rata 
mare (Anas platyrinchos), rata cîrîitoare (Anas querquedula), 
gisca de vară (Anser anser), girlita (Anser albifrans), o gîscă 
sălbatică mică care se adună în octombrie pentru plecare în 
cîrduri mari. Se întîlnesc, de asemenea, multe specii de stîrci : 
stircul cenușiu (Ardea cinerea), stîrcul roşu (Ardea purpurea), 
stîrcul galben (Ardeola ralloides), stircul de noapte (Nycticarax 
nycticarax), stîrcul lopătar (Platalea leucorodia). 


Alte specii de păsări acvatice menționăm : corcodelul 
(Podiceps cristatus) şi ligita (Fulica atra) care populează toate apele 
stătătoare (indiferent că sînt dulci, salmastre sau sărate), tigá- 

nugul (Plegadis falcinellus), nagitul (Vanellus vanellus), fluie- 
rarul (Tringa totanus), sitarul de mal (Limosa limosa), gáinuga 
de baltă (Galinula chloropus), cîrsteiul de baltă (Rallus aqua- 
ticus), pițigoiul de stuf (Panutus biarmicus), o pasăre cîntătoare 
etc. 

Prin desecarea majorităţii lacurilor de luncă s-a redus mult 
potenţialul faunei acvatice propriu-zise. 

Exceptind cele cîteva lacuri cu apă dulce sau uşor sal- 
mastre, în judeţul Brăila putem vorbi numai de o faună acva- 
tică reofilá, de ape curgătoare. Dintre apele curgătoare, Dună- 
rea prezintă cea mai mare importanţă în privinţa faunei 
acvatice. 


În albia Dunării se intilnegte un zooplancton constituit 
din rotiferi, cladoceri, copepode, protozoare, un bentos format 
din celenterate, viermi policheti şi oligocheti, moluşte (lameli- 
branhiate si gasteropode),  briozoare, izopode, gamarizi, 
misidacei, hidrocarieni, odonate, tricoptere, diptere etc. 

Ihtiofauna importantá din punct de vedere economic este 
reprezentată prin : peşti migratori anadromi, care vin din mare 
pe Dunáre numai pentru reproducere — nisetrul (Acipenser 
gúldenstaedti), pástruga (Acipenser stellatus),  morunul (Huso 
huso), pástrávul de mare (Salmo trutta labrax), serumbiile 
(Alosa pontica gi Alosa caspia nordmamii), gingirica (Clupeonella 
cultriventris); peşti reofili proprii apelor curgătoare — cleanul 
(Leuciscus cephalus), mreana (Barbus barbus), scobarul (Chon- 
drostoma nasus), fusarul (Aspro streber), morunagul ( Vimba vimba), 
cosacul (Abramis sapa) etc. ; peşti semimigratori, în sensul că 
pătrund din Dunăre în lacurile de luncă primăvara, reîntor- 
cîndu-se toamna — váduvita (Leuciscus idus) şi somnul (Silurus 
glanis) care se reproduc în Dunăre, crapul (Cyprinus carpio), 
batea (Blicca bjoerkna), plătica (Abramis brama), babuşea 
(Rutilus rutilus carpathorossicus), avatul (Aspius aspius), sabita 
(Pelecus cultratus), şalăul (Stizostedion lucioperca), care se 
reproduc î în lacurile de luncă. În afară de categoriile menționate, 
mai întîlnim peşti care trăiesc şi se reproduc în ambele bio- 
topuri (rîuri sau lacuri) — știuca (Esoz lucius), obletul (Alburnus 
alburnus), boarca (Rhodeus sericeus amarus), ghibortul (Ace- 
rina cernua). 

Dintre speciile de peşti menţionaţi, crapul se găsește în 
mari cantităţi, fapt pentru care se foloseşte pe scară mare în 
economia piscicolă. 

Fauna de interes cinegetice (vînătoresc) este redusă în 
judeţul Brăila, datorită biotopului stepic şi îndeosebiintroducerii 
în circuitul agricol atît a zonelor de ierburi din cîmpie, cit și 
a luncilor inundabile. Dintre animalele cele mai răspîndite că- 
utate de vînători sînt iepurii, în număr de circa 40 000, urmaţi 
de potíirnichi, căpriori, vulpi, fazani, dihori gi bizami. Iepurii 
se găsesc în egală măsură pe cîmpie și în luncă, căpriorii în schimb 
sînt legaţi mai mult de păduri — mai exact de plantațiile de sal- 
cîmi şi plopi. Porcii mistreți aproape că au dispărut odată cu 
defrişarea pădurilor de sălcii din lunca Dunării. Tot în fauna 
de interes vînătorese trebuie să menționăm rațele şi gistele săl- 
batice, corcodeii şi ligitele care populeaza majoritatea lacurilor - 
din județul Brăila. 


POPULAŢIA ȘI 
ASEZÁRILE 


Teritoriul actualului judet Bráila a fost populat incá din 
timpuri strávechi, poate chiar din paleolitic, deoarece toate 
condiţiile de vietuire erau asigurate pentru acea perioadă : 
terenuri bune pentru păşunatul animalelor, zone acvatice pentru 
pescuit, căi de transport lesnicioase, în primul rînd Dunărea, 
ca şi locuri de ascunzișuri în vremuri de bejenie, în pădurile şi 
stufărişurile din zona de luncă şi baltă. 

Din epoca neolitică însă, ca urmare a lucrărilor arheologice 
efectuate de cercetătorii Muzeului arheologie din Brăila şi a 
descoperirilor făcute în ultimele decenii, se află numeroase 
dovezi materiale de locuire pe aceste meleaguri. Aşa sînt aşe- 

zările neolitice din cartierul Brăilița al municipiului Brăila, 
de pe teritoriile comunei Siliștea ( fost Nazâru), satului Baldo- 
vineşti (comuna Vădeni), comunei Rimnicelu etc., urme ce 
apártin așa-numitei culturi Boian, din epoca neolitică mijlocie, 
şi care constau din vase de pămînt ars, din numeroase fragmente 
de ceramică şi de os. S-au descoperit de asemenea vase din 
timpul civilizației Gumelnița, ca şi alte obiecte care demon- 
strează că locuitorii de aici se ocupau cu agricultura, vînătoarea, 
pescuitul, aveau preocupări artistice etc. 

În diferite părţi ale judeţului s-au descoperit totodată 
diverse obiecte caracteristice epocilor ulterioare, a bronzului, 
a fierului, ca şi perioadelor următoare, constatindu-se astfel 
o continuitate neîntreruptă de locuire a acestor meleaguri de 
către o populaţie autohtonă. Rezultatele unor săpături arheo- 
logice demonstrează prezența populaţiei dacice sau getice pe 
acest teritoriu, cu un nivel ridicat de dezvoltare gi cu intense 
legături de schimb cu lumea greacă. Numeroase dovezi de lo- 
cuire permanentă au fost găsite, de asemenea, din perioada 
daco-romană, ca şi din aceea a migrafiunii popoarelor, o serie 
de izvoare bizantine remarcînd bogăţia în grîne, vite, peşte, 
miere şi ceară a acestor ţinuturi. Avînd în vedere bogăţiile 
din cadrul unui teritoriu mai extins al țării noastre gi poziţia 
Brăilei la Dunărea navigabilă, sînt evidenţiate de asemenea, 
în aceleași izvoare, intensele schimburi comerciale efectuate 
pe aici cu bizantinii, această așezare începînd sá capete o 
dezvoltare tot mai mare. Prezenţa populaţiei autohtone pe 
„aceste meleaguri este atestată arheologic pentru secolele IX.—X 
prin săpăturile de la Chiscani, apoi pentru secolele X—XI 
prin cele de la Baldovinești, iar pentru secolul al XIII-lea 
prin obiectele descoperite chiar în vatra de astăzi a orașului 
Brăila. 


Începînd cu secolul al XIV-lea, evoluţia populaţiei gi a 
economiei acestui ţinut poate fi urmărită gi prin intermediul a 
diferite documente scrise, remarcîndu-se mai ales noul avint 
luat de oraşul Brăila după alegerea sa ca reședință de judeţ, 
ca urmare sporind numărul meșteșugarilor gi negustorilor, al 
funcționarilor, al populaţiei în general. Astfel, potrivit cunoş- 
tintelor actuale, prima menţiune scrisă despre Brăila, de exem- 71 

plu, datează de pe la 1350 şi se află în descrierea geografică 
spaniolă Libro del conoscimento, în care această denumire apare 
însă într-o formă modificată, alterată, și anume Drinago, pe 
care specialiștii au asimilat-o cu Brillago, cum apare denumirea 
orașului Brăila în alte documente medievale. Într-un alt 
document datat la 20 ianuarie 1368 şi care reprezintă un tratat de 
comerţ; obținut de negustorii braşoveni, în care se precizează 
că aceștia vor plăti vamă doar pentru mărfurile importate, 
nu si pentru cele exportate prin Brăila (per. . . viam Braylam), 
se face menţiunea precisă şi directă a numelui Brăilei (C. C. 
Giurescu, 1968). 

În secolele XV—XVII, existența pe teritoriul judeţului, 
mai ales în regiunile din apropierea Dunării, ca şi pe anumite 
artere de legătură cu fluviul şi în special cu portul Brăila, a 
unor aşezări gi deci a unei populaţii autohtone numeroase 
este dovedită într-o serie de documente ale vremii. În ele se 
citează mai multe aşezări, numiri de bălți şi gîrle, ceea ce 
evidenţiază o însemnată concentrare a populaţiei în această 
zonă, potenţialul economic al Bălții Brăilei, datorită mai ales 
pescuitului, ca şi intensa activitate a portului Brăila, stimulind 
viața economică a acestora. Ca exemple menţionăm satele 
Căscioarele (Bráilita, azi cartier al municipiului Brăila), Tufesti 
etc. (Documente... B., veacul XVI, vol. I, pag. 173; vol. II, 
pag. 43, 249; vol. IV, pag. 116). 

Populaţia Brăilei propriu-zise, pe lîngă cea autohtonă 
constituită din români, cuprindea și numeroși străini. Asa 
erau grecii, care se situau pe primul loc, ca şi mai înainte ; apoi, 
după ocuparea Brăilei de către turci, populaţia orașului a 
devenit și mai amestecată, nu numai datorită populaţiei turceşti 
stabilită aici, ci şi a unui mare număr de alți străini ai Levan- 
tului, veniţi la Brăila atraşi de intensa sa activitate comercială, 
ca schelá gi port de seamă la Dunăre. 

Începînd din anul 1540, cînd Brăila cade sub ocupaţia tur- 
cească, acest oraş ca şi o bună parte a teritoriului actualului judeţ 
a trăit o viaţă de cetate, schelă gi raia turcească. De remarcat 
că raiaua deținea mai bine de jumătate din teritoriul actual al 
judeţului şi pe lîngă populaţia băștinașă se intilnea populaţie 
turcească, dovedită de numeroasele denumiri de sate, movile, 

bălți etc. turceşti, atestate de diferite surse cartografice. 
Această subjugare şi exploatare turcească a Brăilei gi a zonei 
sale înconjurătoare a durat aproape 300 de ani, pînă în anul 
1829. Totuşi, activitatea sa economică, mai ales cea comercială, 
s-a intensificat foarte mult. Astfel, un document din 1569 
califică marele port de la Dunăre drept „schela Munteniei şi 
Moldovei” (St. Metes, 1921, pag. 13—14), corăbiile por- 
nind de aici încărcate cu grîu gi orz, cu carne sărată sau pas- 
tramá, cu seu, cervis şi unt, cu miere şi ceară, cu sare, cu peşte 
sărat si afumat pentru ,,Istambul”. 

În secolul al XVIII-lea apar sate ca Gropeni, Tichileşti, 
Chiscani etc. (P. P. Panitescu, 1930, pag. 108), remar- 
cindu-se totodată o extindere a populaţiei înspre vest, în inte- 
1iorul Bărăganului, aceasta datorită evenimentelor politice 
care au avut loc, si anume încheierea păcii de la Passarowitz, 
1718, şi de la Adrianopol, 1829, ca şi celor economice, în 
urma cărora are loc o intensificare a transporturilor pe Dunăre, 
ca şi o pătrundere masivă a arăturilor în stepa mănoasă a 
Bărăganului, cultivîndu-se mai ales cereale. Indiciile date de 
unele hărți privind existenţa odăilor, cîșlelor, tírlelor, ca şi a 
unor toponime ,,Ungureni” din regiunea Bărăganului în general, 
apoi informaţiile documentare despre numărul oilor care treceau 
Dunărea în Dobrogea pe la Brăila — Măcin şi pe la Vadu Oii 
(G. Vâlsan, 1928, pag. 42) reprezintă dovezi grăitoare ale 
aportului imigrărilor şi transhumantei transilvănene la sporirea 
numărului locuitorilor gi la dezvoltarea așezărilor omenești din 
această regiune. Spre aceeaşi zonă de stepă a Bărăganului au 
fost atrase în acelaşi timp şi alte grupe mari de populaţie din 
Subcarpaţii Prahovei şi ai Buzăului, urmare a desțelenirilor 
masive ce au avut loc în această zonă stepică. O parte dintre 
locuitorii veniți din ariile mai dens populate ale Subcarpaților 
au format majoritatea satelor noi din cuprinsul Bălții Brăilei, 
atît de pe Dunărea Veche, ca. Frecátei, Stoienești, Strimba etc., 
cît şi de pe braţul Vilciului, ca Măraşu, Tácáu, Băndoiu -5.a. 
Se observă de asemenea o dezvoltare extensivă a agriculturii 
în zona de stepă, arăturile gi culturile de cereale luînd locul 
págunilor gi fîneţelor de altădată, populaţia așezărilor acestui 
teritoriu diversificîndu-și şi mai mult preocupările şi ocupațiile 73 

productive. Totodată, intensificarea continuă a activității econo- 
mice a acestui teritoriu, in special a oraşului și portului Brăila, 
situaţie favorabilă creată mai ales după eliberarea de sub turci 
a acestuia (1829), şi liberalizarea comerțului pe Dunăre au 
condiționat întărirea procesului de populare a acestui teritoriu. 
La Brăila, pe lingă afluxul populaţiei rurale românești, vin 
şi se stabilesc numeroşi străini, mai ales greci (negustori), 
bulgari, turci (rămaşi după retragere), albanezi, armeni, ita- 
lieni etc., proces comun orașelor porturi. Cu timpul însă, o 
bună parte a acestora a fost asimilată, topindu-se în marea 
masă a populaţiei autohtone. 

În perioada capitalistă de dezvoltare, acest proces de po- 
pulare se intensifică necontenit, nucleul principal de concen- 
trare a populaţiei fiind tot oraşul Brăila, unde, pe lîngă acti- 
vitatea portuară, apar si se dezvoltă o serie de unităţi indus- 
triale cu specific diferit. 

Formarea gi creșterea necontenitá a clasei muncitoare, a 
proletariatului, exploatarea sa nemiloasă de către clasele domi- 
nante au dus la apariția mișcării muncitoreşti revoluționare, 
legată mai ales de activitatea portului Brăila. Astfel, în anul 
1868 a avut loc greva muncitorilor de la silozurile de cereale 
din port, aceasta fiind una din primele manifestări de luptă 
ale clasei muncitoare din România. Valul mișcărilor se intensi- 
fică mai ales în ultimul deceniu al secolului al XIX-lea gi 
culminează cu greva generală a muncitorilor din Brăila din 
iunie 1910, la care au participat peste 10 000 de muncitori 
din oraș. Muncitorii brăileni au participat de asemenea activ 
la greva generală din 1920, precum şi la numeroasele acțiuni 
organizate în perioada dictaturii fasciste împotriva războiului 
şi pentru obţinerea unor revendicări economice gi politice. 

În perioada de după război şi mai ales în anii construcției 
socialiste a început o fază cu totul nouă în procesul de îndesire 
a populaţiei județului Brăila, de reconstruire şi modernizarea 
oraşelor gi satelor sale, de ridicare continuă a nivelului de trai 
al tuturor oamenilor muncii, urmare firească a procesului inno- 
itor general al întregii noastre ţări. 

Însemnatele transformări economice care au avut loc în- 
cepind din a doua jumătate a secolului al XIX.-lea gi prima 
parte a secolului al XX-lea, legate de valorificarea intensivă 
a terenurilor agricole din zona Bărăganului, a bogățiilor Bălții 
Brăilei, dar mai ales de dezvoltarea portuară gi industrială a 
oraşului Brăila, au condiționat o creştere necontenită a numă- 
rului locuitorilor judeţului. Astfel, recensămîntul populaţiei 
din 29 decembrie 1930 indică un număr de circa 237 550 
de locuitori, ceea ce depăşeşte de citeva ori cifrele orientative 
ale anului 1835, cînd orașul Bráila, de exemplu, număra doar 
aproximativ 7 000 de locuitori. 

Recensămintele ulterioare ne indică o creştere continuă 
a numărului locuitorilor judeţului, ritmurile fiind însă mult 
diferite de la o perioadă la alta. La 25 ianuarie 1948, judeţul 
Brăila număra, 271 250 de locuitori, într-o perioadă de 18 ani 
inregistrindu-se o creştere de 33 700 de locuitori, adică de numai 
1 870 de locuitori anual. Trebuie să avem însă în vedere faptul 
că acest interval de timp cuprinde şi perioada celui de al doilea 
război mondial, cînd pierderile au fost mari, perturbindu-se 
evoluţia normală a populaţiei. De” remarcat, de asemenea, 
preponderența continuă a populaţiei masculine față de cea 
feminină, trăsătură specifică pentru puţine dintre judeţele țării. 

n anii construcției socialiste, datorită dezvoltării con- 
tinue a economiei judeţului, a tuturor ramurilor sale, a culturii, 
a îmbunătăţirii condițiilor materiale ale oamenilor muncii etc., 
indicii demografici ai judeţului Brăila, ca şi ai întregii ţări, 
s-au îmbunătăţit mult ; a crescut sporul natural, dar mai ales 
cel migratoriu al populaţiei, sporind astfel numărul total al 
locuitorilor săi. 

Ca urmare, la recensămîntul populaţiei din februarie 1956, 
acest judeţ număra aproape 297 300 de locuitori, inregistrindu-se 
în decurs de 8 ani o creştere cu peste 26 000 de locuitori, ceea 
ce reprezintă o mărire anuală de peste 3 250 de locuitori. . 

În perioada următoare, populaţia a crescut gi mai mult, 
recensămîntul din 1966 inregistrind aproape 340 000 de locuitori, 
cu circa 42 700 mai mult decît la recensămîntul anterior, creş- 75 

Mii locuitori 





Fig. 14. — Evolutia populatiei. 


terea anualá ín cei 10 ani dintre recensáminte fiind de aproape 
4 300 de locuitori. La 1 iulie 1971 în judeţul Brăila se numărau 
aproape 365 000 de locuitori. Aceasta insemneazá o creştere, in 
cei 4 ani de la ultimul recensámint, cu aproape 6 500 de locui- 
tori anual (fig. 14). 

În prezent, populaţia judeţului reprezintă 1,8% din 
totalul pe ţară, inregistrindu-se o creștere generală cu peste 
90 200 de locuitori sau cu aproape 131% în comparaţie cu 
nivelul anului 1948. Această creştere a fost determinată mai 
ales de dezvoltarea industrială a municipiului Brăila, care a 
necesitat numeroase brațe de muncă. Se menţine în continuare 
o oarecare predominantá a populaţiei masculine față de cea 
feminină, urmare a cerințelor ramurilor şi subramurilor indus- 
triei grele ce s-au dezvoltat în cadrul acestui județ. 

Densitatea populaţiei. Potrivit datelor statistice la nivelul 
anului 1971, densitatea medie a populaţiei județului Brăila 
este de 77,2 loc. /km?, ceea ce este sub media pe ţară (85,3 
loc./km2). Aceasta se datorește extinderii considerabile a supra- 
fetelor sale agricole şi a lipsei unui mai mare număr de orașe, 
nuclee de polarizare a populaţiei. Astfel, municipiul Brăila 
(fără comuna suburbană Chiscani) avea la aceeaşi dată o 
densitate medie de 3 673 loc./km?, iar aceea a oraşului Făurei 
se ridica la aproape 200 loc./km?, urmare a caracterului său 
predominant agricol. 

Densitatea populaţiei rurale este relativ mică, doar jumătate 
din totalul comunelor judeţului avînd o densitate medie ce 
depăşeşte 50 loc./km?. Acestea sînt concentrate în parte vestică 
(Jirlău 85,8, Racoviţa 68, Grădiștea 66,6, Şuţeşti 63,7, Galbenu 
60 etc.), în cea sud-vestică (Ciocile 65,3, Victoria 67,4, Roșiori 
62,0, Bărăganul 58,4), precum şi în partea centrală (Viziru 
74,7, Unirea 60,0, Movila Miresii 61,0 etc.). 

Cele mai scăzute densități le întîlnim în lunca, şi în special 
în Balta Brăilei, unde acestea rareori depăşesc 30 loc/km? 
(Frecátei 12,3, Gropeni 15,8, Stáncuta 20,2, Chiscani 22,5, 
Măraşu 26,6, Vádeni 35 etc.). 

În general însă, sînt puţine comunele care depăşesc densi- 
tatea medie a judeţului, datorită întinselor lor suprafeţe agri- 
cole, utilizate în special pentru cultivarea plantelor (fig. 15). 

În ceea ce priveşte sporul natural al populaţiei, remarcăm 
faptul că acesta era în 1970 egal cu indicele mediu pe ţară, 
adică de 11,6%, fiind mai mic însă decît în toate judeţele 
înconjurătoare. El a sporit în comparaţie cu situația antebelică, 
dovadă a ridicării nivelului material şi cultural al populaţiei, 
a creşterii natalității şi reducerii mortalității generale şi 
infantile. În anul 1970 natalitatea era de 20,1 9/09, fiind aproape 
egală cu indicele pe ţară (21,1 9/0), iar mortalitatea de 8,5, 00 
adică sub media pe ţară (9,5%/%9). 


Struetura populaţiei. Modificările intervenite în anii con- 
structiei socialiste în acest domeniu reflectă schimbările social- 
economice şi politice care au avut loc în această perioadă de 
timp. Astfel, în anul 1970, populația urbană reprezenta 45,5%, 

Fig. 16. — Structura 
pe medii a populației. 





Eg Urband Rurals 


față de numai aproximativ 40% în anul 1965, restul consti- 
tuindu-l populaţia rurală, ocupată, în special, în agricultură. 
Aproape 4/5 din populaţia urbană a județului este concentrată 
în municipiul Brăila, restul aflindu-se în vestul județului, în 
noul oras Făurei, vechi centru feroviar şi industrial în devenire. 
Indicele populaţiei urbane al acestei unități administrativ- 
teritoriale este superior cu peste 5% mediei pe ţară, județul 
Brăila situîndu-se pe locul al 8-lea printre unităţile similare 
ale țării (fig. 16). 

- - În privinţa componenţei nationale, populaţia judeţului 
Brăila este foarte omogenă, marea majoritate a locuitorilor 


“săi fiind români. Astfel, potrivit datelor ultimului recensámint 


al populaţiei, 98,8% erau români, iar restul alte naţionalităţi : 
greci, lipoveni, bulgari, turci etc. 

Majoritatea populaţiei județului Brăila, după cum reiese 
din analiza datelor statistice, este cuprinsă între 15 şi 60 de ani, 
aceasta reprezentînd aproximativ două treimi din total. : 

Profundele transforinări social-economice care au avut loc 
în anii construcției socialiste în județul Brăila, ca şi în întreaga 
țară, au dus la creșterea numărului salariaţilor şi mai ales al 
muncitorilor. În decurs de numai cinci ani, numărul salariaţilor 
a crescut de la 84 600 in 1965, la. 95 000 în 1970, iar cel al munci- 
torilor de la 64 900 în 1965 la 75 600 în 1970, cuprinşi în dife- 

Fig. 17. — Structura salariaţilor pe ramuri ale economiei. 


ritele ramuri economice. Astfel, 36% din totalul salariaţilor 
sînt ocupați în industrie, 14,3% în construcţii, 19,5% în agri- 
cultură, 6,3% în transporturi şi telecomunicaţii, 7,2% în cir- 
culatia mărfurilor, 5,3% în învățămînt, cultură şi artă, 3,4% 
în ocrotirea sănătăţii etc. (fig. 17). 

Ca repartiție teritorială a salariaților industriali remarcăm 
concentrarea acestora mai ales în municipiul Brăila, unde se 
află aproape o treime din total, fiind ocupați în diferitele unități 
din domeniul industriei metalurgiei feroase, construcțiilor de 
mașini, chimică, celuloză şi hîrtie, alimentară etc., ramuri cu 
largi perspective de dezvoltare şi în viitor, ceea ce va necesita 
noi forte de muncă, mai ales cu înaltă calificare, avînd în vedere 
dezvoltarea continuă a economiei. S-a schimbat astfel şi struc- 
tura populaţiei ocupate, observindu-se o deplasare a forței de 


muncă din agricultură spre industrie și celelalte ramwi 
neagricole. 79 

Fig. 18. — Vedere a noilor construcții moderne de pe str. Galaţi (foto C.P.C.S.). 


Aspecte social-culturale. În anii construcţiei socialiste au 
avut loc însemnate schimbări şi în ridicarea nivelului social- 
cultural al populaţiei judeţului Brăila, reflectate atît în con- 
struirea de noi locuinţe moderne şi în schimbarea aspectului 
edilitar al satelor si oraşelor sale, cit şi prin creşterea volumului 
de mărfuri desfăcute către populaţie, a dezvoltării reţelei de 
învățămînt şi cultură, optimizarea asistenţei sociale etc. Astfel, 
în perioada 1965—1970 au fost alocate pentru învățămînt, 
cultmă şi artă, ştiinţă şi ocrotirea sănătății fonduri ce totali- 
zează aproape 120,7 milioane lei, fără a socoti contribuţiile 
personale ale populaţiei la extinderea şi modernizarea continuă: 
a reţelei social-culturale din cadrul judeţului. 

Numai în anul 1970 au fost date în folosință în judeţul 
Brăila 3 365 de locuinţe care însumau 107 000 m? suprafață 
locuibilă (fig. 18 şi 19). A crescut de asemenea ponderea locu- 
intelor construite din fonduri proprii ale populaţiei, moder- 

Fig. 19. — Brăila — noi construcţii de locuinţe în cartierul Hipodrom 
(foto C.P.C.S.). 


nizarea construcţiilor pátrunzind tot mai mult şi în mediul 
rural. 


S-a extins foarte mult procesul de electrificare a asezárilor 
rurale, care cuprindea în anul 1970 un număr de 127 de sate, 
față de cele 83 existente în 1965, din totalul de 142. Dintre 
acestea, în perioada ultimului cincinal (1966—1970) au fost 
electrificate 44 de sate, dintre care două în anul 1970. 


Datorită politicii partidului şi statului nostru de cultura- 
lizare a maselor, o largă dezvoltare au luat învățămîntul gi 
cultura. Ca urmare, în prezent unul din 4—5 locuitori ai jude- 
tului învaţă în şcoli de cultură generală, profesionale, spe- 
ciale şi licee. În judeţul Brăila în 1970 erau 191 de școli generale, 
10 licee de cultură generală, 10 şcoli profesionale, 4 licee de 
specialitate şi 7 şcoli de învățămînt tehnic de specializare post- 
liceală şi de maiștri, care cuprindeau, toate laolaltă, circa 70 000 81 

Fig. 20. — Brăila — vedere generală a clubului ,,Progresul” (foto C.P.C.S). 


de elevi. În acelaşi an, numărul cadrelor didactice pe judeţ 
ajunsese la 2 856, majoritatea (2 312) activind în şcoli de cultură 
generală. Numai în perioada 1966—1970 au luat ființă 4 licee 
de specialitate cu 2 200 de elevi şi s-au construit 3 şcoli de 
cultură generală. l 

În anul şcolar 1970—1971. erau de asemenea în județul 
Brăila 150 de grădiniţe cu un număr de 6 755 de copii si 265 
de educatoare, unități localizate în oraşele şi în principalele 
comune ale judeţului. 

O mare amploare a luat-o şi activitatea culturală în 
toate localităţile judeţului, aici existînd în 1970 două case de 
cultură (in municipiul Brăila, oraşul Făurei) și 77 cămine 
culturale ; numărul bibliotecilor publice a crescut la 128, cu 
un fond de 698 000 de volume, iar al cinematografelor la 96, 
filmele prezentate fiind vizionate în acelaşi an de peste 
3 534 000 de spectatori (fig. 20). Rolul cel mai important de 
culturalizare a maselor îl joacă municipiul Brăila; cu Teatrul 
de Stat, Teatrul de păpuşi şi marionete, care dau spectacole 

82 şi în numeroase comune ale județului, cu numeroasele sale 

cinematografe, casa de cultură, două muzee, unul de artă iar 
al doilea de istorie şi entografie. S-a dezvoltat an de an rețeaua 
de radio şi radioficare, care totaliza în 1970 un număr de 51 225 
de abonamente, din care circa 41 750 erau la radio. De asemenea, 
abonamentele la televiziune se ridicau în acelaşi an la cifra de 
34 132. 

Însemnate succese s-au obţinut în anii construcţiei socia- 
liste şi în domeniul ocrotirii sănătăţii publice, grija faţă de om 
fiind o permanentă preocupare a statului nostru. Astfel, în 
anul 1970 în județul Brăila se numărau 2 368 de paturi de asis- 
tentá medicală (față de numai 2 146 în 1965), revenind 6,6 
paturi la mia de locuitori. În judeţ sînt 12 spitale, un sanatoriu 
T.B.C. în comuna Bărăganul, 32 de case de nașteri cu 180 de 
paturi, dispensare, policlinici, staționare de circumscripție pen- 
tru copii, cabinete stomatologice în mediul rural etc. Numărul 
cadrelor medico-sanitare era în 1970 de 3 222 de salariaţi, cu 
431 mai multi decît în 1965. De subliniat că numărul medicilor a 
crescut la 418 în 1970, față de 316, cît era cu cinci ani în 
urmă, din care 94 se aflau la sate. La un medic reveneau astfel 
865 de locuitori. = 

Importantele realizări din domeniul ocrotirii sănătăţii au 
dus la scăderea considerabilă a morbiditátii generale a populaţiei 
şi la ridicarea longevitátii acesteia. 

Aprovizionarea populaţiei judeţului cu diferite produse este 
facilitată de existenţa unei însemnate reţele de desfacere, care 
totaliza în 1970 aproape 1 100 de unităţi, față de numai 960 
în anul 1965. Vinzárile de mărfuri cu amănuntul prin comerțul 
socialist au crescut în aceeaşi perioadă de timp cu aproape 
135%, în mod egal atît pentru mărfurile alimentare, cît gi 
pentru cele nealimentare (131%). ` 


Aşezările 


La începutul anului 1971, populaţia judeţului Brăila era 
grupată în două orașe, dintre care un "municipiu, 41 de comune, 
din -care 2 suburbane, «gi 142 de sate, remarcindu-se o relativă 83 

concentrare a acesteia în așezări mari, diferenţiate, ca mărime, 
astfel : 
— pînă la 3 000 de locuitori — 4 comune 


— între 3 000 şi 4 000 de locuitori — 8 comune 
— între 4 000 şi 5 000 de locuitori — 17 comune 


— între 5 000 şi 6 000 de locuitori — 9 comune 
— între 6 000 şi 8 000 de locuitori — 2 comune 
— peste 8 000 locuitori — 1 comună 


Se observă deci o predominare a comunelor de mărime 
medie și un număr redus al comunelor mici. Numărul mic de 
comune şi sate comparativ cu celelalte județe ale patriei, la o 
populaţie destul de numeroasă, demonstrează un grad mai 
ridicat de concentrare a populaţiei, terenurile agricole deosebit 
de fertile fiind utilizate mai intens. 

Majoritatea satelor le întîlnim în lungul văilor Buzăului, 
Călmățuiului, Dunării, apoi în lungul arterelor de circulaţie 
ce brăzdează judeţul pe direcţiile Brăila — Rîmnicu Sărat, 
Brăila — Buzău, Brăila — Slobozia ete. În Balta Brăilei, locali- 
zarea satelor a fost cel mai mult influențată de relief şi de apă, 
pentru a se feri de inundaţii acestea instalîndu-se pe grindurile de 
braţ, ca de exemplu: Frecátei, Máragu, Băndoiu, Tácáu etc. 
Acestea din urmă sînt în majoritate sate mici (sub 600 de 
locuitori) şi au o formă alungită, determinată de configuraţia 
grindurilor. 

În regiunile interioare însă, în Cimpia Brăilei şi în cea a 
Călmățuiului, întîlnim aşezări mai mari, dezvoltate după un plan 
geometrie bine stabilit, cu case durabile, aspectuoase, acoperite 
cu ţiglă sau tablă, ca de exemplu Viziru, Tibánesti, Tufeşti 
etc. Unele dintre ele, ca urmare a acţiunii de sistematizare și de 


"dezvoltare a unor unităţi industriale bazate pe utilizarea materii- 


lor prime de proveniență locală, capătă tot mai mult aspectul şi 
structura oraşelor, avînd loc, aşadar, procesul de urbanizare a 
satelor, exemplul cel mai evident oferindu-1 comuna Însurăţei. 

Situată în partea central-sudică a judeţului, la contactul 
dintre Cîmpia Călmățuiului şi lunca rîului cu același nume, 
comuna Însuăţei este compusă din 4 sate — Însurăţei, care 
este și reşedinţă, Lacu Rezii, Măru Roşu şi Valea Călmățuiului 

şi numără aproximativ 8 000 de locuitori. Comuna are două 
puternice cooperative agricole de producţie, cu numeroase 
şi diferite secţii anexă. Astfel, prin valorificarea unor întinse 
terenuri nisipoase, în trecut neproductive, prin plantaţii de 
pomi fructiferi gi viță de vie a devenit necesar şi s-a construit 
un centru modern de vinificatie gi o distilerie de spirt, care 
prelucrează reziduurile centrului de vinificatie. Există de ase- 
menea un joagăr pentru cherestea şi ateliere de timplárie, care 
aduc însemnate venituri suplimentare comunei. Se prevede 
totodată construirea unui centru de achiziţionare şi îngrășare a 
vitelor, a unei mori sistematice, a unei baze de transporturi 
auto, a sediului stațiunii de maşini agricole etc., concentrate 
pe o adevărată platformă industrială. 

O lucrare foarte importantă o constituie alimentarea cu 
apă potabilă a comunei, care se termină în anul 1973. În 
comună există aproximativ 500 de meseriaşi, ceea ce ușurează 
acţiunea de realizare a unităţilor amintite. Ca urmare, s-a 
schimbat structura socială a populaţiei comunei, s-a schimbat 
şi psihologia sa, creîndu-se astfel premisele unui proces de 
urbanizare. l 

O tendință similară şi mai pronunțată se observă la co- 
munele Viziru, cu peste 8 000 de locuitori, şi Ianca, cu peste 
10 000 de locuitori. 

În general însă, aspectul satelor judeţului Brăila s-a schim- 
bat foarte mult, comparativ cu situația dinainte de război, 
urmare a numeroaselor construcții noi realizate în cadrul 
acestora. 

Ca funcții economice, aşezările rurale ale județului Brăila 
au un caracter predominant cerealier, iar cele din lunca Sire- 
tului gi din zona preorășănească a Brăilei se remarcă gi ca 
centre legumicole (Vădeni, Baldovinești, Latinu, Lacu Sărat, 
Chiscani etc.). 


Așezările urbane. Sint reprezentate prin municipiul Brăila 
şi oraşul Făurei, care însumează o populaţie de peste 157 800 
de locuitor, iar împreună cu aceea a comunelor lor suburbane, 
respectiv Chiscani şi Surdila-Greci, 167 340 de locuitori, adică 
aproape 46% din populaţia totală a județului. - 85 

Municipiul Brăila, cel mai vechi gi mai mare centru urban 
al judeţului, este aşezat în partea sa nord-estică, pe malul stîng 
al Dunării, aşezare ce nu reprezintă rezultatul unei întîmplări, 
ci este legată de poziția şi de configurația favorabilă a relie- 
tului. Într-adevăr, numai aici Cimpia Bărăganului înaintează 
întocmai ca un pinten pînă la malul fluviului, dominîndu-l. 
Astfel, dacă zona portului acestui oras se află la numai aproxi- 
mativ 7,5 m deasupra nivelului mării, orașul propriu-zis este 
la 25 m, fiind ferit de orice viituri mari ale fluviului gi deci 
numai acest promontoriu relativ înalt putea servi înaintaşilor 
drept loc de aşezare ferită de inundaţii. 

În acest loc a luat ființă, așadar, aşezarea care avea să 
devină „poarta spre lume” a unei ţări întregi (C. C. Giu- 
rescu, 1968, pag. 16) şi important centru comercial. Ca 
urmare a intensificării activităţii economice, se măreşte numărul 
locuitorilor săi, iar vechiul sat se transformă în tîrg, în aşezare 
cu caracter urban, transformare la care a contribuit în mare 
măsură portul. Potrivit părerii lui C. C. Giurescu, această 
transformare a avut loc mult „înainte de întemeierea Tárii 
Românești, adică înainte de anul 1300”; deci „Brăila este,. ca 
tîrg şi port, mai veche "decît statul Țării Româneşti” (C. C. 
Giurescu 1968, pag. 36, 38). După aceasta, Brăila ia un 
mare avint economic şi cunoaşte o puternică înflorire. Dos 

Cu toate că în mod indirect numele de Brăila apare: doai 
mentar ceva mai înainte, totuşi prima menţiune directă. si 
precisă apare într-un document datat la 20 ianuarie 1368, acest 
oraş, sărbătorindu-și deci nu demult 600 de ani de existeritá 
documentară. Este vorba despre actul referitor la privilegiul 
acordat negustorilor braşoveni de către Vlaicu Vodă, domnul 
"Țării Românești, prin care se precizează că aceştia puteau să-şi 
desfacă mărfurile pe drumul Braşovului pînă la Brăila. : 

Brăila era, aşadar, capătul drumului comercial din Tran- 
silvania şi al drumului dinspre Moldova. Înainte de a fi cunos- 
cut ca schelă de cereale, Brăila se evidenția ca centru pescăresc, 
transformíndu-se rapid în unul comercial cu profil variat,. în 
care se făcea „un comerţ mai mare, decât în toate oraşele ţării”, 
realizindu-se mari venituri, după cum remarca cronicarul grec 
Laonic Chaleocondil, în secolul al XV-lea, i EREN 

Importanța economică şi aşezarea favorabilă a orașului 
au reprezentat motive care au dus la ocuparea de către turci 
a Brăilei, mai întîi la 1418, iar apoi la 1540, de astădată pentru 
o perioadă de aproape trei secole, an cînd începe, potrivit unui 
document din 30 octombrie 1540, şi construirea unei cetăţi de 
zid (arcem muro), rezultînd că înainte n-a existat o asemenea 
cetate (N. Iorga, Studii si documente, vol. XXIII, pag. 46). 

Documentele vremii menţionează că cetatea, Brăilei, cu 
cele cinci incinte ale sale, din care trei prevăzute cu bastioane, 
avea un aspect falnic, impunător, era bine apărată gi aprovi- 
zionată şi greu de cucerit. 

Odată cu ocuparea oraşului de către turci, activitatea sa 
economică nu descrește, portul Brăila devenind atît centrul 
de aprovizionare al întregului sistem militar otoman de la 
Dunărea de jos, cît mai ales al Constantinopolului, al capitalei 
imperiului, veniturile vamale revenind de asemenea sultanului 
şi dregătorilor săi. Ei n-au schimbat numele orașului, adău- 
gîndu-i doar prefixul ,,i”, sub denumirea de Ibrail apárind în 
numeroase documente din acea perioadă. 

După construirea cetăţii Brăilei a fost înființată, la 1542, 
şi „„raiaua”” acesteia, care cuprinde un însemnat teritoriu în- 
conjurător, administrat de autorităţile militare turceşti, cu mai 
multe sate care aprovizionau cetatea gi ai căror locuitori erau 
obligaţi totodată să presteze şi o serie de munci pentru raia. 

De remarcat că raiaua Brăilei era cea mai întinsă din cele 
trei înființate pe teritoriul Tárii Românești, fiind mai mare 
decît raiaua Giurgiului şi mult mai mare decît aceea a Turnului, 
cuprinzind 55 de sate și siligti. 

Activitatea economică a Brăilei a continuat; să se dezvolte 
în perioadele următoare, cetatea şi orașul fiind însă supuse unor 
grele încercări gi distrugeri, în 1574 de către Ion Vodă Viteazul, 
în 1595 şi 1596 de către Mihai Viteazul, care-l bătuse pe Sinan 
Paga şi care a ţinut Brăila sub stăpînirea sa pînă la finele dom- 
niei (1601). După moartea lui Mihai, turcii au revenit in Brá- 
ila, oraşul continuind în secolul al XVII-lea să joace rolul 
ce-l avusese anterior ; este prădat şi ars din nou la 1659 de către 
Mihnea al III-lea cu oștile sale, refácindu-se însă repede gi după 
acest val, Brăila ráminind mai departe sub ocupaţia turcească. 87 

Foarte mult a avut de suferit orașul și populaţia Brăilei în 
timpul războaielor ruso-turce, cînd cetatea şi regiunile încon- 
jurătoare au fost teatrul unor lupte. La 1829 însă, prin tratatul 
de la Adrianopol, raiaua turcească a fost în sfîrşit desființată 
şi cetatea dărîmată, dispărînd astfel acea fortăreață care timp 
de aproape 300 de ani tinuse sub amenințarea ei atît Tara 
Românească, cit şi Moldova. După 1829, factorul care a contri- 
buit în cel mai înalt grad la dezvoltarea Brăilei a fost libertatea 
comerţului pe Dunăre şi mare, ceea ce se prevedea de fapt 
în unul din articolele tratatului de la Adrianopol. Această liber- 
tate a făcut ca mărfurile Brăilei, mai ales grinele, produsele 
animaliere, sarea, peştele etc. să poată fi vîndute oricui şi cit 
mai avantajos. O dovadă concludentá a dezvoltării sale eco- 
nomice, ca şi a întregii ţări dealtfel, o constituie creşterea nu- 
mărului vaselor intrate în portul Brăila, si anume de la 111 
în 1831 (Hurmuzaki, 1913, pag. 271) la 449 în 1837, 
deci de peste patru ori, apoi la 845 în 1843 şi la 1 383 în 1847. 

Totodată, pe baza unui plan de sistematizare întocmit 
între 1831 şi 1835, străzile Brăilei devin radiale şi concentrice 
la malul Dunării, modul de organizare a oraşului fiind celpre- 
văzut de către Regulamentul Organic. Studiile pentru constru- 
irea cheiurilor portului au început în anul 1836, iar posibili- 
tátile de extindere a orașului, apărute după pacea de la Adri- 
anopol, au făcut ca acesta să se întindă la 1839 pînă dincolo 
de fostul sant al cetăţii. 

Orașul Brăila, care avea numeroşi negustori şi meseriaşi, 
a intimpinat şi îmbrățișat cu căldură cauza revoluţiei din 
1848, pentru că măsurile de ordin economie preconizate: de 
revoluționari, măsuri care urmăreau dezvoltarea industriei si 
a comerțului etc., erau factori pozitivi pentru acest oraş. 

Oraşul a fost din nou ocupat de trupele turco-ruse în peri- 
oada 1848—1851, avînd apoi iar de suferit în timpul războiului 
Crimeei, mai ales în primăvara anului 1854, cînd au avut: loc 
atacuri şi contraatacuri pe linia Dunării. 

Totuși, în acest răstimp activitatea economică a oraşului 
Brăila cunoaşte un ritm intens de dezvoltare, exportul de grîne 
fiind în creştere, urmare a extinderii continue a suprafețelor 
cultivate cu cereale atît în Bărăgan, cit şi în celelalte zone de 

cîmpie. Numărul vaselor ce intră în port crește de asemenea, 
ajungînd în 1859 la cifra de 1 489 (Istoria României, 1964, vol.IV, 
pag. 210). 

Concomitent cu dezvoltarea exportului, încep să apară 
şi unităţi industriale mici, apoi tot mai mari, legate de specificul 
cerealier al portului. Astfel, la 1850 este înființată o mică fabrică 
de paste făinoase, de către italianul Barabino, iar la 1863 a 
intrat în funcțiune o fabrică de macaroane (Istoria României, 
1964, vol. IV, pag. 191); în anul 1859 apar întreprinderile 
Gherbolini gi Borghetti, mult mai mari, care dispuneau în 
1866 de cinci mori de făină cu anexele corespunzătoare (insta- 
latii complete de cernut făina, o cuăţătorie, spălătorie şi uscă- 
torie de grîu, brutărie mecanică pentru biscuiţi etc.). La 1864 
ia ființă de asemenea șantierul pentru reparaţii navale ,,Brá- 
ila” (M. Trufaşu, Consideraţiuni asupra industriei Brăilei, 
în Analele Brăilei, nr. 1, 1929, pag. 38.). 

Începînd din anul 1855 „oraşul Brăila a fost lot printr-o 
linie telegrafică cu Bucureștiul, iar din 1859 se înfiinţează mai 
multe societăți de asigurare, cu un capital considerabil, ceea ce 
dovedeşte avintul luat; de comerţul acestui oras, mai ales în 
privința grinelor. La 1898, în Brăila se aflau şapte mori cu 
aburi, apoi o fabrică de ciment înființată la 1888, una de bere 
din 1872 şi una de spirt, o fabrică de cărămizi, cu o producţie 
de circa 12 milioane bucăţi pe an, ca şi numeroase unități 
mai mici: de săpun şi luminári, de teracotă, cherestea, frin- 
ghii, de tăbăcărie, de var, macaroane, dulciuri, porțelan etc. 
În anul 1904 ia ființă ,,Rizeria română” — unitate pentru 
decorticarea orezului, iar în 1907 întreprinderea metalurgică 
,¡Izbinda”. 

Totodatá, oragul continuá sá fie un important centru pes- 
căresc în vederea aprovizionării populaţiei cu peşte. 

Ca urmare a dezvoltării sale industriale, în preajma pri- 
mului război mondial Brăila avea un mare număr de muntitori, 
care încep să acționeze tot mai organizat în apărarea dreptu- 
rilor lor. Războiul însă provoacă însemnate pagube materiale 
şi o stagnare a dezvoltării sale economice. 

În perioada dintre cele două războaie mondiale se observă 
o scădere în exportul tradițional de cereale al Brăilei, înregis- 89 

trîndu-se însă o intensificare a activităţii industriale. Astfel, 
în 1931 se înființează „Întreprinderile metalurgice dunărene”, 
apoi ia ființă, în acelaşi an, Societatea franco-română de material 
de drum de fier, iar la finele anului 1932 apare ,,Industria 
sirmei”, ca o filială a unităţii centrale din Cimpia Turzii. În 
mai 1940 îşi începe activitatea șantierul naval ,,Románia” 
S.A.R., pentru construirea și repararea de vase plutitoare 
pentru rîuri, fluvii şi mare. Se mai remarcă fabrica de cuie 

„Haritopol”, ca şi numeroase șantiere și ateliere mecanice 
mai mici, apoi ateliere pentru ţesut covoare etc. 

comparaţie cu situaţia din trecut, se observă deci o 

dezvoltare industrială a orașului, care se va amplifica mereu 
în anii construcţiei socialiste, cînd Brăila se transformă într-unul 
din principalele centre industriale ale României, cunoscind o 
dezvoltare intensă gi multilaterală : industrială, comercială, cul- 
turală, urbană etc. Numeroasele sale şcoli de cultură generală 
şi licee, biblioteci, casa de cultură, Teatrul de Stat, cel de pă- 
puşi, cinematografe, spitale, policlinici, dispensare etc. toate: 
contribuie din plin la ridicarea nivelului cultural si social, la 
bunăstarea materială, spirituală şi de sănătate a populaţiei 
(fig. 21). 

Brăila a cunoscut în decursul timpurilor o puternică evo- 
lutie demogratică, rezultat; firesc al continuei şi puternicei sale 
dezvoltări economice. Astfel, de la circa 7 000 de locuitori în 
1835 şi 14 000 cît număra orașul în anul 1843, se ajunge la 
15 787 în anul unirii Principatelor Române, 1859, şi la 65 711 
în 1912 (Brăila. Mic îndreptar turistic, pag. 8). 

Din datele recensămîntului din anul 1930 reiese că aici 
erau 68 347 de locuitori, iar în anul 1937 peste 68700. În 
această ultimă perioadă (1912—1937), care cuprinde gi primul 
război mondial, creşterea numărului locuitorilor este foarte 
mică, de numai circa 3 000 de oameni în 25 de ani, urmarea 
unui spor natural foarte redus, ca și a lipsei unui aflux mai 
însemnat de noi elemente din mediul rural înconjurător, da- 
torită reducerii activității portului şi, ca urmare, a întregii 
vieţi economice a oraşului. 

În anii construcţiei socialiste, datorită înființării de noi 
unităţi industriale şi modernizării celor existente, datorită dez- 

Fig. 21. — Bráila schita zonelor functionale. 


https: //biblioteca-digitala.ro 


P. GÂŞTESCU, |. S. GRUESCU 


92 


voltării şi organizării activităţii sale economice, populaţia ora- 
şului Brăila creşte mereu, creștere datorată mai ales sporului 
migratoriu. Astfel, la recensămîntul din ianuarie 1948 se nu- 
mărau la Brăila 95 514 locuitori, la cel din 1956 erau deja 
102 500, iar la ultimul recensámint din anul 1966 orașul avea 
138 802 locuitori, pentru ca la 1 iulie 1970 acest municipiu să 
înregistreze 151 650 şi împreună cu comuna suburbană Chiscani 
158 213 locuitori. Municipiul Brăila a devenit un important 
şi principal centru de polarizare a populaţiei, datorită puternicei 
sale dezvoltări economice și mai ales industriale. 

S-a schimbat totodată aspectul său edilitar, fiind construite 
numeroase blocuri noi de locuinţe, întregi cartiere, cum sînt : 
Hipodrom, Marna, Obor, Viziru I şi II etc., cit şi case indivi- 
duale, mai ales în cartierele periferice. Au fost modernizate 
străzi, s-a amenajat faleza, coborirea spre chei fácindu-se pe o 
scară monumentală, s-a dezvoltat şi modernizat transportul 
în comun, prin crearea de numeroase linii noi de autobuze, 
s-a amenajat parcul , Monument” etc., ete. Municipiul Brăila, 
reşedinţa judeţului cu acelaşi nume, dispune astăzi de toate 
atributele unui oraş modern cu noi perspective de dezvoltare 
în viitor, El dispune de asemenea de numeroase atracţii turistice, 
valorificate pe scară tot mai largă, în special în ultimii ani. 

Păurei este al doilea oras al județului Brăila, situat în 
partea de vest a acestuia, transformat si declarat oraş odată 
cu realizarea îmbunătăţirii organizării administrativ-teritoriale 
a ţării în anul 1968. 

Oraşul Făurei dispune de o aşezare geografică favorabilă 
în plină zonă de cîmpie a Bă ăganului, cu culturi intensive de 
cereale și la intersecția unor însemnate căi de comunicaţie. 
El dispune de mari silozuri pentru cereale şi în special 
pentru grîu. 

Este, așadar, un important nod de căi ferate şi rutiere, 
de însemnătate națională, de unde pornesc linii ferate în cinci 
direcţii, iar şosele în patru, dispunînd totodată de unele mici 
unități de industrie locală : alimentară, de prelucrare a metalelor 
şi lemnului etc. La 1 iulie 1971 oraşul Făurei număra aproape 
6 500 de locuitori, din care aproape 3 000 se aflau în comuna 
suburbană Surdila-Greci. 

În oraşul Făurei aproximativ 70% din populaţia sa activă 
este ocupată în sfere de activitate neagricole, deşi este situat 
într-o zonă agricolă tradițională. 

În anii construcţiei socialiste, acestui oraş i se deschid 
noi perspective de dezvoltare, pe linia construirii de unități 
specifice valorificării produselor agricole, în care zora înconjură- 
toare este foarte bogată. 

Au început și se desfăşoară, de asemenea, însemnate con- 
structii edilitare, ca gi alte lucrări caracteristice şi necesare pro- 
cesului de echipare urbană a acestui nou oras al judeţului. 


ECONOMIA JUDEŢULUI 








Judeţul Brăila reprezintă o unitate administrativ-teritorială 
cu o economie complexă gi dinamică, jucind un rol mereu cres- 
cînd în construirea societăţii socialiste multilateral dezvoltate 
în Republica Socialistă România. 

În trecut, acest judeţ se remarca în special prin producţia, 
sa agricolă, cultivarea plantelor şi creşterea animalelor găsind 
aici condiţii naturale deosebit de favorabile. 

În domeniul industriei, ramurile alimentară si textilă de- 
țineau cea mai mare pondere, cele ale industriei grele fiind 
reprezentate doar prin unităţi relativ mici şi cu o dotare teh- 
nică necorespunzătoare. 

Acest judeţ se evidenția însă prin marea însemnătate a 
portului Brăila, situat la Dunărea fluvio-maritimă, pe aici 
intrînd sau ieşind mari cantităţi de diferite produse, încă din 
timpuri străvechi. 

În anul 1938 se remarca încă vechea specializare a acestui 
port, gi anume de export a cerealelor, apoi a lemnului brut gi 93 

prelucrat şi a produselor alimentare. La import predominau 
metalele necesare laminoarelor gi altor unități din oraș, apoi 
cărbunii şi, paradoxal, produsele făinoase şi semințele de cali- 
tate superioară. 

Datorită Bălții Brăilei, lacurilor sale, cît şi Dunării, județul 
Brăila se evidenția, de asemenea, ca furnizor de mari cantități 
de peste, apoi de animale şi produse animaliere. 

Profilul economie al judeţului s-a schimbat foarte mult 
în anii construcţiei socialiste, în contextul general al dezvoltării 
întregii noastre economii naționale, potenţialul său economie 
atingind adevărata sa valoare. Pe lîngă dezvoltarea multila- 
terală şi intensivă a agriculturii socialiste a judeţului şi a 
redării circuitului agricol a unor însemnate suprafețe, mai ales 
în Balta Brăilei, un puternic avint, în anii construcției socia- 
liste, a cunoscut industria, ramuri ca metalurgia feroasá, con- 
structiile de maşini, chimia, prelucrarea lemnului etc. devenind 
preponderente în cadrul judeţului Brăila. Gama produselor 
industriale a fost completată cu importante produse noi, iar 
nivelul tehnic al unităţilor industriale s-a ridicat foarte mult. 
Producţia globală industrială a judeţului a crescut de peste 
3,4 ori în perioada 1960—1970, iar pe ramuri de peste 1,5 ori 
la metalurgia feroasá, de aproape 3 ori la construcţiile de mașini, 
de aproape 3,5 ori (în comparaţie cu 1965) la industria chimică, 
de aproape 3 ori la exploatarea şi prelucrarea lemnului, de 28 


„de ori la industria celulozei şi hîrtiei, de 2,4 gi, respectiv, a- 


proape 1,9 ori la textile şi confecții, de peste 2 ,2 ori la industria 
alimentará etc. 


În cadrul economiei nationale a României, judeţul Brăila, 
se remarca în anul 1970 printr-o pondere în producţia globală 
industrială de 2,1 %, iar în cea agricolă de 4,0%, situîndu-se, 
respectiv, pe locurile 17 şi 6 printre judeţele patriei. Totodată, 
acest judeţ ocupă locul 4 printre unităţile similare ale ţării în 
producția de laminate finite pline şi de hirtie, apoi locul 7 în 
producţia de oţel şi ciment, locul 9 în producţia de carne, 10 
în cea de brinzeturi etc. 

În domeniul producţiei agricole, el se situează pe locul 
al treilea în producţia de porumb, floarea-soarelui, ricin, pe locul 
al patrulea în cea de porumb pentru însilozare, al cincilea în 

cea de tutun, al şaselea în cea de plante medicinale, pe locul 
şapte în producţia de gríu etc., ceea ce demonstrează impor- 
tanta sa deosebită în domeniul agriculturii pe ţară. 


Judeţul Brăila se remarcă de asemenea în ceea ce priveşte 
creșterea animalelor, ocupind locul cinci pe ţară ca număr de 
porcine şi locul șase după numărul ovinelor, în special cu liná 
fină şi semifiná. 

O mare amploare a luat de asemenea în anii construcției 
socialiste dezvoltarea transporturilor, prin modernizarea gi ex- 
tinderea portului Brăila, ca şi a rețelei feroviare şi rutiere, ceea 
ce facilitează mult legăturile sale economice şi de producţie. 


Industria 


Caracterizare generală. Industria reprezintă o ramură prin- 
cipală, mereu ascendentă a economiei judeţului Brăila, care a cu- 
noscut în anii construcției socialiste o amplă dezvoltare, atît prin 
reconstruirea, extinderea şi modernizarea unităţilor existente, cît 
mai ales prin construirea unor noi şi moderne unități şi combinate 
industriale, din diferite domenii de activitate : chimică, de pre- 
lucrare a lemnv'ui, a celulozei şi hírtiei, confecţiilor, alimentară 
etc. Ca urmare, acest judeţ avea în anul 1970 o pondere de 
2,1%, în producţia globală industrială a ţării, valcarea acesteia 
crescînd în perioada 1960—1970 de peste 3,4 ori. În anii ulti- 
mului plan cincinal, ritmul mediu anual de creştere a producției 
globale industriale a județului Brăila a fost de 12,5%, fiind mai 
mare decît media pe ţară (11,9%). i 

Dezvoltarea intensivă a industriei județului Brăila a fost 
condiționată gi de investițiile masive făcute fin diversele sale 
ramuri, dar mai ales în industria celulozei gi hî tiei, chimică, 
construcţiilor de mașini şi alimentară, investiţii ce au reprezentat; 
peste 46%, din totalul acestora pe judeţ în perioada 1965 — 1970. 
Astfel, au fost construite importante unităţi, cum sînt Combi- 
natul de fibre artificiale şi Combinatul de celuloză şi hîrtie 
de la Chiscani — Brăila, Complexul pentru industrializarea 95 

lemnului, Fabrica de confecţii, Întreprinderea “de colectare gi 
industrializare a laptelui etc. din Brăila, Fabrica de conserve 
de legume şi fiucte ,,Vădeni” etc., fiind totodată mult extinsă 
şi reprofilată uzina ,,Progresul”, extinse gi modernizate ,,Lami- 
norul”, Şantierul naval etc. Aceste principale unităţi furnizează 
aproximativ 2/3 din producţia globală industrială a judeţului. 

La începutul anului 1971, în județul Brăila se numărau 
în total 26 de întreprinderi industriale, din care 17 de subor- 
donare republicană, 3 de subordonare locală şi 6 cooperatiste, 
toate laolaltă avînd un număr mediu scriptic de 34 235 de sa- 
lariati, din care 29 804 erau muncitori. 


În comparaţie cu anul 1960 se înregistrează o creştere a 
numărului mediu scriptic al salariaţilor cu 15 510, iar al mun- 
citorilor cu 13 124, adică cu aproape 58% şi, respectiv, cu 56 %. 

În privinţa arpei întreprinderilor din industria repu- 
blicană, remarcăm că acestea sînt în general unități mari, şapte 
dintre ele depăşind 1 000 de muncitori fiecare. Acestea se gru- 
pează în felul următor: 


Între 200 şi 500 de muncitori . . . . 9 unităţi 
Sy 701 şi 1-000 na . . . . 1 unitate 
„ 1001 si 2000 îi .. . . 2 unităţi 
„2001 si 3000 i .. . . 2 unităţi 
„ 38001 şi 5000 pa .. . . 2 unităţi 
peste 5 000 n + . . +. 1 unitate 


Total: 17 unități 


Ca structmă a producției globale industriale după forma 
de proprietate şi subordonare a întreprinderilor la începutul 
anului 1971, industria socialistă deținea 99,9 %, din care 
cea republicană avea o pondere de 90,2%, cea locală 5,5%, 
iar cea cooperatistá 4,2 %, în timp ce atelierele mestesugarilor 
necooperativizati deţineau doar 0,1%. 

În anii construcţiei socialiste a avut loc o schimbare în- 
semnată a structurii industriei, dezvoltindu-se în special ramu- 
rile. industri=i grele (metalurgia feroasă, construcţii de mașini, 
chimică, de preluciare a lemnului etc.), comparativ cu orien- 

tarea principală din perioada antebelică spre industria alimen- 
tară şi uşoară, mai ales. 

În anul 1970, comparativ cu anul 1965, structura produc- 
tiei globale, industriale pe ramuri se prezintă în felul următor! : 


Tabelul nr. 4 























Ponderea în pro- Ponderea în produc- 
ductia globală a tia globală indus- 
Ramurile județului (%) trială a țării (%) 
1965 | 1970 | 1965 | 1970 
Total industrie 100,0 | 100,0 | 2,1 | 2,1 
Industria combustibilului 0,2 | 2,3 — 0,9 
Industria metalurgiei feroase 15,6 | 11,0 3,9 2,8 
Industria constructiilor de ma- | | 
sini si de prelucrare a meta- | 
lelor | 27,3 | 23,8 2,7 2,0 
Industria chimicá 6,7 i 12,9 2,1 2:7 
Industria materialelor de con- | 
structii 14 | 12 | 0,9 0,8 
Industria exploatării și prelu- 
crării lemnului 6,9 45 | 1,8 1,5 
Industria de celulozá si hirtie 7,4 11,8 12,5 18,2 
Industria textilá 0,7 0,6 0,2 0,2 
Industria confectiilor 6,2 4,5 | 3,0 2,2 
Industria pielăriei, blănăriei și | 
încălțămintei 0,8 0,4 0,7 0,4 
Industria alimentară 25,6 21,6 4 | 2,6 
Alte ramuri 1.2. i 5,4 — | = 


Din acest tabel reiese în mod clar că în cadrul județului 
Brăila se remarcă mai ales industria construcțiilor de maşini 
şi de prelucrare a metalelor, metalurgia feroasă, industria chi- 
mică, a celulozei și hîrtiei şi industria alimentară, care dețineau 


împreună în anul 1970 peste 81% din producția globală 
industrială. 


1 După Anuarul statistic al Republrcii Socialiste România, 1971, Bucureşti. 97 


https://biblioteca-digitala.ro 


P. GASTESCU, |. S. GRUESCU 


98 


Industria energiei electrice. Este o ramură ce s-a dezvoltat 
mult în anii construcției socialiste, puterea instalată a grupu- 
rilor electrogene din cadrul judeţului Brăila crescînd de la 
27,9 mii kW în anul 1960 la peste 112 000 kW la începutul 
anului 1971. Concomitent, a crescut, în aceeași perioadă, pro- 
ductia de energie electrică, de la 75,6 mil. kW h,la 609,2 mil.kWh, 
ceea ce-l situează pe locul al 12-lea printre judeţele ţării. Unităţile 
producătoare de energie electrică sînt concentrate în municipiul 
Brăila şi conectate la sistemul energetic national printr-o linie 
de 400kV. i 


Importanța şi puterea instalată a judeţului Brăila se vor 
mări în anii actualului cincinal, ca urmare a realizării uneia dintre 
cele mai mari termocentrale din țară, de peste 1 950 MW, şi a 
cărei construcție a început deja în zona oraşului Brăila. Ea va 
funcţiona pe bază de gaze naturale şi păcură şi va contribui la 
o mai bună asigurare cu curent electric a regiunii de sud-est a 
țării. Termocentrala va intra partial în funcțiune în anul 1973. 

Industria metalurgiei feroase. Este reprezentată prin între- 
prinderea ,,Laminorul” din Brăila, unitate ce a luat fiinţă în 
ianuarie 1959, prin comasarea a două unități existente încă în 
perioada antebelică, și anume Întreprinderile metalurgice dună- 
rene (I.M.D.) înfiinţate în 1920 şi întreprinderea „Industria 
sirmei” care a intrat în producţie în 1930, fiind o filială a uzinei 
similare de la Cimpia Turzii. De remarcat că ambele uzine au 
fost acaparate în 1933 de consorțiul Titan — Nădrag — Călan. 


În anii construcţiei socialiste aceste uzine au fost moder- 
nizate şi reutilate. Acest proces s-a intensificat şi mai mult 
după unificarea lor, iar din 1967 au început noi lucrări de ex- 
tindere a uzinei ,, Laminorul”, de specializare gi automatizare 
a producţiei. S-au construit noi hale de circa 9 000 m?, depozite 
pentru materii prime ca şi pentru produse finite, o staţie de 
compresoare şi de încărcare a acidului sulfuric, anexe social- 
edilitare ete. În cadrul noilor hale se laminează oțeluri aliate, 
pentru producerea de arcuri de vagoane şi de rulmenţi. Pro- 
ductia de bază a acestei ramuri industriale o constituie sirma 
trefilatá, fier-beton cu diferite profiluri, cuie, lanţuri comerciale, 
şuruburi gi piulite, nituri, plasă din sîrmă, oţeluri slab aliate, 
furci pentru agricultură etc. 

În anul 1970, această ramură industrială avea o pondere 
de 2,8%, în producţia globală respectivă pe ţară şi 11% faţă 
de total judeţ, furnizind 4,3% din producţia totală de laminate 
finite pline a ţării, precum gi o oarecare cantitate de oţel (circa 
34 000 tone) mai ales la uzina ,,Progresul”. 

n acelaşi an ea dispunea de un număr mediu scriptic de 
2 431 de salariaţi, sau 7% din totalul pe judet,din care 2 179 
erau muncitori. 

În comparaţie cu anul 1960, dinamica producţiei globale 
a acestei ramuri industriale a fost de 151%. 

Produsele finite obţinute în cadrul întreprinderilor de aici 
sînt utilizate atît în judeţ, cît şi în alte regiuni ale ţării, materia 
primă necesară fiind adusă mai ales de la Galaţi, apoi de la 
Hunedoara, Reşiţa, Oţelu Roşu etc. 

În perspectivă se prevede modernizarea şi mecanizarea, 
în continuare, a procesului tehnologic în vederea obţinerii 
unei producţii sporite. 


Industria -construeţiilor de mașini şi de prelucrare a meta- 
lelor. Aceasta este o ramură principală în cadrul judeţului 
Brăila, ea detinind aproape 24% din totalul producţiei sale 
globale industriale şi 2% din aceea a ramurii respective pe 
țară. Apărută încă în a doua jumătate a secolului al XIX.-lea 
şi reprezentată prin gantierul pentru reparaţii navale ,,Bráila”” 
(1864), iar din prima jumătate a secolului al XX-lea prin 
Atelierele de material de drum de fier (1931) și şantierul naval 
„România” S.A.R. înfiinţat în 1940, toate la Brăila, ca unităţi 
mai de seamă, ca şi prin Depourile de reparat şi întreţinut 
locomotive de la Brăila gi Făurei, şi alte mici ateliere de diverse 
reparaţii, această ramură a cunoscut în anii construcţiei socia- 
liste o foarte mare dezvoltare şi un intens proces de moderni- 
zare a producţiei. În anul 1970 această ramură dădea o pro- 
ducţie globală industrială de circa 3 ori mai mare decît 
în anul 1960, judeţul Brăila realizind în acelaşi an circa 2/3 
din producţia globală totală pe ţară a acestei ramuri: realizată 
în 1938. 

Industria construcţiilor de mașini deţinea aproape 1/3 
din totalul numărului mediu scriptic al salariaţilor şi ceva mai 99 


https://biblioteca-digitala.ro 


P. GÂŞTESCU, |. S. GRUESCU 


100 


mult de 1/3 din acela al muncitorilor, ceea ce evidenţiază şi 
mai mult rolul şi importanţa acestei ramuri industriale în eco- 
nomia judeţului. 

Această ramură industrială este reprezentată astăzi prin 
şantierul naval ,,Bráila”” şi uzina ,,Progresul” tot din Brăila, 
ca cele mai importante și mai mari, apoi prin unităţile de intre- 
tinere şi reparaţii de locomotive din Brăila şi Făurei, ca şi prin 
micile ateliere de reparaţii din cadrul industriei locale. 

Șantierul naval este situat în amunte de portul Brăila şi 
reprezintă o întreprindere modernă mult extinsă în comparaţie 
cu situaţia din trecut, construindu-se noi bazine și cale, iar 
instalaţiile avînd posibilitatea de a ridica capacităţi de piná 
la 20 000 tone. Ca urmarea extinderii, modernizării şi dotării 
sale tehnice, au putut fi asimilate în producţie noi tipuri de 
nave cu tonaj sporit, fabricîndu-se anual aproape 50 de vase, 
faţă de numai 18 cite se produceau în anul 1965. Astfel, aici 
se produc remorchere impingátoare de 1 500 C.P., remorchere 
de 1200 C.P., salupe remorchere de 150 C.P., apoi slepuri ím- 
pinse cu o capacitate de 1 500 gi 2 000 tone, slepuri fluviale 
tractate de 1 700 şi 400 tone, ca si drági refulante, ceamuri de 
240 tone pentru transportul stufului ete. De remarcat faptul cá 
ced mai mare parte a producţiei realizate este destinată ex- 
portului, acesta reprezentind aproape 2/3 din valoarea productiei 
globale a unitátii. Se exportá mai ales slepuri fluviale de cite 
400 si 1 700 tone, salupe remorchere de 150 C.P. ş.a. Şantierul 


“naval Brăila contribuie, de asemenea, la dotarea continuă si 


la întreţinerea flotei fluviale româneşti. El numără în prezent 
aproximativ 2 000 de salariaţi, forța de muncă fiind recrutată 
din oraş şi satele înconjurătoare. 

Cea mai bine reprezentată dintre celelalte subramuri ale 
industriei construcţiilor de maşini este cea care produce utilaje 
pentru diferite ramuri industriale, utilaje pentru construcții şi 
construcţia de drumuri, subansambluri diverse gi material ru- 
lant. Ea este reprezentată prin uzina ,,Progresul”” din muni- 
cipiul Brăila, cea mai mare şi mai puternică unitate din cadrul 
judeţului (fig. 22). Uzina este situată în partea de nord a ora- 
şului, în cartierul Bráilita, ocupind o suprafață de peste 14 ha. 

Fig, 22. — Brăila — vedere” generală a uzinei ,,Progresul” (foto C.P.C.S.). 


Vechile Ateliere de material de drum de fier înființate 
în anul 1931 gi care executau în trecut reparaţii de vagoane 
şi montarea de roți pentru locomotive şi vagoane, piesele pri- 
mindu-le de la Reşiţa, au constituit doar începutul marii şi 
puternicei uzine de utilaj greu de astăzi, care a cunoscut o 
largă şi multilaterală dezvoltare în anii construcţiei socialiste. 

Menţinînd şi vechiul profil, această uzină a început să pro- 
ducă de asemenea utilaj terasier, vagoane siderurgice, utilaje 
pentru construcţii, pentru fabrici de ciment, celuloză gi hîrtie, 
fibre şi fibre chimice, pentru uzine de aluminiu, pentru industria 
de prelucrare a lemnului etc. 

Pentru aceasta, uzina ,,Progresul” a fost dotată cu maşini 
gi utilaje adecvate, fiind construite secţii noi de bază gi auxiliare, 
printre care o turnătorie de mare capacitate pentru piese din 
oțel, două forje, o mare secţie cu maşini speciale de danturat, 101 

Fig. 23. — Brăila — uzina ,,Progresul”” — producție de excavatoare (foto C.P.C.S.). 


în care se execută comenzi, pe bază de cooperare sau de repar- 
tiție, şi pentru alte unități industriale din țară. 

Această unitate este dotată de asemenea cu o puternică 
presă hidraulică de 2 500 tone care prelucrează lingouri chiar şi 
de 45 tone. Ca urmare, aici se fac, de exemplu, prelucrarea 
inițială a arborelui cotit pentru motoarele locomotivelor Diesel- 
electrice ce se produc la U.C.M. Reşiţa, apoi axe navale pentru 
cîrmă și elice pentru șantierele navale de la Galați, Oltenița, 
Brăila, rotoare pentru turbine hidroenergetice. tot pentru U.C.M. 
Reșița, cilindri pentru laminoare gi bluminguri pentru C. S. 
Reșița, C. S. şi Laminorul de tablă din Galaţi, C. S. Hunedoara, 

Fig. 24. — Uzina ,,Progresul”” Brăila — vedere din curtea sa interioară cu unele 
maşini produse aici (foto C.P.C.S.). 


Fabrica de ţevi din Roman, Industria sirmii din Cîmpia Turzii, 
Oţelu Roşu etc. Totodată, această uzină a executat şi execută 
şi diferite utilaje unicate, de mari dimensiuni, necesare marilor 
noastre unităţi industriale. Uzina ,,Progresul”” din Brăila pro- 
duce în principal : excavatoare pe pneuri gi genile, cu capaci- 
tatea cupei între 0,3 şi 0,6 m3, rulouri compresoare, gredere, 
serepere, osii montate, vagoane siderurgice etc. (fig. 23, 24). 
Acestora li se alătură variatele piese mari din oțel înalt aliat 
pentru uzinele siderurgice, ca şi piese forjate pentru moto- 
nave şi cargouri cu capacităţi între 4 500 gi 15 000 t. d.w. 

Cu o parte dintre produsele menționate, uzina ,,Progresul”” 
participă şi la exportul ţării, export ce reprezintă valoric apro- 
ximativ 15% din producţia sa globală. 

Prin specificul, ponderea şi producţia sa, uzina ,,Progresul” 
se remarcă pe plan naţional. De subliniat de asemenea faptul 
că aceasta este o întreprindere care își asigură în cea mai mare 103 

parte oţelul necesar procesului său tehnologic. În anul 1970 
ea producea aproape 34 000 tone de oțel, ocupind din acest 
punct; de vedere locul şase pe ţară. 

Pentru realizarea produselor sale, uzina ,,Progresul” coo- 
perează cu un mare număr de întreprinderi, cele mai strînse legă- 
turi de cooperare, şi anume aproape 90%, din valoarea produselor 
primite, efectuîndu-se cu întreprinderi industriale din Bucureşti, 
Medgidia, Reşiţa, Bacău, Braşov, Sibiu ete. Aşa de exemplu, 
Întreprinderea de prototipuri Bucureşti îi furnizează piese 
pentru excavatoare, iar uzinele „Timpuri Noi”, ,,Autobuzul”, 
„Vulcan””, ,,23 August” diferite piese pentru vagoane side- 
rurgice. De la unitățile industriale metalurgice din Medgidia 
şi Bacău se primesc de asemenea diferite piese şi subansambluri 
pentru excavatoare. Diverse piese şi detalii, în proporţii ceva 
mai mici, se primesc de la Uzinele de vagoane Arad, ,,Meta- 
lurgica”” şi „„Balanţa” din Sibiu, ,Metrom” — Braşov etc. 

La rîndul său, această uzină brăileană furnizează diferite 
produse şi repere unui mare număr de unități metalurgice şi 
ale industriei constructoare de maşini din diferite oruse ale 
țării. l 

În anii actualului cincinal, potrivit prevederilor documen- 
telor de partid şi de stat, industria construcțiilor de maşini a 
județului Brăila va cunoaşte noi succese pe linia modernizării, 
diversificării şi a ridicării calitative a producției, pentru o de- 
plină competitivitate a maşinilor pe pieţele internaţionale. 


Industria chimică. Este de asemenea o ramură de bază a 
economiei judeţului Brăila, care deținea în 1970 aproape 13% 
din valoarea producției sale industriale gi 2,7 % din aceea a 
ramurei pe ţară. Această ramură industrială s-a dezvoltat 
exclusiv în anii construcției socialiste şi este localizată geografic 
în municipiul Brăila, mai precis în apropiere de comuna sa 
suburbană Chiscani, la circa 6 km sud de oras, fiind legată de 
Brăila printr-o linie de tramvai și o şosea modernizată. 

Pentru transportarea materiei prime de bază, care este 
stuful din Deltă Dunării, lemnul de esențe moi (salcie, plop etc.) 
este utilizat transportul fluival, în care scop la Chiscani a fost 

Fig. 25. — Chiscani — Combinatul de celuloză și hirtie (foto C.P.C.S.). 


amenajat un port special legat cu combinatul printr-o cale 
ferată. A fost construit de asemenea un depozit special pentru 
stuf, amplasat în apropierea fabricilor de celuloză. Ca materie 
primă se utilizează în același timp lemnul de fag. Dunărea 
reprezintă totodată şi sursa exclusivă de apă industrială, ne- 
cesară în foarte mari cantități în procesul de fabricaţie, şi 
anume de circa 300 000 m* apă în 24 de ore, adică de aproape 
trei ori mai mult decît consumul orașului în aceeaşi perioadă 
de timp. 

Industria chimică este reprezentată mai ales prin două 
combinate, şi anume cel de celuloză şi hîrtie şi Combinatul 
de fibre artificiale. Dealtfel, în anul 1970, industria de celuloză 
şi hîrtie a judeţului Brăila deţinea 18,2%, din valoarea produc- 
tiei globale industriale a judeţului (fig. 25 şi 26). 

Fig. 26. — Chiscani — vedere generală asupra Combinatului de fibre artificiale 
(foto C.P.C.S.). 


Construcţia Combinatului de celuloză si hârtie de la Chis- 
cani— Brăila a început în anul 1956, prima sa unitate intrind 
în producţie încă în anul 1959. Aceasta a fost'Fabrica de car- 
toane duplex-triplex, după care a urmat Fabrica de celuloză 
papetará, care astăzi are o capacitate de 150 000 tone pe an, 
apoi Fabrica de celuloză textilă, Fabrica de hîrtie de scris si de 
tipar (cu o capacitate de 40 000 t/an) şi Fabrica de furfurol. 

Materia primă de bază utilizată în cadiul combinatului 
este stutul din deltă, adus pe Dunăre cu ajutorul unor slepuri 
speciale, numite ceamuri. 

În cadrul combinatului, stuful este utilizat în mod complex, 
ca produse de bază obtinindu-se celuloză papetară, celuloză 
chimică pentru fabricarea celofibrei, apoi hîrtie, cartoane şi 
furfurol, precum şi semiceluloză, din care o parte este expe- 
diată fabricilor de hîrtie de la Zărneşti și Suceava. De asemenea, 
lignina este folosită drept combustibil în cuptoarele de regene- 

rare, obţinîndu-se ca urmare energie electrică şi aburi industri- 
ali. Ca produs secundar se recuperează o mare cantitate de 
sulfat; de sodiu (circa 30 000 tone anual), reutilizat în producţie. 
Din tecile şi frunzele de stuf se fabrică furfurol, utilizat pentru 
obținerea de mase plastice, precum și în industria de exploa- 
tare a țițeiului. Un alt produs secundar care se obţine aici este 
hipocloritul, realizat prin tratarea pastei de celuloză cu clor 
şi utilizat la albirea tesáturilor şi la fabricarea detergentilor. 
Principalul consumator al acestui produs este uzina de deter- 
genţi ,,Dero”” din Ploiești (circa 50%), apoi numeroase tesátorii 
din Bucureşti, Timişoara, Arad, Lugoj, Iaşi, Bacău etc. 

Celuloza papetară excedentară produsă aici este expe- 
diată fabricilor de hîrtie de la Piatra Neamţ, Zărneşti, Buy- 
teni, Bacău, Prundu Bîrgăului etc., județul Brăila contribuind 
astfel la mărirea producţiei de hîrtie pe ţară. 

Totodată, aproximativ 60 % din celuloza papetară pro- 
dusă este exportată mai ales în R. S. Cehoslovacă, R. D. Ger- 
mană şi R. P. Polonă, ţări care au contribuit la construcţia si 
utilarea tehnică a combinatului. În ultimii ani raza de export 
a celulozei papetare s-a extins mult, cuprinzind si alte ţări, ca 
Marea Britanie, Spania şi chiar India. 

Ca urmare a producerii de celuloză chimică din stuf, tot 
la Chiscani, alături de primul combinat, a început, în martie 
1962, construirea Combinatului de fibre artificiale, care cuprinde 
astăzi : Fabrica de celofibrá tip bumbac si tip lină, avînd o ca- 
pacitate de 50 000 tone anual, aplicînd cele mai moderne tehno- 
logii de fabricaţie; Fabrica de reţele cord de mătase, de mare 
rezistenţă, cu o capacitate de 10 000 tone pe an ; Fabrica de folii 
transparente de viscozá, cu o capacitate de 1 250 tone pe an, si 
Fabrica de sulfură de carbon, intrată în producţie în anul 1967, 
cu o capacitate de peste 14 000 tone pe an, produs ce se utili- 
zează ca materie primă pentru fabricarea viscozei. Fabrica de 
celofibră expediazá o bună parte din producţia sa diferitelor 
unităţi textile din ţară, ca şi la export în R. F. Germania, 
Olanda, Turcia, Italia etc. Producţia de rețele supercord este 
expediată aproape în înregime uzinei de anvelope ,,Danu- 
biana” din Bucureşti, precum şi celei de la Floreşti, judeţul 
Prahova. 107 

Fabrica de folii transparente de viscoză produce celofan 
nelăcuit, celofan incolor şi divers colorat, folii impermeabile, 
folii caşerate pe foi de aluminiu, pe polietilenă sau pe hirtie, 
întrebuințate în totalitatea lor pentru ambalaje gi expediate 
în toată ţara. 

În privinţa producţiei realizate de către cele două com- 
binate, menţionăm că aceasta se împarte în proporţii aproxi- 
mativ "egale. 

Pentru pregătirea și asigurarea cadrelor necesare industriei 
chimice, mai ales din cadrul acestui judeţ, ca si din alte părți 
ale ţării, la Brăila funcţionează un important grup şcolar spe- 
cial cu aproximativ 1500 de elevi. Mai bine de 70% din 
totalul muncitorilor angajaţi aici provin de la grupul școlar 
amintit. 


Industria materialelor de construcţie. Această ramură 
deţine o pondere de 1 „2%, din valoarea producţiei industriale 
a judeţului şi este reprezentată mai ales prin fabrica de ciment 
„Stinca”” din Brăila, mult dezvoltată şi modernizată în anii 
construcției socialiste. Ea este localizată în partea de sud 
a oraşului, pe malul Dunării, utilizează calcare de la Topalu 
din Dobrogea, aduse cu șlepuri pe Dunăre, dispunînd în acest 
scop de un chei propriu. În anul 1970, această unitate producea 
peste 210 000 tone ciment, Brăila ocupînd locul șapte printre 
judeţele ţării. Odată cu mărirea, şi modernizarea acestei fabrici, 
a sporit şi numărul sortimentelor produse, ea livrind astăzi 
ciment Portland 400 cu priză rapidă, mult solicitat la export, 
ciment M. 400, cu o rezistență mai mare, ciment F. 300, cu o 
rezistență mai mică de compresiune, si ciment mixt, cu adaos 
de nisip, pentru prefabricate uşoare. Cimentul produs a fost 
şi este utilizat pe scară largă în realizarea numeroaselor şi 
variatelor construcții atît în cadrul județului, cit şi în unităţile 
învecinate. 

Construirea în alte regiuni ale ţării de mari combinate de 
materiale de construcţie, aşezarea acestei fabrici într-o zonă 
apropiată de centrul oraşului, pe care îl poluează în mare mă- 
sură, ca şi extinderea gi modernizarea șantierului naval condi- 
tioneazá dezafectarea acestei fabrici după anul 1975. 

În cadrul aceleiaşi ramuri evidentiem producția de cárá- 
mizi de construcţie localizată la Brăila, Făurei, şi în unele loca- 
litáti ruale, acest judeţ furnizind în 1970 peste 13 milioane 
bucăţi de cărămidă, precum şi cea de prefabricare din beton, 
întreprinderea respectivă fiind localizată tot la Brăila şi apar- 
tinind industriei locale. 


Industria de preluerare a lemnului. Este o ramură nouă 
şi importantă în economia județului Brăila, care deţinea în 
anul 1970 o pondere de 4,5% din valoarea producţiei globale 
industriale a judeţului şi 1,5% din aceea a ramurii pe ţară. 
Aceasta este concentrată mai ales în municipiul Brăila, locali- 
zarea geografică a unităţilor productive fiind condiționată de 
existența şi valorificarea superioară şi complexă a materiei 
prime locale, şi anume lemnul de plop şi de salcie existent în 
lunca Dunării, precum şi în plantațiile intensive făcute aici 
în ultimii ani. Pentru asigurarea materialului săditor, în sudul 
oraşului Brăila a fost înființată o mare pepinieră. 

Combinatul de industrializare a lemnului (C.I.L.) Brăila 
cuprinde o fabrică de plăci aglomerate (P.A.L.), o fabrică de 
chibrituri şi alta de mobilă. 

Pabrica de plăci aglomerate din lemn a fost dată în exploa- 
tare în anul 1959, fiind la acea vreme prima şi singura unitate 
de acest gen din ţară. Ea este dotată cu utilaj modern, diver- 
sele operaţiuni tehnologice fiind complet mecanizate şi în majo- 
ritate automatizate. Ca sortimente, aici se produc : plăci triplu 
stratificate, plăci structurale, plăci extrudate etc. care sînt 
utilizate pe scară largă în industria mobilei, în construcţii, 
în construcţii dé vagoane, navale, de maşini si aparate, în 
construcții zootehnice, în producţia de ambalaje etc. Aceste 
produse sînt de asemenea mult solicitate la export în diferite 
ţări, ca: R. S. Cehoslovacă, R. S. F. Iugoslavia, U.R.S.S., 
Marea Britanie, Franța, R. F. Germania, R. A. Egipt etc. şi 
mult apreciate pentru calităţile lor. Producerea şi utilizarea 
acestor plăci duc la realizarea unor mari economii de cherestea 
de răşinoase şi foioase superioare, ca brad, molid, stejar şi fag. 

Fabrica de chibrituri, localizată tot în partea de sud a 
orașului, în apropierea Dunării, a fost dată în exploatare în 

anul 1962, avînd o capacitate de pînă la 300 milioane de cutii 
de chibrituri anual. Fabrica este dotată cu utilaje și instalaţii 
moderne, în producerea chibriturilor fiind utilizat lemnul de 
plop şi salcie, iar cutiile confecționate din carton duplex-tri- 
plex, produs din stuf la combinatul de la Chiscani — Brăila. 
Aceasta este cea de-a treia fabrică de chibrituri a R. S. Ro- 
mânia, o bună parte a producţiei sale fiind trimisă la export. 

Industria mobilei este reprezentată aici prin două unităţi 
de producţie, localizate geografic tot în municipiul Brăila, 
una în: apropierea gării, iar a doua în zona portului, unificate 
sub denumirea comună de ,,Arta lemnului”. 

În cadrul acestora se realizează mobilă corp şi mobilă de 
bucătărie pentru necesitățile populaţiei locale şi din alte judeţe 
ale țării. Se utilizează de asemenea pe scară largă plăcile aglo- 
merate din lemn, furnizate de unitatea respectivă. 

Valoarea producţiei de mobilă realizată aici se ridică la 
aproximativ 30 milioane lei. 


Industria confecțiilor. Reprezentatá mai ales prin Fabrica 
de confecţii, această ramură avea în anul 1970 o pondere de 4,5% 
din valoarea producţiei globale industriale a judeţului şi 2,2% 
din aceea a ramurii pe ţară. Baza dezvoltării sale a constituit-o 
vechea fabrică ,,Ancora”, care număra în 1950 doar 219 munci- 
tori. Acest număr este astăzi de peste 12 ori mai mare. 

Dacă în trecut se produceau doar două articole de lengerie 
bărbătească, fabrica de astăzi are un sortiment bogat de 
produse, cum sînt: cămăși bărbătești (circa 2 200 de bucăţi 
zilnic, în anul 1970), pijamale, halate şi rochii de casă, jachete 
si șorțuri, echipament de laborator ş.a., în peste 250 de modele 
anual, concepute de serviciul corespunzător al fabricii. De 
subliniat faptul că peste 70% din producţia fabricii este trimisă 
la export în 18 ţări, dintre care menţionăm : Marea Britanie, 
U.R.S.S., Olanda, Belgia, Franţa, Canada, Etiopia etc. Pe 
piaţa internă este dată mai puţin de 30%, din producţia acestei 
unități. 5 

Subliniem de asemenea contribuţia la producerea de con- 
fectii a cooperatiei meşteşugăreşti şi a unor unităţi mici de. 
industrie locală, la Brăila, Făurei, Însurăţei, Ianca etc. 

Tesáturile de bumbac necesare procesului de producţie 
sînt aduse de la Galaţi, ca şi din alte centre din ţară. 


Industria alimentară. Este o ramură bine.reprezentată în 
cadrul județului Brăila, unde a găsit, din cele mai vechi tim- 
puri, condiții favorabile de dezvoltare, atît ca urmare a abun- 
dentei produselor sale agricole, cit şi datorită zonei portuare 
existente. 

În judeţul Brăila, industria alimentară ocupă locul al 
doilea, după industria construcţiilor de mașini, avînd, în 1970, 
o pondere de 21,6%, din valoarea producţiei globale industriale 
a judeţului şi 2,6 % din aceea a ramurii pe ţară. 

Dintre subramurile industriei alimentare dezvoltate aici 
se remarcă moráritul, panificatia, decorticarea cerealelor, in- 
dustria cărnii și a preparatelor din carne, industria laptelui şi a 
produselor lactate, a conservelor şi a vinurilor şi alcoolului etc. 
Ca repartiție geografică, menționăm o răspindire mai uniformă 
pe teritoriul judeţului, în comparaţie cu celelalte ramuri indus- 
triale, concentrate mai ales în municipiul Brăila. 

În anii construcţiei socialiste, unităţile existente în judeţ 
au fost extinse şi modernizate, reutilate, ceea ce a dus la sporirea 
capacităţii lor de producţie. Concomitent însă, în vederea valori- 
ficării complexe a materiilor prime agricole din judeţ gi zonele 
înconjurătoare, au fost construite noi unităţi si a avut loco 
diversificare a producției. Astfel, a fost modernizată fabrica 
de biscuiţi, care datează încă din anul 1930, şi a fost construită 
în 1970 o secţie modernă de napolitane. În 1957 a intrat în func- 
fiune o fabrică de produse lactate, apoi de piine, de sucuri si 
alte băuturi răcoritoare, toate la Brăila, de vinuri gi băuturi 
alcoolice la Brăila și la Însurăţei, de conserve din legume si 
fructe — în 1952 — la Vădeni, în noua gi marea zonă legumi- 
colă creată în incinta îndiguită Siret — Dunăre etc. 


Industria moráritului, panificatiei si produselor făinoase este 
una dintre cele mai vechi subramuri, reprezentatá astázi prin 
marea moară sistematică din Brăila, ca şi altele mai mici la 
Însurăţei, Ianca, Făurei etc. care deservesc populaţia locală. 
În anii construcţiei socialiste au fost construite fabrica de paste 
făinoase şi biscuiţi ,,7 Noiembrie” din Brăila gi Fabrica de 111 

pîine si produse de panificație, din acelaşi oras, unități dotate 
cu maşini şi utilaje moderne și avînd deci o productivitate spo- 
rită; aceasta din urmă are o capacitate de producție de cite 
80 tone pîine în 24 de ore. Materia primă necesară procesului 
de producţie este asigurată mai ales din cadrul judeţului, produ- 
sele obţinute fiind livrate şi mult în afara acestuia. 

Remarcăm de asemenea existenţa la Brăila a unei fabrici 
de bere ce datează din 1872, a fabricii ,,Orezul”, cea mai mare 
întreprindere din ţară pentru decorticarea cerealelor gi în 
primul rînd a orezului. O importanță deosebită o au de ase- 
menea si alte produse obținute aici, ca dextrina, folosită ca 
liant în turnătorii şi expediată la Bucureşti, Braşov, Ploiești 
etc., berea, amidonul, glucoza, glutenul care se utilizează pentru 
fabricarea medicamentelor (glutacid) — la Bucureşti, extractul 
concentrat de porumb, utilizat ca mediu la Fabrica de antibio- 
tice din Iaşi etc. 

Industria cărnii si a preparatelor din carne reprezintă astăzi 
continuarea, mult amplificată, a unei tradiții străvechi. Dez- 
voltarea actuală a acesteia la Brăila se bazează pe înfiinţarea a 
numeroase întreprinderi gi ferme de creşterea animalelor, ca 
„„Avicola”” şi Complexul de porcine, ambele la Brăila, Ferma 
Vădeni a I.A.S. Baldovinești, Complexul de bovine din satul 
Victoria, din sudul judeţului etc., care furnizează însemnate 
cantități de materii prime. Producţia de carne şi produse din 
carne este destinată mai ales populației judeţului, iar parţial 
celei din municipiul Galaţi. În anul 1970, acest judeţ furniza, 
aproape 16 000 tone de carne şi aproape 1 700 tone de preparate 
din carne. 

Industria laptelui si a produselor lactate este reprezentată 
printr-o fabrică modernă, construită în 1956 şi localizată în 
apropierea gării Brăila. Ea produce lapte de consum, iaurt, 
smîntînă, unt, ca şi o mare varietate de brînzeturi, între care 
şi renumita telemea de Brăila. Capacitatea de prelucrare a acestei 
întreprinderi este de 20 000 litri lapte în 24 de ore. Laptele ne- 
cesar prelucrării este colectat mai ales din cadrul judeţului, 
de la fermele existente în cadrul 1.A.S-lor şi C.A.P.-lor. 

În anul 1970, judeţul Brăila furniza 80 300 hl lapte de 
consum, aproape 2 380 tone de brinzeturi şi 1 457 tone de unt, 

ceea ce reprezintă creşteri considerabile față de situaţia din 
1960. 

Industria vinurilor si a băuturilor alcoolice, existentă gi în 
trecut, dar reconstruită fundamental în anii construcției socia- 
liste, bazele noi ale acesteia fiind puse în 1951, odată cu înfiin- 
tarea întreprinderii ,Vinalcool” Brăila, care dispune de secţii 
de prelucrare într-o serie de centre rurale, ca Ianca, Urleasca 
etc. La Brăila există de asemenea o mare cramá de vinuri, loca- 
lizată într-o mare hrubă ,,Pulberária Nouă”, rămasă de pe vre- 
mea turcilor. Tot la Brăila se produce bere, realizindu-se în 
1970 circa 75 000 hl., față de numai 26 000 hl bere în anul 
1950. 

La Însurăţei au fost construite în ultimii ani un important 
centru de vinificatie şi o fabrică de producere a spirtului, 
unităţi care, alături de altele, contribuie la modificarea în viitor 
a profilului economic al acestei comune. 


Industria conservelor a apărut în anul 1950, cînd a fost 
construită în localitatea Vádeni, în plină zonă legumicolá, o 
fabrică modernă cu un caracter complex producind atît conserve 
de legume gi fructe, cit gi de carne (fig. 27). Astfel, aici se pro- 
duc conserve de legume, mazăre şi fasole, pastă de tomate, 
materia primă fiind. livrată de zona înconjurătoare. Pentru 
conservele de fructe, însă,acestea se aduc din regiuni mai 
îndepărtate, ca de exemplu : caise, prune din zona subearpatică 
Focşani şi Buzău, gutui din Delta Dunării (Chilia), cireşe de la 
Focşani etc. 

Produsele obţinute sînt utilizate mai ales pe plan local, 
precum gi în alte regiuni ale ţării. În anul 1970, judeţul Brăila 
dădea 953 tone conserve de carne. 

Intensa dezvoltare a diferitelor ramuri industriale din ca- 
drul județului Brăila a dus la participarea sa activă la exportul 
ţării, cu o gamă largă de produse. Astfel, în 32 de ţări ale 
lumii se exportă excavatoare şi rulouri compresoare, în 18 ţări 
celuloză, cartoane şi hîrtie, apoi plăci aglomerate din lemn, 
mobilă și lăzi — ambalaje, în 15 ţări celofibră şi reţele cord, 
ca şi diferite confecţii, în 4 ţări nave de capacități diferite etc. 

În anii următori, tuturor ramurilor industriale din cadrul 
judeţului Brăila li se deschid noi perspective de dezvoltare, în 113 

Fig. 27. — Vedere interioară a Fabricii de conserve de legume 
de la Vădeni (foto C.P.C.S.) 


vederea valorificării posibilităților interne, a diversificării şi 
ridicării calitative a producției. Ponderea acestei importante 
ramuri economice a judeţului Brăila va creşte şi mai mult, odată 
cu darea în exploatare a turnátoriei de oţel de la uzina ,,Pro- 
gresul”” din Brăila, cu dezvoltarea Santierului naval, pentru 

realizarea unor nave de mare tonaj, şi cu realizarea uneia din- 
tre cele mai mari termocentrale din ţară, de 1950 MW, de la 
Chiscani — Brăila. Ca urmare, importanța industrială a jude- 
tului Brăila pe plan national se va mări considerabil. 


Agricultura 


Caracteul deosebit de favorabil al condiţiilor de relief şi 
pedo-climatice au dus la dezvoltarea agriculturii în cadrul ju- 
deţului Brăila încă din timpuri străvechi. Astăzi, alături de 


industrie, ea reprezintă o ramură economică de bază a acestui ` 


judeţ, agricultura cunoscînd în anii construcției socialiste însem- 
nate prefaceri, pe linia dezvoltării socialiste, mecanizate, inten- 
sive, specializindu-se în cultivarea cerealelor, mai ales porumb şi 
grîu, apoi floarea-soarelui, plante de nutreţ, ca şi în creşterea 
animalelor. 

În cadrul economiei naţionale, judeţul Brăila joacă un rol 
deosebit de important şi în privința agriculturii. Suprafaţa 
totală a judeţului reprezintă 2% din aceea a ţării, iar cea agricolă 
2,6%, suprafaţa arabilă ridicîndu-se însă la o pondere de 3,6% 
din totalul pe ţară, judeţul Brăila fiind depăşit doar de cîteva 
judeţe, şi anume : Timiş, Ialomiţa, Constanţa, Dolj, Teleorman 
Olt, si aflindu-se la egalitate cu judeţul Arad. Ca producţie 
globală agricolă însă, în anul 1970 acest judeţ avea o pondere 
de 4% şi se situa pe locul al şaselea printre unităţile similare 
ale ţării, inregistrind, din acest punct de vedere, o creștere de 
128%, în comparaţie cu anul 1965. 


Culturile agricole se dezvoltă în cadrul judeţului Brăila, 
pe întregul său teritoriu, cu soluri foarte bune (cernoziomuri 
ciocolatii, castanii şi levigate şi soluri aluviale), remarcîndu-se 
însă o oarecare insuficiență a precipitațiilor, ceea ce a făcut; şi 
face necesară extinderea pe scară largă a irigatiilor. 

Ca urmare a acţiunii de valorificare de noi terenuri, mai ales 
din zona de luncă a Dunării, suprafaţa cultivabilă a crescut 
foarte mult în ultimii ani. Astfel, pînă la începutul anului 1972 
au fost îndiguite în judeţul Brăila 118 000 ha, s-au efectuat de- 

secări peo suprafaţă de peste 100 000 ha şi s-au amenajat pen- 
tru irigaţii peste 70 000 ha. De menţionat prevederea ca pînă 
în anul 1975 să fie amenajată pentru irigaţii aproape jumătate 
din suprafaţa arabilă a judeţului. Di 

Avînd o mare pondere în agricultura ţării, judeţul Brăila 
a beneficiat din plin de sprijinul multilateral al statului, ceea 
ce a făcut ca acesta să dispună la începutul anului 1972 de o 
puternică bază materială cuprinzind peste 4 300 de tractoare 
fizice, deci mai mult decît avea întreaga ţară în anul 1938, apoi 
peste 1 400 de combine pentru cereale păioase, 600 de combine 
porumb, 131 de autocombine, aproape 4 000 de pluguri pentru 
tractor, circa 1 700 semănături mecanice, peste 600 de maşini 
de împrăștiat îngrăşăminte chimice, peste 300 de combine pen- 
tru plante de siloz etc. A crescut de asemenea foarte mult can- 
titatea de îngrăşăminte chimice afectate agriculturii judeţului 
în anul 1971 fiind primite peste 80 000 tone de îngrăşăminte, 
ceea ce a permis fertilizarea a peste 65% din suprafaţa sa arabilă. 
Creşterea considerabilă a numărului de tractoare a dus necon- 
tenit la reducerea suprafeţei arabile ce revine pentru un tractor 
fizic, aceasta fiind de circa 85 ha. Condiţiile de relief ale jude- 
tului permit mecanizarea aproape a întregii suprafeţe arabile. 

Pentru efectuarea acestor lucrări, în cadrul judeţului Brăila 
la începutul anului 1971 erau 10 întreprinderi de mecanizare 
a agriculturii (I.M.A.), răspîndite pe întreg teritoriul acestuia. 
Ele deţineau mai bine de jumătate din totalul parcului de trac- 
toare al judeţului şi au efectuat în 1970 diferite lucrări agri- 
cole pe o suprafaţă de 1 523 000 ha arătură normală, din care 
267 600 ha arat, 232 300 ha semănat, 322 600 ha prăşit şi 47 600 
ha recoltat cereale păioase. Din totalul amintit, lucrările exe- 
cutate pentru cooperativele agricole de producţie reprezentau 
în același an un total de 1 313 000 ha arătură normală (Anuarul 


„statistic al R.S.R., 1971). 


Un rol deosebit în dezvoltarea agriculturii şi în realizarea 
producţiei agricole a judeţului Brăila o au întreprinderile agri- 
cole de stat (I.A.S.), al căror număr era la începutul anului 1971 
de 14, în componenţa cărora intrau 122 de ferme agricole și 
zootehnice. Acestea dispuneau de o suprafaţă agricolă de 137 200 
ha sau circa 359% din total judeţ, din care 127 400 ha era teren 

arabil (36%). În fermele I.A.S. lucrau 14 400 de salariaţi, din 
care 13 300 erau muncitori. Întreprinderile agricole de stat 
dispuneau, de asemenea, de peste 2 000 de tractoare fizice şi 
de numeroase gi variate alte maşini și utilaje agricole pentru 
prelucrarea pămîntului. 

În acelaşi an erau în acest judeţ 91 de cooperative agri- 
cole de producţie, care deţineau circa 206 000 ha teren agricol, 
sau 52,3% din total judeţ, din care aproape 197 000 ha teren 
arabil (55,5%) cu specific preponderent cerealier. Acestea 
totalizau 60 600 familii de ţărani cooperatori. 


Modul de utilizare a terenurilor. În această privinţă, pen- 
tru judeţul Brăila este caracteristic faptul că la începutul 
anului 1971 peste 83% din suprafaţa sa totală o formau tere- 
nurile agricole. 

Raportat la suprafața totală, categoriile de folosință a 
terenurilor se prezintă astfel: arabilul 76%, păşunile 6,8%, 
viile, livezile gi pepinierele viti-pomicole 1,6%, suprafaţa fon- 
dului forestier 4,5%, restul fiind alte suprafeţe (fig. 28). 

Referindu-ne numai la suprafața agricolă, vom remarca 
faptul că 90% din aceasta o deţin terenurile arabile, ceea ce 
vorbeşte de la sine despre importanţa deosebită a cultivării 
plantelor în cadrul acestui judeţ. 

Una dintre principalele realizări în domeniul includerii 
în circuitul agricol a unor noi suprafeţe o constituie valorifi- 
carea fostei Bălți a Brăilei, cu cele 70 000 ha ale sale, cu peste 
150 km de dig protector. Suprafaţa îndiguită din Balta Brăilei 
este folosită de o întreprindere agricolă cît jumătate din judeţ, 
cu mii de angajaţi permanenţi şi sezonieri, cu 41 de ferme, care 
duc o intensă activitate agricolă şi cu un mare randament. 

În anul 1972, terenul cultivabil din Balta Brăilei a sporit 
cu peste 2 000 ha. Dacă iniţial se cultiva mai cu seamă porumb 
obtinindu-se recolte record, acum a început şi cultivarea griului, 
în viitor avîndu-se în vedere soia, floarea-soarelui şi alte cul- 
turi rentabile şi adecvate condiţiilor pedo-climatice locale. 

Sute de kilometri de canale de desecări şi irigaţii brăzdează 
în toate direcţiile acest ţinut mănos, apele Dunării sau de infil- 
tratie fiind evacuate sau, dimpotrivă, udind din belşug zonele 

Fig. 28. — Structura terenului după modul de folo- 
sintá în 1970. 


în perioadele deficitare în vederea obținerii unor recolte bogate 
(fig. 29). Dar nu numai aici, ci şi în Cîmpia Călmățuiului şi a 
Brăilei au fost construite importante artere pentru irigaţii. 
Din canalul principal al sistemului Cazasu — Brăila pornese 
sute de canale secundare, asigurînd apa necesară culturilor. 
Sînt în judeţul Brăila peste 3 000 km de canale de irigaţii, care 
fac ca în comune și sate, ca Unirea, 'Tichileşti, Valea Cinepii, 
Cazasu, Tudor Vladimirescu, Chiscani ete., să se obțină produc- 
tii sporite la hectar. Acest sistem cuprinde o suprafaţă de circa 
20 000 ha, metoda utilizată fiind cea prin aspersiune, si, dato- 
rită diferenţelor de nivel ale terenului, el dispune de staţii de 

Fig. 29. — Cemal magistral pentru irigaţii în Cimpia Brăilei (folo P. Gástescu'e 


repompare a apei, ca de exemplu cea denumită generic ,,Pisc”, 
staţie ce are un grup de 8 motopompe de mare capacitate, cu 
un debit; de 14,5 m* apă pe secundă. Remarcám de asemenea 
șantierul de îmbunătăţiri funciare Buzoel-sud, unul dintre cele 
mai mari de acest gen din judeţul Brăila, unde în final va fi 
ferită de inundaţii o suprafaţă de peste 5 000 de hectare. 

Importantele şi numeroasele lucrări de îmbunătăţiri fun- 
ciare, de irigaţii, de mecanizare şi chimizare a agriculturii 
judeţului, ca și rezultatele obţinute sînt convingătoare în ceea 
ce privește caracterul intensiv al agriculturii acestuia. 


Culturile de cîmp. Condiţiile pedo-climatice gi de relief 
ale teritoriului judeţului Brăila favorizează dezvoltarea unei 119 

variate game de culturi agricole. În anul 1970, suprafața- cul- 
tivată a județului era de 323 300 ha, față de.numai 312 450 ha 
în anul 1965. Evoluția comparativă a structurii terenurilor cul- 
tivate după suprafața principalelor culturi agricole ale județu- 
lui în cei doi ani amintiți mai sus poate fi urmărită în următorul 
tabel (după Anuarul statistic. al Republicii Socialiste România, 

















1971): 
“Tabelul nr. 5 
1965 1970 
Ă : | % % 
Culturi agricole Suprafaţa | din supra- | Suprafaţa | din supra- 
(ha) fața cul- (ha) fața cul- 
tivată tivată 
Suprafaţa cultivată 812 450 100 323 300 100 
Cereale pentru boabe din | ză 
care: . 219 772 70,3 207 848 64,3 

— griu 99 624 — 63 602 — 

— secară 1 963 — I 388 — 

— orz-orzoaică 3 817 — 5 406 — 

_— ovăz 1 470 — 3 427 — 

— porumb | 109 413 — 127 849 — 

— orez | 2 603 — 7 176 
Leguminoase pentru boa- | 

be | 5391 1,6 11 334 3,5 
din care: | i 

— mazăre | 4 295 — 5191 — 

— fasole | 1083 — 2 817 — 
Plante uleioase din care: | 26951 8,8 | 48527 15,0 

— floarea-soarelui | 26247 — 46 897 — 

— ricin | 672 — 1 590 — 
Plante pentru alte indus- | 

trializări | 3 444 ! 1,1 3046 | 1,0 
din care: | 

— sfeclă de zahăr | 2 385 — 2 006 — 

— tutun 940 — 900 — 
Cartofi, legume și pepeni | 8 895 2,7 9 170 3,0 
Plante de nutreţ din | 49396 | 15,5 | 42439 13,2 

care : | 

— lucernă | 17684 = 19 727 — 

— porumb pentru | | 

120 însilozare i 12891 | = 8 401 E 

Fig. 30. — Evolutia structurii suprafetelor cultivate pe grupe de culturi. 


Dupá cum reiese din acest tabel, ponderea cea mai mare 
în suprafaţa cultivată a judeţului o au cerealele pentru boabe, 
cu 64,3% în anul 1970, urmate de plantele uleioase cu 15% şi de 
plantele de nutreţ cu 13,2%, celelalte categorii deținînd ponderi 
mult mai reduse (fig. 30). 

În comparaţie cu anul 1965 se observă o scădere a supra- 
fetelor cultivate cu cereale pentru boabe, ca gi a celor cu plante 
de nutreţ gi sfeclă de zahăr, dar au crescut de peste două ori 
suprafeţele cultivate cu leguminoase pentru boabe şi de peste 
1,8 ori cele cultivate cu plante uleioase. Totodată, în anul 1970 
producţia totală de cereale pentru boabe a fost de 713 230 tone, 
faţă de numai 657 208 tone în 1965 cu toată reducerea de circa 
11 000 ha a suprafeţelor ocupate de aceste culturi, ceea ce 
demonstrează saltul calitativ şi în acest domeniu de activitate. 

Pe categorii de unităţi, producţia de cereale boabe a jude- 
țului era în 1970 repartizată aproximativ egal între întreprinde- 
rile agricole de stat şi cooperativele agricole de producţie, cîte 
aproximativ 342 000 tone, circa 29 000 tone fiind date de gos- 
podáriile personale ale membrilor cooperatori. 

Schimbări esenţiale au avut loc gi în privinţa suprafeţelor 
ocupate de cele două culturi cerealiere principale : griul gi porum- 
bul, gi aceasta mai ales în ultimii 5—6 ani. Astfel, dacă în 1965 
diferența ca suprafaţă cultivată între aceste două cereale era 121 

de numai circa 10 000 ha în favoarea porumbului, în anul 1970 
aceasta s-a accentuat considerabil, porumbul ocupînd o supra- 
faţă de două ori mai mare decît a griului. Această puternică, 
diferenţiere a început odată cu intrarea în. circuitul agricol a 
unor întinse suprafeţe din Balta Brăilei, cât şi a extinderii pe 
scară largă a irigatiilor prin aspersiune. 

Porumbul ocupa în 1970 aproape 128 000 ha, adică 61,5% 
din totalul suprafeţelor deţinute de cerealele pentru boabe, 
acest; judeţ producînd în acelaşi an o cantitate de aproape 
525 000 tone porumb boabe, ocupind locul al treilea între jude- 
tele ţării şi avînd o medie la hectar de 41,1 chintale.Faţă de media 
pe ţară din acel an (21,2 chintale), aceasta era de aproape două 
ori mai mare şi cu aproape 10 chintale mai mult decît media 
anului 1965 pe judeţ. 

Ca repartiție geografică, cele mai mari suprafeţe cultivate 
cu porumb le întîlnim mai ales în Balta Brăilei, unde suprafața 
totală ocupată cu această cultură era în 1970 de aproape 36 700 
hectare, iar media la hectar se ridica la 50 de chintale (fig. 31). 

Însemnate suprafeţe cultivate cu porumb întîlnim de ase- 
menea în localităţi ca Tichileşti, Tudor Vladimirescu, Cazasu, 
Scorțaru Vechi, Romanu, Traian, Movila Miresii, Gemenele, 
Ianca, Latinu, Baldovinești, Vádeni etc. În condiţii de irigare, 
în cadrul judeţului s-au obţinut adevărate recorduri în pro- 
ductia de porumb. Astfel, cooperativa agricolă de producţie 
din localitatea Tudor Vladimirescu a obţinut 6 800 kg de po- 
rumb boabe la hectar, cea din localitatea Traian 5 500 kg, iar 
cele de la Cazasu gi Scortaru Vechi, respectiv, 5 200 şi 5 000 kg, 
în toate aceste cazuri fiind depăşită de două şi chiar de trei ori 
media pe ţară (fig. 32). 

Cultura porumbului predomină aşadar în jumătatea răsă- 
riteană a judeţului, în care condiţiile de irigare sînt cele mai fa- 
vorabile, ponderea sa scázind înspre sudul şi vestul acestuia. 

Gríul al doilea după porumb ca suprafață cultivată, 
ocupa în 1970 peste 63 600 ha sau 30,6% din suprafaţa cereale- 
lor pentru boabe, dînd o producţie totală de 152 265 tone boabe, 
cu o medie anuală la hectar de 23,9 chintale, aproape dublă 
faţă de media pe ţară. În comparaţie cu perioada anterioară 
celui de al doilea război mondial, cînd griul reprezenta princi- 

Fig. 31. — Frecvența culturii porumbului. 

Fig. 32. — Recoltarea mecanizată a porumbului la C.A.P. Însurăţei 
(foto C.P.C.S.). 


pala cultură a judeţului şi cel mai de seamă produs de export 
al portului Brăila, ponderea sa a scăzut astăzi în favoarea altor 
culturi gi mai ales a porumbului. 

Cultura grîului o întîlnim pretutindeni, dar predomină 
în localităţile din sudul şi vestul judeţului Brăila cum sînt: 
Stáncuta, Bertegtii de Jos, Însurăţei, Ciocile, Ulmu, Ciregu, 
Surdila-Gáiseanca, Vigani, Grădiştea, Salcia Tudor, Bordei 
Verde etc. (fig. 33). Datorită îmbunătăţirii condiţiilor agroteh- 
nice şi a utilizării îngrășămintelor, în judeţ s-au obţinut produc- 
tii mari de grîu, ca de exemplu la C.A.P.Tudor Vladimirescu, 
din aceeaşi comună, unde în 1971 s-au recoltat 3 300 kg grîu 
la hectar. Aproape 60% din totalul producţiei de grîu a jude- 
tului a fost obținută în cooperativele agricole de producţie, iar 
restul în T.A.S.-uri. 

Fig. 33. — Frecvența culturii griului. 


https://biblioteca-digitala.ro 


P. GÂŞTESCU, I. S. GRUESCU 


126 


În perspectivă, se prevede extinderea culturii grîului și 
în Balta Brăilei, în anul 1972 preconizindu-se insámintarea a 
circa 10 000 ha cu grîu. 

Orzul, orzoaica si ovăzul se cultivă pe o suprafață aproape 
dublă în comparaţie cu anul 1965, extinderea lor fiind legată 
mai ales de dezvoltarea creşterii animalelor în mari ferme zoo- 
tehnice. De la aproximativ 5 300 ha în 1965, suprafaţa cultivată - 
a acestora a ajuns în 1970 la aproape 9 000 ha,.ca ráspindire 
geografică intilnindu-le pe aproape întreg teritoriul judeţului. 
În anul 1970, judeţul Brăila producea peste 13 500 tone orz 
şi orzoaică şi aproape 2 000 tone de ovăz, inregistrind o pro- 
ductie medie la hectar de 25 chintale şi, respectiv, 18,8 chintale, 
mult superioare celei pe ţară (17,8 chintale pentru orz gi orzoaicá 
şi 8,9 chintale pentru ovăz). 

Orezul este o altă cultură cerealieră care a cunoscut o 
puternică extindere în ultimii cinci ani, detinind în 1970 o supra- 
față de circa -7 200 ha, față de 2 600 ha în 1965. Brăila ocupă 
locul întîi între judeţe şi deţine aproape 26% din suprafaţa ocu- 
pată cu orez a ţării. Ca repartiție geografică, orezul îl întîlnim 
în zonele mai joase de luncă, cu o mare umiditate, şi anume în 
sudul județului, la Stáncuta, apoi pe valea Buzăului, la J cal 
Galbenu, Sutesti, Scortaru Nou, Máxineni etc. 


În anul 1970, judeţul Brăila dădea 15 731 tone de orez, cu 
o producţie medie la hectar de 21,9 chintale, aflîndu-se sub me- 
dia pe ţară (23,4). Există însă în cadrul județului orezării pe o 
suprafață de 1 500 ha amplasate în incinte inundabile, cu solul 
în diferite stadii de sărăturare şi fără posibilităţi de evacuare a 
apei, suprafaţă pe care nu s-a depăşit în ultimii 10 ani pro- 
ductia de 1 000 kg la hectar, fiind deci în această situație 
nerentabile. 

Leguminoasele pentru boabe ocupau în 1970 o suprafață de 
peste 11 330 ha sau 3,5% din terenurile cultivate,  remarcîn- 
du-se o creştere de peste două ori în comparaţie cu anul 1965. 
Cea mai mare pondere o avea mazărea, care deținea aproape ju- 
mătate din totalul suprafeţei ocupate de leguminoasele pentru 
boabe, urmînd apoi fasolea cu circa 25%. În același an, producţia 
totală de leguminoase era de aproape 18 200 tone, din care peste 
11 000 tone mazăre, cu o medie anuală de 21,2 chintale, fiind 

superioară mediei pe ţară (14,5 chintale) şi detinind din acest 
punct de vedere primul loc printre judeţele patriei. 

Plantele uleioase se situează pe locul al doilea ca pondere în 
suprafaţa cultivată a judeţului, detinind 15% din aceasta, du- 
blindu-se aproape în 1970, comparativ cu situaţia din anul 
1965. Se cultivă floarea- soar elui şi ricin. 

În anul 1970, judeţul Brăila realiza o producţie totală de 
aproape 79 000 tone, din care 78 000 tone floarea-soarelui gi 
1 027 tone de ricin. 

Producţia medie de floarea-soarelui la hectar era de 16,6 
chintale, fiind peste media pe țară (12,7 chintale), județul Brăila 
situindu-se în această privință pe locul al treilea, după judeţele 
Ialomiţa (18,1) şi Constanţa (17,3). 

Geografic, floarea-soarelui se cultivă mai ales în partea de 
sud-vest a judeţului, ca şi în partea sa nordică, ca localităţi 
remarcîndu-se : Bărăganu, Roşiori, Ciocile, Dudești, Ulmu, 
apoi Scortaru Nou, Salcia Tudor, Racoviţa etc. (fig. 34). 

Din categoria, plantelor pentru alte industrializári se re- 
marcă sfecla de zahăr, care ocupa în 1970 o suprafaţă de peste 
2 000 ha, județul Brăila realizînd însă cea mai mare producţie 
medie la hectar din ţară, egală cu 296,2 chintale, faţă de 186,9 
chintale cit era media ţării în acelaşi an. La C.A.P. din Tudor 
Vladimirescu s-au obţinut în 1971 chiar 65 000 kg de sfeelă de 
zahăr, prin utilizarea pe scară largă a irigatiilor. Culturile de 
sfeclă de zahăr predomină mai ales în sudul gi în jumătatea 
răsăriteană a județului. 

Tutunul ocupa o suprafață de 900 ha, în anul 1970 județul 
Brăila furnizînd economiei țării 1 167 tone de tutun şi realizînd 
o producție medie la hectar de 13 chintale, întrecînd de aproape 
două ori media pe ţară. 

Cartofii, legumele si pepenii deţineau în 1970 circa 9 200 ha 
sau 3% din suprafaţa cultivată a judeţului. Se remarcă mai ales 
cultura cartofului, care ocupa aproape 2 200 ha, judeţul dînd 
o producţie totală de circa 22 500 tone, cu o medie de 103,3 chin- 
tale la hectar, față de 71,1 chintale media pe țară. 


Legumicultura găseşte de asemenea condiții pedo- -climatice 
favorabile de dezvoltare în cadrul județului Brăila, mai ales 
pe solurile aluvionare din luncile Dunării, Siretului şi Buzăului, 127 

ca si în celelalte părţi ale județului, dar pe suprafeţe mai mici. 
Importante bazine legumicole se află în localităţi ca : Vádeni, 
Baldovinești, Chiscani, Măxineni, legate mai ales de existența 
Fabricii de conserve dela Vădeni şi a marii concentrări de popu- 
latie de la Brăila, consumatorii imediati ai legumelor produse. 
Legumicultura este dezvoltată de asemenea la Tichilegti, Gro- 
peni, lanca, Făurei, Vigani, Jirlău etc. 

n structura legumelor predomină pătlăgelele roșii, care 
deţineau în 1970 aproape 1 950 ha (faţă de 1 040 în 1965), rea- 
lizindu-se în acelaşi an o producţie de 32 335 tone de roşii cu 
o medie la hectare de 152,1 chintale, ceea ce situează acest 
județ pe locul al patrulea pe ţară, după judeţele Botoşani, 
Galaţi şi Tulcea. Urmează în continuare culturile de ceapă care 
ocupă aproape 1000 ha, judeţul Brăila dînd în 1970 o producţie 
de aproape 7 500 tone ceapă, apoi cele de rădăcinoase comes- 
tibile (354 ha) şi cele de varză (327 ha). 

În scopul măririi producţiei de legume, a luat o largă dez- 
voltare cultura acestora în sere, asemenea mari complexe fiind 
organizate la Surdila- Găiseanca, la Chiscani— Brăila gi la 1.A.S. 
Dunărea. Ferme legumicole întîlnim aproape în fiecare coope- 
rativă agricolă de producţie, pentru asigurarea cu aceste pro- 
duse mai ales a membrilor lor. 

Plantele de nutrej au de asemenea o mare pondere în cadrul 
județului, ca urmare a dezvoltării aici a creşterii animalelor şi 
a condițiilor favorabile existente. Acestea ocupau în 1970 aproape 
42 450 ha sau 13,2% din totalul suprafeţei cultivate a judeţului. 
Din acest total, aproape jumătate era ocupat de culturile de lucer- 
nă (19 727 ha) care dădeau o producţie de peste 91 500 tone, cu o 
medie la hectar de 46 chintale, superioară mediei pe țară (41,1 
chintale). 

Se cultivă apoi porumb pentru însilozare pe o suprafaţă de 
8 400 ha (în 1970), borceag pe 2225 ha şi diferite plante anuale 
pentru fin (2777 ha). De remarcat că o bună partea culturilor de 
lucernă, porumb pentru însilozare şi borceag sint irigate, obtinin- 
du-se producţii medii la hectar mult superioare celor pe ţară. 

Ca repartiție geografică, cultura plantelor furajere se prac- 
tică mai ales în jumătatea răsăriteană a judeţului, cu largi posi- 
bilitáti de irigare a terenurilor. 

Fig. 36. — LA.S. „„Avicola” Brăila. Aspect interior al halelor moderne de creştere 
a găinilor (foto C.P.C.S.). 

Fig. 37. — Evoluţia numărului 

În judeţ este dezvoltată de asemenea apicultura, numárin- 
du-se circa 25 000 de colonii de albine, precum și creşterea vier- 
milor de mătase, datorită existenței unui mare număr de duzi, 
judeţul Brăila furnizind anual peste 5 tone de gogoşi de mătase. 

Pentru dezvoltarea continuă şi pe baze moderne a agri- 
culturii, în acest judeţ s-au înființat unităţi de cercetare ştiin- 
tificá, ca Staţiunea de cercetări agricole Brăila, centrele 
de încercare a soiurilor gi producerea seminţelor de soi de la 
Bălteşti şi Mircea Vodă, centrele de selecție gi reproducție a ani- 
malelor de la Brăila şi Vădeni, care dau un sprijin substan- 
tial în dezvoltarea producţiei agricole vegetale și animale a 
județului. 

Ca repartiție geografică, creșterea animalelor este ráspin- 
dită pe întreg teritoriul judeţului, predominind însă în sudul 

şi jumătatea sa răsăriteană, legată de producţia sporită de cereale 
şi de plante furajere, care oferă în perspectivă posibilitățile 
unei şi mai intense dezvoltări a creşterii animalelor în mari 
ferme moderne. 


Economia forestierá. Nu este o ramură specifică județului 
Brăila, suprafața fondului forestier fiind la începutul anului 
1971 de numai 21 400 ha şi cea mai mică dintre judeţele ţării. 
Se remarcă în special pădurile si závoaiele de luncă si baltă, cu 
lemn de esență moale (salcie, plop, anin etc.), precum şi unele 
păduri de salcim. Se practică exploatarea lemnului de esenţă 
moale și utilizarea lui la Fabrica de plăci aglomerate şi la cea 
de chibrituri, ambele din municipiul Brăila. În acest scop s-au 
făcut în ultimii ani plantări masive cu plop canadian, materia- 
lul săditor fiind pus la dispoziție mai ales de pepiniera de la 
Brăila. 

Pescuitul si vinátoarea. Așezarea sa geografică la Dunăre, 
ca şi existenţa unui număr de lacuri au creat posibilitatea dez- 
voltării în judeţul Brăila a pescuitului, atit industrial, cit si 
sportiv. Acesta se practică în Dunăre, apoi în lacurile Jirlău, 
Ciulnita etc. din care se pescuiesc însemnate cantități de 
crap, știucă, biban, saláu, plătică ete. Unele dintre aceste la- 
curi, ca Jirlău, Ciulnita de exemplu, au fost transformate în 
însemnate crescătorii piscicole. Activitatea de pescuit este 
efectuată de Întreprinderea piscicolă din Brăila. 


Fondul de vinătoare al judeţului oferă ca specii reprezen- 
tative pentru practicarea vinatului sportiv iepuri, rate şi 
giste sălbatice, potirnichii etc. 


x 


Cu toate rezultatele bune înregistrate în ultimii ani în 
dezvoltarea agriculturii, județul Brăila dispune încă de mari 
posibilități de creştere a producţiei în principalele ramuri de 
activitate, lucru demonstrat, printre altele, de diferenţele 
existente între producţiile realizate de diferite unități. Se im- 
pune în acest sens o mai bună organizare a procesului de pro- 
ductie, pe linia folosirii mai intense a forţei de muncă și a mij- 
loacelor mecanice, a executării lucrărilor la timp şi de bună 

calitate, a utilizării fondului funciar cu spirit gospodăresc 
etc., ceea ce va duce desigur la o mai mare creștere a aportu- 
lui agriculturii judeţului Brăila la sporirea avutului naţional 
al României socialiste. 


CĂILE DE COMUNICAȚIE | + 
ȘI TRANSPORTURILE | 





Intensa dezvoltare economicá de pe teritoriul actual al 
judeţului Brăila, aşezarea sa geografică favorabilă la Dunăre, 
ca si condiţiile de relief adecvate etc. au dus la puternica 
dezvoltare, încă din timpuri străvechi, a căilor de comunicaţie : 
rutiere, fluviale, si, ulterior, feroviare. Aşadar, teritoriul ju- 
detului Brăila este astăzi bine asigurat prin căile de comuni- 
catie de care dispune : căi ferate, şosele nationale, judeţene si 
comunale, ca şi artere fluviale care facilitează intensele le- 
gături economice şi de producţie formate în timp, cit şi trans- 
portul de călători. 

Căile ferate însumau în cadrul judeţului Brăila în anul 
1970 o lungime de 168 km, ceea ce reprezintă 1,5%, din totalul 
pe ţară, densitatea reţelei la 1 000 km? fiind în acelaşi an de 
35,6 km, aflindu-se mult sub media pe ţară (62,0 km). 

Prin intermediul căilor ferate, judeţul Brăila realizează 
principalele sale legături cu celelalte unităţi ale ţării în trans- 
portarea de materii prime şi semifabricate, mărfuri, maşini 
şi utilaje, combustibili, produse agricole, îngrășăminte ete., 
ca şi de călători. 

Principala arteră feroviară a judeţului este cea care-l 
traversează de la vest spre est, venind de la Bucureşti prin 135 

Buzău sau Urziceni la Făurei — Brăila, iar de aici la Galaţi. 
Această arteră însumează aproape 100 km și, datorită trafi- 
cului intens de mărfuri și călători, a fost dublată în întregime. 

De la Făurei, care este un nod de cale ferată de importanţă 
națională, pornesc căi ferate în 4 direcţii, cea mai de seamă 
fiind cea care se îndreaptă spre sud-est, prin Bărăganu spre Tán- 
dărei — Feteşti, făcînd legătura cu magistrala Bucureşti — 
Constanţa și care străbate şi deservește această parte a jude- 
tului. De la Făurei, această arteră continuă spre nord, pînă 
la Focşani, făcînd legătura cu Moldova. 

Tot din Făurei pornesc alte două artere, una prin Urziceni 
spre Bucureşti, iar alta prin Buzău, spre Ploieşti, apoi spre 
centrul țării, pe Valea Prahovei sau spre București. 

Arterele feroviare existente se remarcă printr-o mare 
densitate a staţiilor de cale ferată, ceea ce măreşte si mai mult 
potenţialul acestora de transport. 


Legătura județului cu Moldova se realizează de asemenea 
prin intermediul liniei ce se continuă de la Brăila prin 
Barboşi la Galaţi şi apoi spre Birlad — Iaşi. 

Căile rutiere reprezintă un alt mijloc principal de trans- 
port al județului Brăila, căi ce străbat teritoriul acestuia 
aproape în toate direcţiile. 

În anul 1970, lungimea totală a drumurilor din judeţul 
Brăila era 1171 km, reprezentind aproape 1,6%, din totalul 
reţelei de drumuri a ţării. Drumurile naţionale însumau în ace- 
laşi an o lungime de 217 km, iar cele judeţene şi comunale 954 
km, din care numai circa 120 km modernizate. 

Densitatea reţelei rutiere a județului Brăila era în 1970 
de aproape 25 km la 100 km?, fiind mai mică decît media pe 
țară. 

Căile rutiere principale ale județului străbat întregul teri- 
toriu al acestuia şi converg toate spre municipiul Brăila. Ast- 
fel, menționăm şoseaua Brăila — Viziru — Însurăței — Slo- 
bozia, complet modernizată şi care leagă județul de magis- 
trala Bucureşti — Constanța, apoi şoseaua Brăila — Silis- 
traru — Urleasca — Făurei — Buzău, de asemenea modernizată, 
care-l leagă de magistrala Moldovei, şi în fine şoseaua Brăila 

— Movila Miresii — Rimnicu Sărat, tot modernizată, ca şi 
Brăila — Galaţi, asfaltată şi foarte intens circulatá. 

În partea nordică a judeţului, de la Brăila porneşte de 
asemenea o şosea judeţeană, prin Latinu — Máxineni și în 
continuare spre Focşani, şosea care este modernizată. Remar- 
căm totodată şoseaua ce urmăreşte malul sting al Dunării, 
pornind tot de la Brăila şi trecînd prin Tichileşti — Gropeni 
— Stáncuta. l 

Legătura județului Brăila cu Dobrogea se efectuează prin 
trecerea cu bacul de la Brăila la Smîrdan. Pentru scurtarea 
distanţei de parcurs între Brăila gi Galaţi, pînă în 1975 se va 
realiza o nouă arteră rutieră modernă pe malul Dunării. 

Transporturile fluviale de mărfuri si călători, datorită ase- 
zării geografice a judeţului, s-au dezvoltat mult, oraşul Brăila 
fiind unul dintre importantele porturi ale ţării, ur de acostează 
chiar nave maritime. Acesta este unul dintre cele mai vechi 
mijloace de transport ale judeţului. Situat la 171 km de mare, 
prin portul Bráila se efectueazá legáturi prin curse regulate 
cu Galatii şi Tulcea şi apoi mai departe cu localităţile din Delta 
Dunării şi cu diferite ţări de pe glob. De asemenca, se efectu- 
ează legături fluviale în amunte pe Dunăre cu ţări din 
Europa centrală, ca si cu Dobrogea, prin intermediul brațului 
Măcin. 

Pe Dunăre se efectuează atît transporturi de călători, cit 
mai ales de mărfuri şi de produse, ca: sfeclă de zahár—spre 
Giurgiu, piatră, balast, lemn, stuf, cereale, produse petroliere 
etc. 

Bráila este un port fluvio-maritim, loc de transbordare 
a márfurilor de pe navele maritime de piná la 6000 de tone, 
pe cele fluviale, între 600 şi 1 000 tone. Portul este amplasat 
în partea de est a orașului, pe malul stîng al Dunării, in lo- 
cul unde aceasta are o lățime de 270 m şi o adincime de 35 m. 

Primele lucrări de modernizare a portului au început pe 
la 1841. În perioada 1886 — 1891 s-a efectuat construcţia, 
cheiurilor şi a bazinelor pentru acostarea navelor, ca gi a maga- 
ziilor gi antrepozitelor, lucrări făcute după planurile lui 
Gh. Duca. Ulterior au fcst construite docurile, silozurile de ce- 
reale, gara fluvială etc. 137 

În anii ccnstructiei socialiste au avut loc intense lucrări 
de modernizare a portului, fiind totodată dotat cu utilaje mo- 
derne de încărcare şi descărcare, cu remorchere, slepuri etc. 
Traficul său este format mai ales din lemn, cereale, materiale de 
construcție, produse industriale, utilaje etc. La circa 14 km în a- 
munte de portul Brăila, în dreptul localităţii Chiscani, a fost ame- 
najatun mic port industrial, pentru deservirea marelui Combinat 
de celuloză si hîrtie din stuf, cu o capacitate de 1500 tone 
stuf pe zi. Aici sînt descărcate ceamurile care aduc din Delta 
Dunării materia primă necesară combinatului. 

Portul Brăila, în cadrul traficului extern, s-a specializat 
în exportul de lemn pentru celuloză. 


OBIECTIVELE TURISTICE 
ȘI BALNEOTERAPEUTICE 





138 


Deși, la prima vedere, s-ar părea că sub acest aspect teri- 
toriul județului Brăila ar fi sărac, totuşi la o analiză atentă se 
constată că există un potential turistic si balneoterapeutic care 
poate fi folosit pe o seară mult mai mare. 

Prezenţa Dunării pe o bună distanţă, ramificarea ei în 
mai multe braţe, incluzind zone joase sub forma ostroavelor, 
oferă largi posibilități de folosire a ei în excursii de o zi sau 
chiar de două zile. 

În acelaşi sens se pot lua în considerare şi celelalte două 
artere hidrografice — Siretul şi Buzăul. 

Vasta întindere a Cimpiei Brăilei si a Cimpiei Călmățuiului, 
cu toată uniformitatea reliefului, oferă posibilităţi diferențiate — 
balneoterapeutic si chiar turistic. În acest sens amintim nu- 
meroasele lacuri salmastre şi sărate care pot fi folosite mai mult 

în tratamentul balnear (Ciineni, Movila Miresii, Lacu Sărat — 
Batogu, Tătaru etc.). 

O altă direcție de valorificare turistică o reprezintă în- 
sági oraşul Brăila, cu obiectivele sale istorice, edilitare și so- 
cial-culturale. 

n afară de potenţialul turistic gi balneoterapeutic ofe- 
rit de condiţiile fizico-geografice şi istorice proprii, prin poziţia 
geografică a judeţului Brăila, aici se practică un turism de 
tranzit dinspre Moldova spre litoralul Mării Negre şi invers, 
sau chiar către Delta Dunării. 

Dunărea si Balta Brăilei în ansamblu, deși a fost îndiguită 
şi desecată, reprezintă totuşi un potential turistic de o certă 
valoare. 

În primul rînd, arterele hidrografice pricipale — Creme- 
nea, Măcin şi Vilciu — pot fi folosite pentru excursii cu va- 
porul. Zona de protecţie dintre braţe şi digurile construite 
impotriva inundaţiilor sînt în cea mai mare parte plantate cu 
plop negru sau acoperite încă de pădurile naturale de sălcii. 
La acestea se mai adaugă suita de ostroave de pe braţul Cre- 
menea cu un frumos peisaj natural — păduri de sălcii, canale, 
lacuri mici — care ar atrage numerc;i vizitatori. 

Aceste zone marginale, împreună cu ostroavele de pe ar- 
terele navigabile pot fi folosite în scopuri turistice, de agrement, 
atît pentru locuitorii municipiului şi judeţului Brăila, cât gi 
pentru cei ai municipiului Galaţi. 

N-ar fi lipsit de importanţă dacă pe aceste artere s-ar con- 
strui mici cabane şi restaurante, cu regim de funcţionare numai 
în sezonul estival. 

Din ce a mai rămas în interiorul Bălții Brăila — lacul 
Dunărea Veche din apropiere de Turcoaia, Japsa Plopilor din 
partea sudieă, din apropierea comunei Măraşu, privalul Fili- ` 
poiu din partea nordică, de asemenea, pot fi amenajate ca baze 
de agrement şi recreere. 

Popina Blasova, cu 45 m înălțime, reprezintă cea mai 
înaltă cotă din Balta Brăilei şi ar putea fi amenajată ca un 
veritabil punct de belvedere pentru peisajul nou al acestei 
regiuni. Aici a si fost amenajat un punct turistic nautic pentru 
concursuri internationale. 139 

În concluzie, trebuie sá subliniem că, în prezent, nu se 
foloseşte acest potential turistic al Bălții Brăilei la valoarea 
lui, deşi multi cetăţeni ai orașului și judeţului Brăila s-ar în- 
drepta către această regiune în timpul săptămînii sau la sfir- 
situl acesteia. 

Cimpia Brăilei şi Cimpia Călmățuiului, deşi monotone la pri- 
ma vedere, nu sînt lipsite de elemente peisagistice care să atragă, 
atenţia turiştilor. Lacurile sărate, salmastre şi unele dulci 
sint cele mai importante obiective în acest sens. 

Pînă în prezent se foloseşte în mod organizat pentiu trata- 
ment balnear doar Lacu Sárat — Brăila şi lacul Ciineni. La 
lacul Cîineni au fost construite încă înainte de cel de-al doilea 
1ázboi mondial cîteva vile si un stabiliment de băi. În prezent, 
această staţiune s-a mai extins, dar nu pe măsura posibilităților 
pe care le oferă lacul. Din păcate, datorită unei neglijente, 
şi am putea s-o numim elementară față de investiţiile făcute 
în stațiune, lacul n-a fost izolat de rîul Buzău decît acum 3 
ani printr-un dig de pămînt, după ce în prealabil pítiunsese 
din acest rîu cantităţi impor tante de apă dulce. Urmarea acesteia 
a fost îndulcirea apei si între: uperea procesului de peloidonegezá 
de pe fundul lacului. După construirea digului de pămînt si 
mutarea cuisului Buzăului cu cîțiva kilometri mai spre est, 
apa lacului a început să se sărătureze din nou. 

Un alt lac cu potential terapeutic ridicat este şi Movila 
Miresii, care este folosit de către localnici. Organele comunale , 
au rezervat o suprafaţă de te: en pe malul sudic al lacului pentru 
„pare” şi „plajă”, deşi atît nisipul, cit şi arborii decorativi 
n-au mai ajuns aici. 

Pe o scară mult mai mică în 1aport cu Movila Miresii se 
folosesc lacurile Tătaru şi Sărat — Batogu, deşi atît minerali- 

/ zarea apei, cit şi nămolul prezintă calităţi bune pentru balneo- 
terapie. 

La aceste lacui sărate cu un grad mai mare de minerali- 
zare se mai adaugă altele, ca Ianca, Plopu, Lutu Alb, Esna, 
Secu din Cîmpia Brăilei, Unturos, Plaşcu, Colțea, Chichinetu, 
din Cîmpia Călmățuiului, si Bátrina, Lacu lui Traian din lunca 
Călmățuiului, care pînă în prezent nu au nici un fel de între- 

140 buintare. Apa din aceste lacuri nu este nici suficient de sáratá 

pentru a se folosi în balneoterapie, nici suficient de dulce pentru 
piscicultură. Pe aceste lacuri îşi due viața cirdurile de rate 
sălbatice — element favorabil vînatului —, iar pe pășunile sără- 
căcioase din jur se găsesc stine de oi. 

Considerăm că în condiţiile actuale de folosire intensivă 
a terenurilor nu este admis ca aceste suprafeţe vaste să rămînă 
în asemenea stare. Aceste depresiuni pot fi umplute cu apă 
dulce (în prezent lacurile au un regim temporar) din sistemele 
de irigație si transformate în lacuri cu funcţie agro-piscicolá. 

Prin plantarea de arbori decorativi în jurul acestor lacuri, 
cu timpul pot deveni arii de agrement gi recreere, atit de utile 
în această parte a ţării. 

Oraşul Brăila reprezintă un important obiectiv turistic. 
Alături de construcţiile sale vechi, cu unul sau două etaje, în 
Brăila au apărut blocuri moderne, cu apartamente confortabile, 
pe Bulevardul Karl Marx sau strada Galaţi gi în cartierele Hipo- 
drom, Viziru 1 şi II, Radu Negru etc. 

O atracţie deosebită o constituie explanada portului, cu 
clădirea gării fluviale, activitatea portuară, tiaficul pe Dunăre, 
plaja imensă de pe malul opus, faleza amenajată si frumos 
întreținută, scările monumentale de granit dobrogean din capătul 
Bulevardului Karl Marx, iar ceva mai în amunte cochetul bazin 
de înot, plutitor (fig. 38 şi 39). Din port, urcînd, pe strada 
Traian, vom putea admira noul gi impunătorul hotel twuistic 
în fața căruia se desfăşoară piața centrală a oraşului (V. I. Lenin) 
de forma unui pătrat. Aici, într-un mic parc, se gásese 
bustul împăratului Traian, lucrarea sculptorului Tache Dima 
Pavelescu, un orologiu într-un soclu lucrat artistic şi încrustat 
cu o corabie cu pînze, care simbolizează marca vechiului port 
de pescari, ceas datînd din anul 1909, şi o mică biserică ortodoxă, 
transformată dintr-o veche geamie turcească, biseri ică inaugurată 
în anul 1831 (fig. 40 şi 41). 


În aceeaşi piaţă se află Palatul cultural (Piaţa V.I. Lenin 
nr. 1) amenajat într-o monumentală construcţie ridicată la 
1864, care adăposteşte o bogată bibliotecă, iar la nr. 2 vom 
putea vizita Muzeul de istorie care cuprinde numeroase obiecte 
şi documente privind evoluţia oraşului şi a împrejurimilor lui 
în decursul istoriei. De remarcat, de asemenea, macheta cetăţii 141 

Fig. 39. — Brăila — moderna faleză a Dunării și scările de la Bd. K. Marx (foto C.P.C.S.). 

Fig. 40. — Brăila — noul hotel turistic ,,Traian” si ceasul 
din centrul orașului (foto C.P.C.S.). 


Brăila, cetate care a existat pe locul unde se află astăzi Parcul 
Central. În muzeu poate fi văzut totodată tabloul 1eprezentind 
asediul Brăilei la 1828, precum şi o copie după planul original 
al orașului întocmit în perioada 1831—1835, plan prin care s-au 
pus bazele sistematizării orașului în formă de amfiteatru. 

Un alt obiectiv turistic de seamă, situat nu departe, pe 
strada Galaţi nr. 5, îl constituie Muzeul de artă, cu o bogată 
colecție de pictură, sculptuă şi grafică a unor maeștrii români : 
N. Grigorescu, St. Luchian, O. Băncilă, N. Vermont, C. Ressu, 
Al. Ciucurencu, H. Cata: gi etc. 

Fig. 41. — Brăila — clădirea monumentală a Casei agronomului (foto C.P.C.S.). 


În apropierea pieţei centrale, pe strada Călăraşi, se află 
monumentala clădie a Bisericii elene, construită între anii 
1863 şi 1872, cu fiumoase vitralii şi picturi bisericești. Ea 
păstrează nume! oase fresce executate de pictorul Gh. Tattarescu. 
În parcul Grădina publică vom putea vedea fragmentul din 
zidul cetăţii Brăilei, cetate supusă în trecut la numeroase asedii. 
Acest parc are o suprafață de peste 60 000 m? şi mai cuprinde 
un patinoar, un teren de volei, un restaurant cu terasă etc. 
(fig. 42.). 

În partea de sud-vest a orașului se află cel mai mare pare 
al Brăilei, locul principal de atracţie şi agrement pentru popula- 
tia orașului ,, Parcul monument”, cu alei fiumos amenajate şi 
complet inundate de verdeață. În incinta parcului poate fi 

Fig. 42. — Brăila — vedere din Grădina publică (foto C.P.C.S.). 


admirată statuia eroinei Ecaterina Teodoroiu, opera sculptoru- 
lui Ionescu Varo. 

Atracţii turistice deosebite prezintă de asemenea împreju- 
timile orașului Brăila şi în primul rînd stațiunea Lacu Sărat, 
care este situată la peste 5 km în sud-vestul oraşului, legată 
de acesta piintr-o linie de tiamvai şi o şosea asfaltată. Staţiunea 
se află în zona de cîmpie, cu o altitudine de 25 m şi un climat 
de stepă. Atracția principală o constituie lacul, de forma unui 
corn lung de circa 2 km și lat de 200 —300 m (fig. 43). Adîncimea 
sa nu depăşeşte 1 m. Nămolul sapropelic al lacului are o grosime 
de 20—30 cm şi este format din substanţe minerale 41%, 
substanțe organice 39% şi apă 20%. În cură externă, băile 
şi nămolul de aici sînt indicate în afecţiuni ale aparatului locomo- 
tor, ale nervilor periferici şi în afecţiuni ginecologice. De remar- 
cat că aceste băi au fost folosite cu mult înainte de jumătatea se- 
colului trecut. Primele instalaţii de băi calde s-au făcut la 1875. 
Staţiunea este prevăzută cu un mare stabiliment balnear, cu ca- 145 

Fig. 43. — Lacul Sărat Brăila (foto P. Gástescu)e 


bine şi instalaţii de băi calde şi reci, de băi cu nămol, cu platforme 
pentru cura de soare ş.a. În ultimii ani a fost construit un 
camping cu numeroase căsuțe pentru cazare. O atracție deosebită 
o prezintă parcul staţiunii, bine amenajat, cu numeroase alei 
şi rondou1i de flori artistic aranjate, loc pentu recreere. De 
această staţiune este legat şi numele cunoscutului scriitor Panait 
Istrati, care a luciat aici o perioadă de timp. 

